ষ্টিফেনি মেয়াৰ - অসমীয়া ৱিকিপিডিয়া\nছান ডিয়েগ' কমিক কন ইণ্টাৰনেশ্যনেলত ষ্টিফেনি মেয়াৰ\n২৪ ডিচেম্বৰ, ১৯৭৩ (৪৮ বছৰ)\nভেম্পায়াৰ ৰোমাঞ্চ, চেমনীয়া কল্পকাহিনী, কল্পবিজ্ঞান\nক্ৰিষ্টিয়ান মেয়াৰ (বি. ১৯৯৪)\nঅৰ্চন স্কট কাৰ্ড, জেন অষ্টিন, ৱিলিয়াম শ্বেইকছপীয়েৰ, মেভ বিঞ্চি, ব্ৰণ্টে ভগ্নীত্ৰয়, ডেফনে ডু ম'ৰিয়া, এল এম মণ্টগোমেৰী, লুইজা মেই এলকট, ইভা ইবষ্টন, ৱিলিয়াম গোল্ডমেন, জেনেট ইভান'ভিচ\nএপ্ৰিলিন পাইক, ই এল জেমছ\nষ্টিফেনি মেয়াৰ (ইংৰাজী: Stephenie Meyer; née Morgan; pron.: /ˈmaɪ.ər/ my-ər; জন্ম: ২৪ ডিচেম্বৰ, ১৯৭৩) এগৰাকী আমেৰিকান ঔপন্যাসিক তথা প্ৰযোজক। তেওঁ ঘাইকৈ ভেম্পায়াৰ ৰোমাঞ্চ শৃংখলা টোৱাইলাইটৰ বাবে জনাজাত। ১০০ মিলিয়নতকৈও অধিক বিক্ৰী তথা ৩৭টা বিভিন্ন ভাষালৈ অনুবাদ হোৱা টোৱাইলাইট উপন্যাস সমূহে তেওঁলৈ বিশ্বজোৰা খ্যাতি আনি দিয়ে। ২০০৮ চনত ২৯ মিলিয়ন আৰু ২০০৯ চনত ২৬.৫ মিলিয়ন কিতাপ বিক্ৰীৰে ২০০৮ আৰু ২০০৯ চনত মেয়াৰৰ গ্ৰন্থই আমেৰিকাত সৰ্বাধিকসংখ্যক বিক্ৰীৰ অভিলেখ গঢ়িছিল। ২০০৮ চনত আমেৰিকাৰ কিতাপৰ দোকানসমূহত টোৱাইলাইট আছিল সৰ্বাধিক বিক্ৰী হোৱা কিতাপ।\nটাইম আলোচনীৰ "২০০৮ চনৰ ১০০ গৰাকী শীৰ্ষ প্ৰভাৱশালী ব্যক্তি"ৰ তালিকাত মেয়াৰে ৪৯তম স্থান দখল কৰে আৰু ফোৰ্বছৰ ২০০৯ চনৰ শীৰ্ষ এশগৰাকী শক্তিশালী চেলিব্ৰেটীৰ তালিকাত ২৬তম স্থান লাভ কৰে। তেওঁৰ বছৰেকীয়া উপাৰ্জনে ৫০ মিলিয়ন ডলাৰৰ ঘৰো অতিক্ৰম কৰে।\n২০১০ চনত ৪০ মিলিয়ন ডলাৰ উপাৰ্জনৰে সৈতে ফোৰ্বছে মেয়াৰক ৫৯তম শক্তিশালী চেলিব্ৰেটীৰ স্থান দিয়ে।\n2 টোৱাইলাইট শৃংখলা\n2.2 পৰৱৰ্তী উপন্যাস\n2.4 চলচ্চিত্ৰ অভিযোজন\n3 দ্য হোষ্ট\n6 চলচ্চিত্ৰ প্ৰযোজনা\n7 অন্যান্য কাম কাজ\n8 প্ৰকাশিত পুথি\nহাৰ্টফ'ৰ্ড,কানেক্টিকাটত জন্মগ্ৰহণ কৰা ষ্টিফেনি মেয়াৰৰ পিতৃ-মাতৃ আছিল যথাক্ৰমে ষ্টিফেন আৰু কেণ্ডী মৰ্গান। পাঁচগৰাকী ভাই-ভনী ছেথ,এমিলি,জেকব,প'ল আৰু হেইডিৰ সৈতে তেওঁ ফিনিক্স,আৰিজোনাত বাস কৰিছিল। তেওঁ স্কট্ছডেল,আৰিজোনাৰ চাপাৰল হাই স্কুলত শিক্ষাগ্ৰহণ কৰে। তাৰ পিছত তেওঁ প্ৰভ,উটাহৰ ব্ৰিগহাম য়ং য়ুনিভাৰ্চিটিত শিক্ষা গ্ৰহণ কৰে আৰু ১৯৯৭ চনত তাৰ পৰা ইংৰাজীত বি.এ. ডিগ্ৰী লাভ কৰে। চাৰি বছৰ বয়সতে তেওঁ আৰিজোনাত ক্ৰিষ্টিয়ানক লগ পায় আৰু ১৯৯৪ চনত দুয়োৰে ২০ বছৰ বয়সত বিবাহপাশত আবদ্ধ হয়। তেওঁলোকৰ তিনিটা সন্তানৰ নাম হ'ল গেব,ছেথ আৰু এলি। আগতে হিচাব পৰীক্ষক হিচাপে কাম কৰা ক্ৰিষ্টিয়ান মেয়াৰে বৰ্তমান সন্তানৰ চোৱা চিতা কৰিবলৈ অৱসৰ গ্ৰহণ কৰিছে।\nটোৱাইলাইট লিখাৰ আগতে মেয়াৰৰ কোনো লিখাৰ অভিজ্ঞতা নাছিল,আনকি টোৱাইলাইটৰ আগতে তেওঁ এটা চুটিগল্পও লিখা নাছিল। লিখক হোৱাৰ কোনো সম্ভাৱনা নথকা বুলি অনুভৱ কৰি তেওঁ আইন বিদ্যালয়লৈ যাব বিচাৰিছিল, পিছত তেওঁ কয় যে বৰপুত্ৰ গেবৰ জন্মই তেওঁৰ মন সলনি কৰি দিয়ে আৰু কয় যে "যেতিয়া মই গেবক পালোঁ,মই মাত্ৰ তাৰ মাক হব বিচাৰিছিলোঁ। " এজন লেখক হোৱাৰ আগতে মেয়াৰে এটা প্ৰতিষ্ঠানত অভ্যৰ্থনাকাৰীৰ কাম কৰিছিল।\nটোৱাইলাইট শৃংখলা[সম্পাদনা কৰক]\nমেয়াৰৰ মতে ২০০৩ চনৰ ২ জুন তাৰিখে এটা সপোনত তেওঁৰ মনলৈ টোৱাইলাইটৰ ধাৰণাটি আহে। তেওঁ সপোনত এজনী ছোৱালী আৰু তাইৰ প্ৰেমত পৰা এজন ভেম্পায়াৰ দেখে যিয়ে ছোৱালীজনীৰ তেজ পিবলৈ আতুৰ হৈ থাকে।ইয়াৰ ওপৰত ভেঁজা দি মেয়াৰে এক খচৰা লিখে যিটো বৰ্তমান কিতাপখনৰ ত্ৰয়োদশ অধ্যায়। তিনিমাহৰ ভিতৰতে তেওঁ নিজৰ সপোনক এক কিতাপৰ ৰূপ দিয়ে যদিও তেওঁ কয় যে তেওঁ কেতিয়াও টোৱাইলাইটক প্ৰকাশ কৰিব বিচৰা নাছিল বৰং নিজৰ মনোৰঞ্জনৰ বাবেহে লিখিছিল। কিতাপখনৰ প্ৰতি উৎসাহী সঁহাৰি দি মেয়াৰৰ ভগ্নীয়ে তেওঁক পাণ্ডুলিপিটো প্ৰকাশন গোষ্ঠীসমূহলৈ প্ৰেৰণ কৰিবলৈ জোৰ দিলে।\nতেওঁ লিখা ১৫খন চিঠিৰ ৫ খনৰ কোনো উত্তৰ নাহে,৯ খনে তেওঁৰ প্ৰস্তাৱ প্ৰত্যাখ্যান কৰে আৰু শেষৰখনে ৰাইটাৰ্ছ হাউছৰ জোডী ৰীমাৰৰ পৰা ধনাত্মক সঁহাৰি কঢ়িয়াই আনে। ২০০৩ চনৰ এক নিলাম অনুষ্ঠানত আঠগৰাকী প্ৰকাশকে টোৱাইলাইটৰ প্ৰকাশন স্বত্বৰ বাবে প্ৰতিদ্বন্দ্বিতা কৰে। নৱেম্বৰলৈ মেয়াৰে লিটল,ব্ৰাউন এণ্ড কোম্পানীৰ সৈতে তিনিখন কিতাপ প্ৰকাশ কৰিবলৈ ৭৫০,০০০ডলাৰত চুক্তিৱদ্ধ হয়। ২০০৫ চনত "টোৱাইলাইট"ৰ প্ৰথম ৭৫,০০০ কিতাপ প্ৰকাশিত হয়। প্ৰকাশৰ এমাহৰ ভিতৰতে ই শিশু গ্ৰন্থৰ "নিউ য়ৰ্ক টাইম্ছ বেষ্ট চেলাৰ লিষ্ট"ত পঞ্চম স্থান লাভ কৰে আৰু পিছলৈ প্ৰথম স্থানত অধিষ্ঠিত হয়। ২৬ খনতকৈও অধিক দেশে ইয়াৰ বৈদেশিক স্বত্ব ক্ৰয় কৰে। পাব্লিছাৰ্চ ৱিকলীয়ে ইয়াক বছৰটোৰ শ্ৰেষ্ঠ গ্ৰন্থ বুলি ঘোষণা কৰে আৰু নিউ য়ৰ্ক টাইমছে ইয়াক "সম্পাদকৰ পছন্দ" হিচাপে গ্ৰহণ কৰে।\nপৰৱৰ্তী উপন্যাস[সম্পাদনা কৰক]\nটোৱাইলাইটৰ সফলতাৰ পিছত মেয়াৰে নিউ মুন(২০০৬),ইক্লিপ্স(২০০৭) আৰু ব্ৰেকিং ড'ন(২০০৮)ৰ মাজেৰে শৃংখলাটিক আগবঢ়াই লৈ যায়। প্ৰকাশৰ প্ৰথম সপ্তাহতে নিউ মুনে শিশু গ্ৰন্থৰ নিউ য়ৰ্ক টাইম্ছ বেষ্ট চেলাৰ লিষ্টত পঞ্চম স্থান তথা দ্বিতীয় সপ্তাহত প্ৰথম স্থান দখল কৰে আৰু সেই স্থানত এঘাৰ সপ্তাহ জুৰি থাকে। সেই তালিকাত ই প্ৰায় ৫০ সপ্তাহ কটায়। ইক্লিপ্সৰ মুক্তিৰ পিছত প্ৰথম তিনিখন টোৱাইলাইট গ্ৰন্থৰ এই তালিকাত প্ৰায় ১৪৩ সপ্তাহ কটোৱা হয়। টোৱাইলাইট শৃংখলাৰ চতুৰ্থ গ্ৰন্থ ব্ৰেকিং ডনৰ প্ৰথম প্ৰকাশতেই ৩.৭ মিলিয়ন গ্ৰন্থ মুকলি কৰি দিয়া হয় আৰু প্ৰথম দিনাই ইয়াৰ ১.৩ মিলিয়নতকৈও অধিক কিতাপ বিক্ৰী হয়। জে কে ৰাউলিঙৰ দ্য টেলছ অফ বিডল দ্য বাৰ্ডৰ লগত প্ৰতিদ্বন্দ্বিতা সত্ত্বেও ব্ৰিটিছ বুক এৱাৰ্ড লাভ কৰে। এই শৃংখলাৰ কিতাপসমূহ প্ৰায় ৩৭টা ভাষাত গোটেই পৃথিৱীত ১০০ মিলিয়নতকৈও অধিক বিক্ৰী হয়। in 37 languages. ২০০৮ চনত মেয়াৰৰ চাৰিখন গ্ৰন্থই "য়ুএছএ টুডে"ৰ ইয়েৰ এণ্ড বেষ্টচেলাৰ লিষ্টত প্ৰথম চাৰিটা স্থান দখল কৰে আৰু বৰ্তমানলৈ এনেদৰে এই স্থান দখল কৰা মেয়াৰেই একমাত্ৰ সাহিত্যিক হোৱাৰ লগতে তেওঁ বছৰটোৰ সাহিত্যিক হিচাপে পৰিগণিত হয়।\n২০০৯ চনৰ আগষ্ট মাহত "য়ুএছএ টুডে"য়ে ঘোষণা কৰে যে শীৰ্ষ দহটা স্থানত প্ৰায় ৫২ সপ্তাহজুৰি থাকি ই জে কে ৰাউলিঙৰ অভিলেখ ভংগ কৰে।\nএডৱাৰ্ড কালেনৰ দৃষ্টিকোণৰ পৰা ৰচিত মিডনাইট চানো এই শৃংখলাৰ এটি অংশ হোৱা কথা আছিল আৰু ব্ৰেকিং ডনৰ মুক্তিৰ কিছুদিন পিছতেই ই মুক্তি লভা কথা আছিল। কিন্তু ইয়াৰ প্ৰায় ১২টা অধ্যায় ইণ্টাৰনেট যোগে বাহিৰ হৈ যোৱাত মেয়াৰে ইয়াৰ প্ৰকাশ অনিৰ্দিষ্ট কাললৈ বন্ধ ৰাখে। এই কাণ্ডৰ পৰিপ্ৰেক্ষিতত মেয়াৰ টোৱাইলাইটৰ লগত সম্বন্ধ নথকা কিতাপ লিখিবলৈ সিদ্ধান্ত গ্ৰহণ কৰে। "মিডনাইট চান"ৰ খচৰা অধ্যায় কেইটা তেওঁ নিজ ৱেবচাইটত উপলব্ধ কৰি দিয়ে।\nমেয়াৰে চাৰ্লট ব্ৰণ্টেৰ জেন আয়াৰ, এল এম মণ্টগোমেৰিৰ এন অৱ গ্ৰীণ গেবল্ছ আদিকে ধৰি বহুতো উপন্যাসক টোৱাইলাইট শৃংখলাৰ অনুপ্ৰেৰণা বুলি উল্লেখ কৰে। শৃংখলাটিৰ প্ৰতিখন কিতাপেই একোখন ক্লাচিক সাহিত্যকৰ্মৰ দ্বাৰা প্ৰভাৱান্বিত : টোৱাইলাইট জেন অষ্টিনৰ প্ৰাইড এণ্ড প্ৰিজুদিচৰ দ্বাৰা,নিউ মুন শ্বেইকছপীয়েৰৰ ৰোমিও এণ্ড জুলিয়েটৰ দ্বাৰা,ইক্লিপ্স এমিলি ব্ৰণ্টেৰ ৱুডাৰিং হেইটছৰ দ্বাৰা আৰু ব্ৰেকিং ড'ন শ্বেইকছপীয়েৰৰ মাৰ্চেণ্ট অৱ ভেনিচ তথা এ মিডচামাৰ নাইটছ ড্ৰীমৰ দ্বাৰা। মেয়াৰে কয় "গোটেই জীৱনজুৰি মই বয়স্কৰ বাবে লিখা কিতাপ পঢ়ি আহিছো। মই বৰ লোভী পঢ়ুৱৈ আছিলো-কিতাপখনৰ আকাৰ যিমানেই ডাঙৰ,মোৰ কাৰণে তিমানেই ভাল। " তেওঁ আকৌ কয় যে অৰচন স্কট কাৰ্ডৰ তেওঁ এক বৃহৎ অনুৰাগী আৰু জেন অষ্টিনৰ কিতাপসমূহ "আকৌ এবাৰ নপঢ়াকৈ বছৰটো কটাব নোৱাৰে"।\nমেয়াৰে এয়াও কয় যে তেওঁৰ লিখনিত সংগীতৰ যথেষ্ট প্ৰভাৱ আছে আৰু তেওঁ নিজা ৱেবছাইটত তেওঁৰ কিতাপসমূহক অনুপ্ৰাণিত কৰা গীতসমূহৰ এক সূচী প্ৰকাশ কৰে। মেয়াৰে স্বীকাৰ কৰে যে এগৰাকী মৰমন হোৱা হেতুকে তেওঁৰ লিখনিত তেওঁৰ বিশ্বাসৰ প্ৰভাৱ পৰিছে। মেয়াৰে কয় যে তেওঁ তেওঁৰ উপন্যাস সমূহ মৰমন প্ৰভাৱান্বিত হোৱাটো নিবিচাৰে,নাইবা তেওঁ যৌন নিস্পৃহতা বা ধাৰ্মিক পৱিত্ৰতাৰ হকেও ওকালতি নকৰে,কিন্তু তেওঁৰ মূল্যবোধে তেওঁৰ লিখনিক আকৃতি দিয়ে। তেওঁ লগতে কয়\nমই নাভাবো যে মই যেনেকুৱা,তাৰ বাবে মোৰ কিতাপসমূহ বহুত বেছি ৰৈখিক বা ৰহস্যঘন হ'ব। মোৰ কাহিনীত সদায়ে এটা আলোকময় দিশো আছে\n২০০৮ চনৰ ২১ নৱেম্বৰত ছাম্মিট এণ্টাৰটেইনমেণ্টে টোৱাইলাইটৰ চলচ্চিত্ৰ অভিযোজন মুক্তি দিয়ে। কেথেৰিণ হাৰ্ডৱিকৰ নিৰ্দেশনা আৰু মেলিজা ৰোজেনবাৰ্গৰ চিত্ৰনাট্যৰে নিৰ্মিত এই ছবিখনত ক্ৰিষ্টেন ষ্টিৱাৰ্টে বেলা স্বানৰ চৰিত্ৰত,ৰবাৰ্ট পেটিনছনে এডৱাৰ্ড কালেনৰ চৰিত্ৰত আৰু টেইলৰ ল'টনাৰে জেকব ব্লেকৰ চৰিত্ৰত অভিনয় কৰে। ইয়াত মেয়াৰে এক নৈশ আহাৰৰ দৃশ্যত সংক্ষিপ্ত চৰিত্ৰত অভিনয় কৰে। টোৱাইলাইট সফল হোৱা দেখি ছাম্মিট এণ্টাৰটেইনমেণ্টে ২০০৮ চনৰ নৱেম্বৰ মাহতে ইয়াৰ ছিকুৱেল 'দ্য টোৱাইলাইট ছাগা : নিউ মুন' নিৰ্মাণৰ সেউজ সংকেত দিয়ে। ক্ৰিছ ৱেইটজৰ নিৰ্দেশনাত ২০০৯ চনৰ ২০ নৱেম্বৰত ই মুক্তি লাভ কৰে। ফেব্ৰুৱাৰী,২০০৯ত ছাম্মিটে 'দ্য টোৱাইলাইট ছাগা : ইক্লিপ্স'ৰ নিৰ্মাণ নিশ্চিত কৰে। ডেভিদ স্লেডৰ নিৰ্দেশনাত ৩০জুন,২০১০ত ই মুক্তি লভে। ২০০৮ চনৰ নৱেম্বৰ মাহতেই ছাম্মিটে ব্ৰেকিং ড'নৰ স্বত্ব ক্ৰয় কৰে আৰু এক দুই খণ্ডৰ চলচ্চিত্ৰ নিৰ্মাণ কৰি প্ৰথম খণ্ডটি ১৮ নৱেম্বৰ,২০১১ ত আৰু দ্বিতীয় খণ্ডটি ১৬ নৱেম্বৰ,২০১২ত মুক্তি দিয়ে।\nদ্য হোষ্ট[সম্পাদনা কৰক]\n২০০৮ চনৰ মে মাহত লিটল,ব্ৰাউন এণ্ড কোম্পানীৰ বয়স্ক শাখাই মেয়াৰৰ বয়স্ক কল্পবিজ্ঞান উপন্যাস "দ্য হোষ্ট" প্ৰকাশ কৰে। ইয়াত মেলানি ষ্ট্ৰাইডাৰ নামৰ এক কমবয়সীয়া মহিলা আৰু ৱাণ্ডাৰাৰ নামৰ এক আক্ৰমণকাৰী পৰগ্ৰহী "সত্তা"ৰ কাহিনী বৰ্ণিত আছে যাক এক হৈ কাম কৰিবলৈ বাধ্য কৰোৱা হয়। দ্য হোষ্টে "নিউ য়ৰ্ক টাইম্ছ বেষ্ট চেলাৰ লিষ্ট"ত প্ৰথম স্থানত আত্মপ্ৰকাশ কৰে আৰু সেই তালিকাত প্ৰায় ২৬ সপ্তাহজুৰি থাকে। মেয়াৰে কয় যে তেওঁ হোষ্ট চিৰিজৰ পৰৱৰ্তী কিতাপসমূহৰ ওপৰত কাম কৰি আছে,তেওঁ এক ত্ৰিলোজি লিখাৰ পৰিকল্পনা কৰিছে যাৰ দ্বিতীয় কিতাপখনৰ নাম "দ্য ছ'ল" আৰু তৃতীয়খনৰ নাম "দ্য ছীকাৰ"। কানছাছ ছিটিত অনুষ্ঠিত এক প্ৰশ্নোত্তৰ অনুষ্ঠানত মেয়াৰে কয় যে তেওঁ ছিকুৱেল সমূহৰ বাহ্যিক চিত্ৰটি অংকন কৰাৰ লগতে কিছু লিখনিও সম্পূৰ্ণ কৰিছে,কিন্তু তেওঁ কিছু দুবিধাত পৰিছে কাৰণ দ্য হোষ্টৰ জগতখন "এখন ভয়ানক ঠাই" য'ত চৰিত্ৰসমূহৰ মৃত্যু ঘটিব পাৰে আৰু তেওঁ নিশ্চিত নহয় যে তেওঁ চৰিত্ৰসমূহৰ মৃত্যু ঘটাব বিচাৰে নে নিবিচাৰে।\n২০০৭ চনত ইক্লিপ্সৰ প্ৰচাৰ্মূলক ভ্ৰমণৰ সময়ত মেয়াৰ\nএণ্টাৰটেইনমেণ্ট ৱিকলীয়ে কয় "এন ৰাইচৰ পিছত মেয়াৰেই পৃথিৱীৰ আটাইতকৈ জনপ্ৰিয় ভেম্পায়াৰ ঔপন্যাসিক" আৰু দ্য গাৰ্ডিয়ানে মেয়াৰক "এক কল্পনাশক্তি সম্পন্ন কাহিনীকাৰ,এক সৃজনশীল সাহিত্যিক আৰু প্ৰকাশনৰ বজাৰত এক নতুন শক্তিশালী ব্যক্তি" বুলি অভিহিত কৰে। দ্য টাইমছৰ টাইমন স্মিথে মেয়াৰক "চেমনীয়া কল্পকাহিনীৰ চুপাৰষ্টাৰ" আখ্যা দিছে।\nমেয়াৰক ইউএছএ টুডে'য়ে ২০০৮ চনত "বছৰটোৰ সাহিত্যিক" হিচাপে আখ্যা দিয়াৰ লগতে তেওঁ এমএচএন লাইফষ্টাইলৰ "২০০৮ চনৰ সবাতোকৈ প্ৰভাৱশালী মহিলা" আখ্যা পায় য'ত তেওঁক "সাহিত্যিক জ্যোতিষ্ক" হিচাপে বৰ্ণনা কৰা হয়। টাইম আলোচনীৰ "২০০৮ চনৰ সবাতোকৈ প্ৰভাৱশালী এশগৰাকী ব্যক্তি"ৰ তালিকাত ৪৯তম স্থান লাভ কৰে। সাহিত্যিক অৰচন স্কট কাৰ্ডে কয় "ষ্টিফেনি মেয়াৰৰ লিখনি অতি প্ৰাঞ্জল,যি কেতিয়াও পাঠক আৰু তেওঁলোকৰ ভাগ লোৱা সপোনৰ মাজত থিয় নহয়। তেওঁৱেই প্ৰকৃত বস্তু"। স্কটে মেয়াৰক এক "অপূৰ্ব প্ৰতিভা"আখ্যা দিয়ে। মেয়াৰে ফোৰ্বছৰ "হলীউদৰ সৰ্বাধিক উপাৰ্জনকাৰী মহিলা"ৰ তালিকাত পঞ্চম স্থান লাভ কৰে য'ত তেওঁৱেই একমাত্ৰ লেখিকা আছিল। মেয়াৰে ভেনিটি ফেয়াৰৰ ২০০৯ চনৰ "টপ ১০০ ইনফৰমেছন এজ পাৱাৰ্ছ"ৰ তালিকাত ৮২তম স্থান লাভ কৰে।\nএমাজনৰ দ্বাৰা প্ৰকাশিত এক তালিকা অনুসৰি মেয়াৰ আছিল যোৱাটো দশকৰ দ্বিতীয় সৰ্বাধিক কিতাপ বিক্ৰী হোৱা সাহিত্যিক য'ত প্ৰথম হয় জে কে ৰাউলিং।\nটোৱাইলাইট উপন্যাস সমূহ ৱাছিংটন ৰাজ্যৰ এখন সৰু চহৰ ফোৰ্কছৰ আধাৰত লিখিত। এনেদৰে ফোৰ্কছে অনুৰাগীসকলৰ আকৰ্ষণ লাভ কৰে আৰু অনুৰাগীসকলে ১৩ ছেপ্টেম্বৰত বেলা স্বানৰ জন্মদিনৰ দিনা 'ষ্টিফেনি মেয়াৰ দিৱস' পালন কৰে। টোৱাইলাইট বিষয় হিচাপে লৈ কিছুমান বেণ্ডো গঠন হৈছে।\nমেয়াৰক জে কে ৰাউলিঙৰ সৈতে তুলনা কৰি ষ্টিফেন কিঙে কয় "আচল পাৰ্থক্যটো হ'ল জে ৰাউলিং এক চমত্‍কাৰী লেখক আৰু ষ্টিফেনি মেয়াৰে প্ৰায় লিখিব নাজানে। তেওঁ সিমান এটা ভাল নহয়। " তেওঁ আকৌ কয়\nমানুহবোৰ ইয়াৰ কাহিনী,ইয়াৰ গতিৰ দ্বাৰা আকৰ্ষিত হয়,বিশেষকৈ মেয়াৰৰ ক্ষেত্ৰত এনে লাগে যেন মেয়াৰে ছোৱালীৰ এক প্ৰজন্মকলৈ কিতাপসমূহ লিখিছে য'ত তেওঁ প্ৰেম আৰু যৌনতাৰ এক নিৰাপদ পোহাৰ মেলিছে। ই উত্‍কণ্ঠাপূৰ্ণ আৰু শিহৰণকাৰী কিন্তু মুঠেই ভাবুকিপূৰ্ণ নহয় কাৰণ ই অত্যধিক যৌনতাপূৰ্ণ নহয়।\nনাৰীবাদী সকলে মেয়াৰক অ-নাৰীবাদী বুলি কৈ কয় যে গোটেই শৃংখলাত এক নিন্দাজনক সম্পৰ্কৰ প্ৰেমচৰ্য্যা কৰা হৈছে,এডৱাৰ্ড কেন্দ্ৰিত বেলাৰ জীৱনত সকলো সময়তে বিপদ ঘণ্টা বাজিয়ে থাকে,তাইৰ জীৱনটো কেতিয়াও নিজৰ নিয়ন্ত্ৰণত নাই,তাইৰ সকলো,কুমাৰীত্ব তথা মানৱত্বও এডৱাৰ্ডৰ ৰক্ষা কৰিব পৰা সামৰ্থৰ ওপৰতেই নিৰ্ভৰশীল,আনকি এডৱাৰ্ডৰ সৈতে শাৰীৰিক মিলনৰ পিছতো বেলাই আঘাতপ্ৰাপ্ত হে হ'ব লগীয়া হয়। মেয়াৰে এই সমালোচনা নাকচ কৰি কয় যে দৰাচলতে কিতাপখন বেলাৰ নিৰ্বাচনৰ ওপৰতহে কেন্দ্ৰিত আৰু তাইৰ বিপদগ্ৰস্তা নাৰীৰ চৰিত্ৰটি তাইৰ মানৱত্বৰেই পৰিচয়।\n১৯৯৪ চনত মেয়াৰ ক্ৰিষ্টিয়ান মেয়াৰৰ সৈতে বিবাহপাশত আৱদ্ধ হয়। তেওঁলোকৰ তিনিটা সন্তানৰ নাম ক্ৰমে গেব,ছেথ আৰু এলি। তেওঁলোকে কেভ ক্ৰিক,আৰিজোনাত বাস কৰে আৰু মেৰোষ্টোনলেণ্ড আইলেণ্ড,ৱাছিংটনতো এটা ঘৰ ক্ৰয় কৰিছে।\nচলচ্চিত্ৰ প্ৰযোজনা[সম্পাদনা কৰক]\nমেয়াৰ এগৰাকী চলচ্চিত্ৰ প্ৰযোজকো। প্ৰযোজক মেঘান হিবেটৰ সৈতে একত্ৰিতভাৱে তেওঁ ২০১১ত নিজাকৈ এক প্ৰযোজনা প্ৰতিষ্ঠান আৰম্ভ কৰে। ইয়াৰ নাম ফিকল ফিশ্ব ফিল্মছ। মেয়াৰে ২০১১ৰ বেছিভাগ সময়ত ব্ৰেকিং ড'নৰ দুইটা খণ্ড আৰু শ্বেনন হেলৰ উপন্যাস অষ্টিনলেণ্ড প্ৰযোজনা কৰি কটায়। ১২,ফেব্ৰুৱাৰী,২০১২ত মেয়াৰে নিজা ৱেবচাইটত ঘোষণা কৰে যে ১৩ ফেব্ৰুৱাৰীৰ পৰা তেওঁৰ উপন্যাস "দ্য হোষ্ট"ৰ চিত্ৰগ্ৰহণ আৰম্ভ হ'ব যাৰ তেৱোঁ এক প্ৰযোজক। ২০১২ চনৰ এপ্ৰিল মাহত মেয়াৰে ঘোষণা কৰে যে তেওঁ লোইচ ডানকানৰ উপন্যাস "ডাউন এ ডাৰ্ক হল"ৰ প্ৰযোজনা কৰিব।\nঅন্যান্য কাম কাজ[সম্পাদনা কৰক]\n২০০৯ চনত মেয়াৰ\nমেয়াৰৰ এটা চুটিগল্প “প্ৰম নাইট্স ফ্ৰম হেল” বোলা অতিপ্ৰাকৃতিক প্ৰভাৱ সম্বলিত কিছুমান ভয়ানক প্ৰম নিশাৰ বিষয়ে লিখা গল্পৰ সংকলন এখনত প্ৰকাশ পায়। মেয়াৰৰ গল্প “হেল অন আৰ্থ” আছিল শ্বেবা নামৰ এক দানৱ আৰু গেব নামৰ এক অৰ্ধ-দেৱদূতৰ প্ৰেম কাহিনী। এই কিতাপখন ২০০৭ চনৰ এপ্ৰিল মাহত প্ৰকাশ হয়। মেয়াৰে বহুকেইখন কিতাপৰ ধাৰণা মনত পুহি ৰখা বুলি কয়,ইয়াৰ ভিতৰত আছে "ছামাৰ হাউচ" শীৰ্ষক এক ভৌতিক গল্প,সময় ভ্ৰমণৰ বিষয়ে এক উপন্যাস আৰু জলপৰী সকলৰ বিষয়ে এক উপন্যাস। ২০০৮ চনৰ ২৮ আগষ্টত ঘোষণা কৰা হয় যে মেয়াৰে জেকছ মেনকিনৰ মিউজিক ভিডিঅ' দ্য ৰিজলিউশ্যনৰ চিত্ৰনাট্য লিখিছে,ইয়াৰ পৰৱৰ্তী সপ্তাহত তেওঁ ইয়াৰ সহ-নিৰ্দেশনা কৰে।\n২০০৯ চনত মেয়াৰে নিজাকৈ কাপোৰৰ এক শৈলী আৰম্ভ কৰিবলৈ কাপোৰৰ প্ৰতিষ্ঠান হ'ব স্কেট কোম্পানীৰ লগত মিলিত হয় আৰু তেওঁৰ কল্প বিজ্ঞান উপন্যাস দ্য হোষ্টৰ লগত সম্পৰ্ক থকা চোলা তৈয়াৰ কৰে। ২০১০ চনৰ ১০ মাৰ্চত ঘোষণা কৰা হয় যে মেয়াৰে দ্য চৰ্ট ছেকেণ্ড লাইফ অৱ ব্ৰী টেনাৰ নামৰ ২০০পৃষ্ঠাৰ এক উপন্যাসিকা ৰচনা কৰিছে। ৫ জুনত ই প্ৰকাশিত হয় আৰু ৭ জুনৰ পৰা ৫ জুলাইৰ ভিতৰত মেয়াৰৰ আনুষ্ঠানিক ৱেবচাইটত বিনামূলীয়াকৈ উপলব্ধ হয়।\nব্ৰেকিং ড'ন (২০০৮)\nদ্য চৰ্ট ছেকেণ্ড লাইফ অৱ ব্ৰী টেনাৰ (২০১০)\nদ্য টোৱাইলাইট ছাগা : দ্য অফিছিয়েল ইলাষ্ট্ৰেটেড গাইড (২০১১)\nপ্ৰম নাইটছ ফ্ৰম হেল (অংশ,২০০৭)\nদ্য হোষ্ট (২০০৮)\n↑ 1.0 1.1 1.2 1.3 Lev Grossman (2009-11-13). "It's Twilight in America". Time magazine. http://www.time.com/time/magazine/article/0,9171,1938712-1,00.html। আহৰণ কৰা হৈছে: 2009-11-13. উদ্ধৃতি ত্ৰুটি: Invalid <ref> tag; name "Grossman" defined multiple times with different content\n↑ 2.0 2.1 Claudia Parsons (2008-11-21). ""Twilight" publisher sees film boosting book sales". Reuters. http://www.reuters.com/article/idUSTRE4AK03620081121। আহৰণ কৰা হৈছে: 2010-09-23.\n↑ 3.0 3.1 Kenneth Turan (2002-11-21). "Movie Review: 'Twilight'". LA Times. http://www.latimes.com/entertainment/la-et-twilight21-2008nov21,0,2444525.story। আহৰণ কৰা হৈছে: 2008-11-21.\n↑ 4.0 4.1 John A. Sellers (2010-03-30). "New Stephenie Meyer Novella Arriving in June". Publishers Weekly. http://www.publishersweekly.com/article/454614-New_Stephenie_Meyer_Novella_Arriving_in_June.php। আহৰণ কৰা হৈছে: 2010-03-30.\n↑ 5.0 5.1 Bob Minzesheimer and Anthony DeBarros (2009-01-15). "Sellers basked in Stephenie Meyer's 'Twilight' in 2008". USA Today. http://www.usatoday.com/life/books/news/2009-01-14-top-sellers-main_N.htm। আহৰণ কৰা হৈছে: 2009-01-16.\n↑ "The World's Most Powerful Celebrities: #26 Stephenie Meyer". Forbes. http://www.forbes.com/2009/06/03/forbes-100-celebrity-09-main_slide_27.html। আহৰণ কৰা হৈছে: 2009-07-23.\n↑ Diane Roback (2010-03-22). "Children's Bestsellers 2009: The Reign Continues". Publishers Weekly. http://www.publishersweekly.com/article/453747-Children_s_Bestsellers_2009_The_Reign_Continues.php। আহৰণ কৰা হৈছে: 2010-04-04.\n↑ Debarros, Anthony; Cadden, Mary; DeRamus, Kristin; Schnaars, Christopher (2009-01-14). "The top 100 titles of 2008". USA Today. http://www.usatoday.com/life/books/news/2009-01-14-top-100-titles_N.htm। আহৰণ কৰা হৈছে: 2009-01-16.\n↑ 9.0 9.1 "The 2008 Time 100 Finalists". 2008-04-01. http://www.time.com/time/specials/2007/article/0,28804,1725112_1726934_1726935,00.html। আহৰণ কৰা হৈছে: 2009-07-23.\n↑ Gil Kaufman (2009-06-04). "Angelina Jolie, Oprah, Madonna Top Forbes Celebrity 100". MTV. http://www.mtv.com/news/articles/1613253/20090604/madonna.jhtml। আহৰণ কৰা হৈছে: 2009-06-10.\n↑ "The Celebrity 100". Forbes.com. 2009-06-03. http://www.forbes.com/lists/2010/53/celeb-100-10_The-Celebrity-100.html। আহৰণ কৰা হৈছে: 2010-08-01.\n↑ Cracroft, Richard H. (Winter 2008). "YA Novels and Mormon Memoirs". Brigham Young University Magazine. http://magazine.byu.edu/?act=view&a=2155। আহৰণ কৰা হৈছে: 2008-08-01.\n↑ 13.0 13.1 13.2 Damian Whitworth (2008-05-13). "Harry who? Meet the new J.K. Rowling". প্ৰকাশক London: The Times. http://entertainment.timesonline.co.uk/tol/arts_and_entertainment/books/article3917660.ece। আহৰণ কৰা হৈছে: 2009-08-15.\n↑ 14.0 14.1 "The Story Behind ''Twilight''". StephenieMeyer.com. http://www.stepheniemeyer.com/twilight.html। আহৰণ কৰা হৈছে: 2010-08-01.\n↑ 17.0 17.1 17.2 "Stephenie Meyer By the Numbers". Publishers Weekly. 2008-12-05. http://web.archive.org/web/20091019011138/http://www.publishersweekly.com/article/CA6559505.html। আহৰণ কৰা হৈছে: 2009-08b-15.\n↑ Karen Valby. "Stephenie Meyer: Inside the 'Twilight' Saga". Entertainment Weekly. http://www.ew.com/ew/article/0,,20213067_20213068_20211938,00.html। আহৰণ কৰা হৈছে: 2009-08-15.\n↑ "Her Literary Career – Stephenie Meyer". Time.com. http://www.time.com/time/photoessays/10questions/0,30255,1833919_1752991,00.html। আহৰণ কৰা হৈছে: 2010-08-01.\n↑ "Children's Books – New York Times". New York Times. 2007-06-17. http://www.nytimes.com/2007/06/17/books/bestseller/0617bestchildren.html?scp=10&sq=the+new+girl+falls+love+vampire&st=nyt। আহৰণ কৰা হৈছে: 2009-07-23.\n↑ Larry Carroll (2008-05-09). "Official ‘Twilight’ Synopsis Sadly Lacking In 'OME!' Exclamations". MTV. http://moviesblog.mtv.com/2008/05/09/official-twilight-synopsis-sadly-lacking-in-ome-exclamations/। আহৰণ কৰা হৈছে: 2009-08-15.\n↑ Jacks, Brian (2008-08-04). "'Breaking Dawn' Sells 1.3 Million Copies in One Day". MTV.com. http://moviesblog.mtv.com/2008/08/04/breaking-dawn-sells-13-million-copies-in-one-day। আহৰণ কৰা হৈছে: 2008-08-09.\n↑ Memmott, Carol (2008-08-04). "Record-breaking sales for 'Breaking Dawn'". USA Today. http://www.usatoday.com/life/books/news/2008-08-03-breaking-dawn-sales_N.htm। আহৰণ কৰা হৈছে: 2010-09-23.\n↑ Anita Singh (2008-08-22). "Harry Potter under threat from Bella Swan in new vampire film Twilight". প্ৰকাশক London: The Daily Telegraph. http://www.telegraph.co.uk/news/newstopics/celebritynews/2602938/Harry-Potter-under-threat-from-Bella-Swan-in-new-vampire-film-Twilight.html। আহৰণ কৰা হৈছে: 2008-11-01.\n↑ Carol Memmott and Mary Cadden (2009-08-05). "Twilight series eclipses Potter records on Best-Selling list". USA Today. http://www.usatoday.com/life/books/news/2009-08-03-twilight-series_N.htm। আহৰণ কৰা হৈছে: 2010-01-14.\n↑ 29.0 29.1 29.2 "Twilight Series | Midnight Sun". Stepheniemeyer.com. 2008-08-28. http://www.stepheniemeyer.com/midnightsun.html। আহৰণ কৰা হৈছে: 2010-08-01.\n↑ "Stephenie Meyer spits dummy, dumps book after spoiler post". www.meeja.com.au. 2008-09-03. http://www.meeja.com.au/index.php?display_article_id=143। আহৰণ কৰা হৈছে: 2008-09-03.\n↑ Karen Valby (2008-11-05). "Stephenie Meyer: 12 of My 'Twilight' Inspirations". Entertainment Weekly. http://www.ew.com/ew/gallery/0,,20234559_20234565_20237747,00.html। আহৰণ কৰা হৈছে: 2008-11-05.\n↑ "Frequently Asked Questions: Breaking Dawn". December 14, 2008. http://www.stepheniemeyer.com/bd_faq.html। আহৰণ কৰা হৈছে: 2009-06-04. ""What was the other book besides Midsummer Night's Dream that you said influenced Breaking Dawn?" As noted above, it was The Merchant of Venice."\n↑ Proctor, Maurine (August 8, 2008). "Stephenie Meyer's Twilight". Meridian. http://www.meridianmagazine.com/books/080806vampire.html। আহৰণ কৰা হৈছে: December 11, 2008.\n↑ 34.0 34.1 "Author Interview: Stephenie Meyer". Hachette Book Group. http://www.hachettebookgroup.com/9FA6868D6CC441738975A4C8D11EA37A.aspx। আহৰণ কৰা হৈছে: 2009-10-04.\n↑ "Twilight Series | Twilight | Playlist". Stepheniemeyer.com. http://www.stepheniemeyer.com/twilight_playlist.html। আহৰণ কৰা হৈছে: 2010-08-01.\n↑ Mills, Tony-Allen (August 10, 2008). "News Review interview: Stephenie Meyer". The Times (London). http://entertainment.timesonline.co.uk/tol/arts_and_entertainment/books/article4492238.ece। আহৰণ কৰা হৈছে: 2008-12-12.\n↑ Weiss, Sabrina Rojas (2008-08-15). "Did 'Harry Potter' Release Date Change To Avoid 'Twilight' Competition?". MTV. http://moviesblog.mtv.com/2008/08/15/did-harry-potter-release-date-change-to-avoid-twilight-competition/। আহৰণ কৰা হৈছে: 2010-09-23.\n↑ "Twilight Series | Twilight | Twilight the Movie". Stepheniemeyer.com. http://www.stepheniemeyer.com/twilight_movie.html। আহৰণ কৰা হৈছে: 2010-08-01.\n↑ Larry Carroll (2008-04-04). "Exclusive: 'Twilight' Author Stephenie Meyer Shoots Movie Cameo". MTV. http://moviesblog.mtv.com/2008/04/04/exclusive-twilight-author-stephenie-meyer-shoots-movie-cameo/। আহৰণ কৰা হৈছে: 2009-02-12.\n↑ Carroll, Larry (2008-11-22). "'Twilight' Sequel Confirmed: 'New Moon' To Hit The Big Screen". MTV. MTV Networks. http://www.mtv.com/movies/news/articles/1599994/story.jhtml। আহৰণ কৰা হৈছে: 2009-04-20.\n↑ Carroll, Larry (2008-12-13). "BREAKING: Chris Weitz Named 'New Moon' Director, While Taylor Lautner Comes Up Short". MTV. MTV Networks. http://moviesblog.mtv.com/2008/12/13/breaking-chris-weitz-named-new-moon-director-while-taylor-lautner-comes-up-short/। আহৰণ কৰা হৈছে: 2010-09-23.\n↑ Sperling, Nicole (2008-12-10). "'Twilight' sequel: New details on 'New Moon'". Entertainment Weekly. Time Inc. http://hollywoodinsider.ew.com/2008/12/10/twilight-sequel। আহৰণ কৰা হৈছে: 2010-09-23.\n↑ "Summit Entertainment Starts Production on The Twilight Saga: Eclipse" (Press release). Summit Entertainment. 2009-08-18. http://www.summit-ent.com/news.php?news_id=122। আহৰণ কৰা হৈছে: 2009-08-18.\n↑ Steven Zeitchik (2008-11-14). "'Twilight' film franchise looks ahead". The Hollywood Reporter. http://www.hollywoodreporter.com/hr/content_display/film/news/e3ifc7bb2290700c27f4a0ada4363d9b59e। আহৰণ কৰা হৈছে: 2010-01-12. [সংযোগবিহীন উৎস]\n↑ "Twilight: Breaking Dawn Release Date Set". comingsoon.net. 2010-05-05. http://www.comingsoon.net/news/movienews.php?id=65746। আহৰণ কৰা হৈছে: 2010-06-11.\n↑ "Books – Best-Seller Lists". New York Times. 2008-05-25. http://query.nytimes.com/gst/fullpage.html?res=990CE3DE1639F936A15756C0A96E9C8B63&scp=3&sq=may%2025th%20best%20sellers&st=cse। আহৰণ কৰা হৈছে: 2010-08-01.\n↑ "The 25 Entertainers of the Year". Entertainment Weekly. 2008-11-13. http://www.ew.com/ew/gallery/0,,20152943_20153287_20239984_20,00.html। আহৰণ কৰা হৈছে: 2008-11-13.\n↑ Carroll, Larry (2008-04-09). "'Twilight' Writer Stephenie Meyer Wants Matt Damon For 'Host' Movie – Movie News Story MTV Movie News". Mtv.com. http://www.mtv.com/movies/news/articles/1585112/story.jhtml। আহৰণ কৰা হৈছে: 2010-08-01.\n↑ "The Host Tour - Kansas City". The Host Lexicon. February 12, 2011. http://thehostlexicon.com/thehostinterviews/the-host-tour-kansas-city/। আহৰণ কৰা হৈছে: August 17, 2011.\n↑ Gregory Kirschling (2007-08-02). "Stephenie Meyer's 'Twilight' Zone". Entertainment Weekly. http://www.ew.com/ew/article/0,,20049578,00.html। আহৰণ কৰা হৈছে: 2009=04-14.\n↑ "All fangs, no bite". প্ৰকাশক London: The Guardian. 2008-08-07. http://www.guardian.co.uk/commentisfree/2008/aug/07/fiction। আহৰণ কৰা হৈছে: 2009-08-16.\n↑ Tymon Smith (2009-08-07). "Stephanie Meyer vs Jordan Scott". The Times. http://blogs.thetimes.co.za/bookcase/2009/08/07/stephanie-meyer-vs-jordan-scott/। আহৰণ কৰা হৈছে: 2009-08-23. [সংযোগবিহীন উৎস]\n↑ "Books year in review". USA Today. 2008-12-28. http://www.usatoday.com/life/books/2008-12-17-meyer-10-picks_N.htm। আহৰণ কৰা হৈছে: 2009-07-23.\n↑ "MSN Lifestyle's Most Influential Women of 2008". MSN. http://lifestyle.msn.com/your-life/bigger-picture/staticslideshow.aspx?cp-documentid=15893872&imageindex=10। আহৰণ কৰা হৈছে: 2009-08-23.\n↑ Orson Scott Card (2009-04-30). "The 2008 Time 100: Stephenie Meyer". Time. http://www.time.com/time/specials/2007/article/0,28804,1733748_1733752_1736282,00.html। আহৰণ কৰা হৈছে: 2009-08-23.\n↑ "The Host". StephenieMeyer.com. http://www.stepheniemeyer.com/thehost.html। আহৰণ কৰা হৈছে: 2010-08-01.\n↑ Dorothy Pomerantz (2009-08-05). "Hollywood's Top-Earning Women". Forbes. Archived from the original on 2012-09-18. http://archive.is/5jwT। আহৰণ কৰা হৈছে: 2009-08-23.\n↑ "The New Establishment 2009". Vanity Fair. 2009-09-01. http://www.vanityfair.com/business/features/2009/10/new-establishment200910?currentPage=17। আহৰণ কৰা হৈছে: 2009-09-02.\n↑ Liew, Jonathan (2009-12-16). "Amazon: top 10 best-selling books of the decade". The Daily Telegraph (London). http://www.telegraph.co.uk/technology/amazon/6825584/Amazon-top-10-best-selling-books-of-the-decade.html। আহৰণ কৰা হৈছে: 2010-05-24.\n↑ Paige Dickerson (2010-09-06). "Forks' Stephenie Meyer Day to celebrate 'Twilight' author's books". Peninsula Daily News. http://www.peninsuladailynews.com/article/20100907/news/309079999/forks-stephenie-meyer-day-to-celebrate-twilight-authors-books। আহৰণ কৰা হৈছে: e2010-09-23.\n↑ Lev Grossman (2008-04-24). "Stephenie Meyer: A New J.K. Rowling?". TIME. http://www.time.com/time/magazine/article/0,9171,1734838,00.html। আহৰণ কৰা হৈছে: 2011-11-16.\n↑ 64.0 64.1 Stephen King says 'Twilight' author 'can't write', February 3, 2009\n↑ Laura Miller (2008-07-30). "Touched byavampire". salon.com. http://www.salon.com/books/review/2008/07/30/Twilight/index.html। আহৰণ কৰা হৈছে: 2009-12-03.\n↑ Christine Seifert. "Bite Me! (Or Don't)". bitchmagazine.org. http://bitchmagazine.org/article/bite-me-or-dont। আহৰণ কৰা হৈছে: 2009-12-03.\n↑ Natalie Wilson (2011-11-17). "Breaking Dawn: Part 1—An Anti-Abortion Message inaBruised-Apple Package". msmagazine.com. http://msmagazine.com/blog/blog/2011/11/17/breaking-dawn-part-1an-anti-abortion-message-in-a-bruised-apple-package/। আহৰণ কৰা হৈছে: 2011-11-21.\n↑ "New Moon: The Story". StephenieMeyer.com. http://www.stepheniemeyer.com/nm_thestory.html। আহৰণ কৰা হৈছে: November 13, 2008.\n↑ "'Twilight' author, Stephenie Meyer is America's JK Rowling". প্ৰকাশক London: The Independent. 2009-11-19. http://www.independent.co.uk/arts-entertainment/books/news/twilight-author-stephenie-meyer-is-americarsquos-jk-rowling-1823480.html। আহৰণ কৰা হৈছে: 2009-11-21.\n↑ Jeff Chew (2009-09-18). "Twilight authorapart-time resident of Peninsula on which her books are set". Peninsula Daily News. http://www.peninsuladailynews.com/article/20090918/NEWS/309189992। আহৰণ কৰা হৈছে: 2009-09-18.\n↑ Vary, Adam (April 19, 2012). "Stephenie Meyer on optioning suspense novel 'DownaDark Hall': 'It gave me some serious nightmares'". Entertainment Weekly. http://popwatch.ew.com/2012/04/19/down-a-dark-hall-stephenie-meyer/। আহৰণ কৰা হৈছে: April 21, 2012.\n↑ "Stephenie Meyer's vampire empire Stephenie Meyer | Cover Story | Books | Entertainment Weekly | 4". Ew.com. http://www.ew.com/ew/article/0,,20211938_4,00.html। আহৰণ কৰা হৈছে: 2010-08-01.\n↑ "Twilight series offers young peopleatwist on vampire fiction – CBC Arts Books". Cbc.ca. 2007-09-24. Archived from the original on 2007-07-03. http://web.archive.org/web/20070703045949/http://www.cbc.ca/arts/books/meyer.html। আহৰণ কৰা হৈছে: 2010-08-01.\n↑ "The Q & A Session in Spain with the members of Crepusculo.". http://www.twilightlexicon.com/?p=277.\n↑ James Montgomery (2008-08-28). "'Twilight' Author Stephenie Meyer To Direct Vampire-Free Jack's Mannequin Video". MTV. http://www.mtv.com/news/articles/1593776/20080828/jacks_mannequin.jhtml। আহৰণ কৰা হৈছে: 2008-10-29.\n↑ Jennifer Vineyard (2008-09-05). "'Twilight' Author Stephenie Meyer Tries To Drown Jack's Mannequin In 'Resolution' Video". MTV. http://www.mtv.com/news/articles/1594188/20080905/jacks_mannequin.jhtml। আহৰণ কৰা হৈছে: 2008-10-29.\n↑ Terri Schwartz (2009-09-02). "'Twilight' Author Stephenie Meyer Gets Her Own Clothingline!". MTV. MTV Networks. http://hollywoodcrush.mtv.com/2009/09/02/twilight-author-stephenie-meyer-gets-her-own-clothingline/। আহৰণ কৰা হৈছে: 2009-09-03.\n↑ Flood, Alison (30 March 2010). "Stephenie Meyer to publish new Twilight novella". প্ৰকাশক London: The Guardian. http://www.guardian.co.uk/books/2010/mar/30/stephenie-meyer-new-twilight-novella। আহৰণ কৰা হৈছে: 30 March 2010.\n↑ Debi Moore (2010-03-30). "New Twilight Novella Coming: The Short Second Life of Bree Tanner". DC. Dread Central. http://www.dreadcentral.com/news/36681/new-twilight-novella-coming-the-short-second-life-bree-tanner। আহৰণ কৰা হৈছে: 2010-03-30.\nৱিকিমিডিয়া কমন্সত ষ্টিফেনি মেয়াৰ সম্পৰ্কীয় মিডিয়া ফাইল আছে।\nষ্টিফেনি মেয়াৰ সম্পৰ্কে ইণ্টাৰনেট মুভি ডাটাবেছত থকা তথ্য।\nWorks by or about ষ্টিফেনি মেয়াৰ in libraries (WorldCat catalog)\nThe ICCU id MODV358826 is not valid.\nName Meyer, Stephenie\nAlternative names Morgan, Stephenie (birth name)\n"https://as.wikipedia.org/w/index.php?title=ষ্টিফেনি_মেয়াৰ&oldid=237471"ৰ পৰা অনা হৈছে


পুনৰ খোলা হ’ব ৰহাৰ টোল গে’ট, অখিল গগৈৰ দাবী ‘অবৈধ’ : নগাঁৱৰ অতিৰিক্ত উপায়ুক্ত\nৰাইজৰ প্ৰতিবাদত বন্ধ হোৱা ৰহাৰ টোল গে’ট কাইলৈ ২৩ জুলাইৰ পৰা পৰা পুনৰ খোল খাব।\nটোল গে’টৰ বিৰুদ্ধে যোৱা ২২ জুলাইত হোৱা প্ৰতিবাদত অখিল গগৈয়ে ৰহাৰ টোল গে’ট চৰকাৰী বিধি অনুসৰিয়েই অবৈধ বুলি কৰা দাবীকহে ‘অবৈধ’ বুলি প্ৰকাশ কৰি নগাঁৱৰ অতিৰিক্ত উপায়ুক্ত লাচিত দাসে আজি ২৩ জুলাইত নৰ্থ ইষ্ট নাও-ক এই কথা অৱগত কৰে।\nঅখিল গগৈয়ে কৰা দাবী ‘অবৈধ’ বুলি দাবী কৰি দাসে কয় ‘ৰহাৰ টোল গে’ট অবৈধ বুলি দাবী কৰি অখিল গগৈয়ে দাখিল কৰা চৰকাৰী জাননীতে লিখা আছে যে কোনো নগৰ সমিতিৰ এলেকাটো টোল গে’ট বহুৱাব পাৰে।’\nৰহাৰ টোল গে’ট বৈধ বুলি দাবী কৰি অতিৰিক্ত উপায়ুক্তই নৰ্থ ইষ্ট নাও-লৈ প্ৰেৰণ কৰা চৰকাৰী নথি\nউল্লেখযোগ্য যে যোৱা ২২ জুলাইত হোৱা প্ৰতিবাদত অখিল গগৈয়ে টোল গে’ট সম্পৰ্কীয় ভাৰত চৰকাৰৰ জাননীৰ উদ্ধৃতি দি নগৰ সমিতিৰ ১০ কি. মি. এলেকাৰ ভিতৰত অৱস্থিত হোৱা বাবে ৰহাৰ টোল গে’ট অবৈধ বুলি দাবী কৰিছিল।\nআনহাতে অসম জাতীয়তাবাদী যুৱ ছাত্ৰ পৰিষদ, কৃষক মুক্তি সংগ্ৰাম সমিতিৰ লগতে প্ৰতিবাদত ভাগ লোৱা সংগঠনসমূহক জিলা প্ৰশাসন আৰু ৰাষ্ট্ৰীয় ঘাইপথ প্ৰাধিকৰণে আলোচনালৈ মতা সন্দৰ্ভটো বিষয়াগৰাকীয়ে অনিশ্চয়তা প্ৰকাশ কৰে।\n‘তেওঁলোকৰ দাবী বৈধ হোৱা হ’লেহে আলোচনাৰ কথা আহিলেহেঁতেন। এতিয়া তেওঁলোকৰ দাবীটোৱেই যেতিয়া অবৈধ, গতিকে আলোচনাৰ কথা নাহে,’ অতিৰিক্ত উপায়ুক্তগৰাকীয়ে নৰ্থ ইষ্ট নাও-ক জনায়।\nৰাষ্ট্ৰীয় ঘাইপথ প্ৰাধিকৰণে অৱশ্যে ৰহাৰ টোল গে’টক লৈ এতিয়ালৈকে কোনো মন্তব্য প্ৰকাশ কৰা নাই।\nটোল গে’ট কেন্দ্ৰীয় চৰকাৰৰ বিষয় বুলিও প্ৰকাশ কৰি বিষয়াজনে কয় যে জিলা প্ৰশাসনে টোল গে’টৰ কেৱল নিৰাপত্তাৰ দিশটোহে চোৱা-চিতা কৰে।


মানুহতকৈ কুকুৰে পায় মৰম আৰু মান, কুকুৰৰ কাৰণে বুক কৰিলে বিমান! -\nHomeৰাষ্ট্ৰীয়মানুহতকৈ কুকুৰে পায় মৰম আৰু মান, কুকুৰৰ কাৰণে বুক কৰিলে বিমান!\nডিজিটেল ডেস্কঃ অসমৰ হিয়াৰ আমঠু জুবিন গাৰ্গে ‘শিশু’ এলবামৰ ‘ভবা কথা নহয় সিদ্ধি’ শীৰ্ষক গীতটোত কৈছিল যে মানুহতকৈ কুকুৰে পায় মৰম আৰু মান। সেই কথা বাস্তব জীৱনতো প্ৰতীয়মান হৈ আহিছে। শেহতীয়াকৈ এগৰাকী মালিকে নিজৰ আলাসৰ লাড়ু পোহনীয়া কুকুৰৰ কাৰণে কৰা কামে দৃষ্টি কাঢ়িছে সকলোৰে।\nবিমানত উঠি বতাহত ভ্ৰমণৰ হাবিয়াস সকলোৰে। খাতি খোৱা জনতাই ভাগ্যক ধিয়াই বিমানযাত্ৰাৰ সপোন পুতি থবলৈ বাধ্য সপোন অৰণ্যত। তাৰ মাজতে আহিছে এক ঈৰ্ষনীয় খবৰ! সৌভাগ্যবান কুকুৰে বিলাসী ভ্ৰমণ কৰিছে বিমানত। মুম্বাইৰ এগৰাকী ব্যক্তিয়ে নিজৰ পোহনীয়া কুকুৰটোৰ কাৰনে বুক কৰিলে বিমানৰ সম্পূৰ্ণ বিজনেছ ক্লাছ। এয়াৰ ইণ্ডিয়াৰ বিমানত বিলাসী ভ্ৰমণ কৰিলে কুকুৰে।\nএয়াৰ ইণ্ডিয়া ভাৰতৰ একমাত্ৰ বিমান যিয়ে পোহনীয়া জন্তুক ভ্ৰমণৰ অনুমতি দিয়ে। কুকুৰটোৰ গৰাকীয়ে মুম্বাইৰ পৰা চেন্নাইলৈ দুঘণ্টাৰ বিমানযাত্ৰাটোত প্ৰায় ২.৫ লাখ টকা খৰছ কৰিছে য’ত নেকি এয়াৰ ইণ্ডিয়াৰ এটা চীটৰ ভাৰা প্ৰায় ২০,০০০ টকা।\nPrevious articleধন ঘটিবলৈ মন থাকিলে ব্যৱসায় কৰক, দালালি কিয়? কাক ক’লে আনন্দ মিশ্ৰই!\nNext articleনহৰু গুণাগুণ আৰু ইয়াৰ উপকাৰীতাসমূহ এনেধৰণৰ-


অচিৰেই মুকলি হ'ব বোকাখাতৰ এশখন বিচনাযু্ক্ত শ্বহীদ কমলামিৰি অসামৰিক চিকিৎসালয়\nঅচিৰেই মুকলি হ’ব বোকাখাতৰ এশখন বিচনাযু্ক্ত শ্বহীদ কমলামিৰি অসামৰিক চিকিৎসালয়\nমুকলিৰ পূর্বে এইখন ব্যৱহৃত হ'ব ক'ভিড ১৯ৰ চিকিৎসালয় ৰূপে\nবোকাখাত , August 7, 2020 10:31 am\nফটো: নর্থইষ্ট নাও\n১৫ আগষ্ট বা তাৰ পাচৰ সপ্তাহতে মুকলি হ’ব ১০০ বিচনাযুক্ত বোকাখাতৰ শ্বহীদ কমলা মিৰি অসামৰিক চিকিৎসালয় ৷ কিন্তু তাৰ পূর্বে চিকিৎসালয়খন ক’ভিড কেয়াৰ চিকিৎসালয় হিচাপে ব্যৱহাৰ কৰা হ’ব ৷\nইতিমধ্যে আধুনিক সা-সুবিধাৰে চিকিৎসালয় খনৰ ৮০ শতাংশৰো অধিক কাম সম্পূৰ্ণ হৈ উঠিছে যদিও কাৰিকৰী বহু কাম বাকী আছে ৷\nবৃহস্পতিবাৰে ৰাষ্ট্ৰীয় স্বাস্থ্য মিচনৰ সঞ্চালক জে ভি এন সুব্ৰমনিয়ামে পৰিদৰ্শন কৰে নিৰ্মাণৰত চিকিৎসালয় খন ৷\nপৰিদৰ্শন কালত সঞ্চালক গৰাকীয়ে ১৫ আগষ্টৰ পূৰ্বে বোকাখাতৰ এশখন বিচনাযুক্ত চিকিৎসালয়ৰ ৰৈ যোৱা কামসমূহ গোলাঘাটৰ উপায়ুক্ত, বোকাখাতৰ মহকুমাধিপতি আৰু স্বাস্থ্য বিভাগৰ যুটীয়া সঞ্চালকক সম্পূৰ্ণ কৰিবলৈ নিৰ্দেশ দিয়ে।\nবৰ্তমানলৈকে সম্পুৰ্ণ হোৱা চিকিৎসালয় খনৰ কামৰ অগ্ৰগতিত স্বাস্থ্য মিচনৰ সঞ্চালক গৰাকীয়ে সন্তোষ প্ৰকাশ কৰে ৷\nইয়াৰ পাছতে উপায়ুক্ত বিভাষ মোডীয়েও চিকিৎসালয় খন পৰিদর্শন কৰে ৷ ক’ভিড ১৯ৰ সংক্ৰমণৰ পটভুমিত নতুন ব্যৱস্থাপনাৰে বোকাখাতৰ এই নৱ নিৰ্মিত চিকিৎসালয়কো ব্যৱহাৰ কৰিব পাৰি নেকি তাৰ বাবেই উপায়ুক্ত বিভাষ মোডীৰ এই পৰিদৰ্শন বুলি জানিব পৰা গৈছে ৷\nবোকাখাত মহকুমাত ক’ভিড ১৯ সংক্ৰমণৰ সংখ্যা বৃদ্ধি পাই থকাত বৃহস্পতিবাৰৰ পৰা কাৰ্যকৰী হোৱাকৈ বোকাখাত মহকুমাত আৰু দুখন ক’ভিড কেয়াৰ চিকিৎসালয় মুকলি কৰা হৈছে ৷\nকহঁৰাত থকা জিলা গ্ৰামোন্নয়ন প্ৰাধিকৰণৰ অতিথিশালা আৰু পৰ্যটন বিভাগৰ বনশ্ৰী নামৰ অতিথিশালাক বৃহস্পতিবাৰৰ পৰা ক’ভিড কেয়াৰ চিকিৎসালয় হিচাবে মুকলি কৰা হৈছে ৷\nবোকাখাতত ক’ভিড ১৯ ৰ গণ সংক্ৰমণৰ প্ৰতি লক্ষ্য ৰাখি উপায়ুক্তৰ পৰিদৰ্শনৰ পিচতে নৱ নিৰ্মিত এশ বিচনাযুক্ত শ্বহীদ কমলামিৰি অসামৰিক চিকিৎসালয় খনক দুশ খন বিচনাৰে ক’ভিড কেয়াৰ হাস্পতাল হিচাবে ব্যৱহাৰ কৰা হ’ব বুলিও প্ৰশাসনে জানিবলৈ দিছে ৷\nপৰিদৰ্শন কালত চিকিৎসালয় খনৰ বৰ্তমানৰ পৰিস্থিতিৰ বুজ লয় উপায়ুক্ত গৰাকীয়ে ৷ ইফালে, চিকিৎসালয়খনত পর্যাপ্ত পৰিমাণৰ ঔষধ নথকাৰ অভিযোগ প্ৰসংগত সাংবাদিকে সোধা এক প্ৰশ্নৰ উত্তৰত চিকিৎসালয়খনত পৰ্যাপ্ত ঔষধ নথকা কথা স্বীকাৰ কৰে উপায়ুক্তই ৷\nএই ক্ষেত্ৰত উপায়ুক্তই গোলাঘাটৰ স্বাস্থ্য বিভাগৰ যুটীয়া সঞ্চালকক ব্যৱস্থা গ্ৰহণৰ নিৰ্দেশ দিয়ে ৷\nপূৰ্বৰ আৰোগ্য নিধিৰ সংগৃহীত ধনৰেই হিচাপ নাই! আকৌ সাহায্য বিচাৰি আক্ৰমণৰ সন্মুখীন মুখ্যমন্ত্ৰী ডঃ শৰ্মা\nক’ভিডৰ দ্বিতীয় ঢৌত মৃত্যু হৈছে ২৬৯জনকৈ চিকিৎসকৰ, শীৰ্ষত আছে বিহাৰ, উত্তৰপ্ৰদেশ\nহত্যাৰ ভাবুকি দিয়া হৈছিল দক্ষিণ আফ্ৰিকাৰ ক্ৰিকেট তাৰকা ফাফ ডু প্লেচিছক! কেতিয়া, কিয়?\nঅসম আৰক্ষীত পুনৰ ৰদ-বদল : কেবাগৰাকী আইপিএছ আৰু এপিএছ বিষয়াক বদলি


হোজাইৰ বানাক্ৰান্ত অঞ্চল পৰিদৰ্শন জলসম্পদ মন্ত্ৰী পীযুষ হাজৰিকাৰ - HindusthanSamachar Assamese\nহোজাইৰ বানাক্ৰান্ত অঞ্চল পৰিদৰ্শন জলসম্পদ মন্ত্ৰী পীযুষ হাজৰিকাৰ\nহোজাই, ১৮ মে’ (হি.স.)। অসম চৰকাৰৰ জলসম্পদ মন্ত্ৰী পীযুষ হাজৰিকাই আজি হোজাই জিলাৰ লংকা ৰাজহ চক্ৰৰ অধ\n18 May 2022 20:50:23\nহোজাই, ১৮ মে’ (হি.স.)। অসম চৰকাৰৰ জলসম্পদ মন্ত্ৰী পীযুষ হাজৰিকাই আজি হোজাই জিলাৰ লংকা ৰাজহ চক্ৰৰ অধীনৰ মান্ডুলীত বানত ক্ষতিগ্ৰস্ত অঞ্চল পৰিদৰ্শন কৰে। ডিমা হাচাওত বিগত কিছুদিন ধৰি প্ৰবল বৰষুণ দি থকাৰ ফলত নামনি অঞ্চলৰ কপিলী নদীৰ পানী বৃদ্ধি হৈ কাষৰীয়া অঞ্চলত বানপানীৰ সৃষ্টি কৰিছিল। কপিলীৰ বানে লংকা অঞ্চলৰ মান্ডুলীত মৰা কপিলীৰ কাষৰ গঢ়কাপ্তানি পথৰ এচোৱা উটুৱাই নিয়াত কাষৰীয়া অঞ্চলটো জলমগ্ন হৈ পৰিছিল।\nজলসম্পদ মন্ত্ৰীগৰাকীয়ে আজি স্থানীয় বিধায়ক ৰামকৃষ্ণ ঘোষক লগত লৈ জিলা প্ৰশাসনৰ বিষয়াসকলৰ সৈতে মান্ডুলীৰ বানে চিঙা স্থানত গৈ উপস্থিত হৈ বান পৰিস্থিতিৰ বুজ লয়। মন্ত্ৰীগৰাকীয়ে পানী কমাৰ লগে লগে এই গড়কাপ্তানি পথটিৰ চিঙা অংশ পুনৰ মেৰামতি কৰি উন্মুক্ত অংশ বন্ধ কৰি দিবলৈ বিভাগীয় বিষয়াক নিৰ্দেশ দিয়ে। বানত ক্ষতিগ্ৰস্তসকলৰ বাবে উপযুক্ত সাহাৰ্য সামগ্ৰী আৰু পশুধনৰ বাবেও খাদ্য সামগ্ৰীৰ ব্যৱস্থা কৰিবলৈ তেওঁ জিলা প্ৰশাসনক নিৰ্দেশ দিয়ে।\nমান্ডুলী পৰিদৰ্শন কৰাৰ সময়ত উপস্থিত সাংবাদিকৰ আগত মন্ত্ৰী পীযুষ হাজৰিকাই প্ৰকাশ কৰে যে প্ৰায় ১৮ বছৰৰ মূৰত অঞ্চলটো বানাক্ৰান্ত হৈছে আৰু সাধাৰণ ৰাইজে স্বাভাৱিকতেই কিছু সমস্যাত পৰিছে। ডিমা হাচাওত এটা ৰাতিৰ ভিতৰতে প্ৰবল বৃষ্টিপাত হোৱাৰ বাবেই কপিলীৰ পানী এনেদৰে উফণ্ডি উঠি কাষৰীয়া অঞ্চলত বানৰ সৃষ্টি হোৱা বুলি উল্লেখ কৰি মন্ত্ৰীগৰাকীয়ে কয় যে প্ৰকৃতিৰ লগত সদায় যুঁজাটো টান যদিও চৰকাৰ আৰু প্ৰশাসনে হোজাই জিলাৰ যিবোৰ অঞ্চলত বানে মথাউৰি অথবা পথ ভাঙি পেলাইছে সেই সকলোখিনি কাম পুনৰ কৰিবলৈ ব্যৱস্থা ল’ব।\nআজিৰ পৰিদৰ্শনকালত মন্ত্ৰীগৰাকীয়ে স্থানীয় বানাক্ৰান্ত ৰাইজৰ লগতো মত বিনিময় কৰি তেওঁলোকৰ খবৰ লয় আৰু প্ৰশাসনৰ উদ্যোগত স্থানীয় প্ৰাথমিক বিদ্যালয় এখনত স্থাপন কৰা সাহাৰ্য বিতৰণ কেন্দ্ৰ এটাৰো বুজ লয়। বিধায়ক ৰামকৃষ্ণ ঘোষ, জিলা উপায়ুক্ত অনুপম চৌধুৰীৰ লগতে মন্ত্ৰীগৰাকীৰ আজিৰ পৰিদৰ্শনকালত জিলা প্ৰশাসন আৰু জলসম্পদ বিভাগৰ বিষয়াসকল উপস্থিত থাকে।


পণ্ডিত মহাশয় - ৱিকিউৎস\n1484পণ্ডিত মহাশয়লক্ষ্মীনাথ বেজবৰুৱা\nখাজনা-গাৰাজৰ বৰকাঁহত টং টং কৰে ৰাতি ৯ কোব পৰিল, পণ্ডিত মহাশয়ে আলহী কেজনক বাহিৰতে শুবলৈ কৈ এন্ধাৰে-মুধাৰে খপিয়াই-খপিয়াই আহি ৰান্ধনী-ঘৰৰ দুৱাৰ মেলি চাকি বিচাৰিবলৈ লাগিল। কলীয়া বোন্দা মহাশয়ে এন্ধাৰ ৰান্ধনী-ঘৰত গধূলিৰে পৰা এতেখেনি বেলিলৈকে নিগনি, শলিয়া, ভজা-মাছ আৰু গাখীৰৰ ওপৰত অকণ্টকা ৰাজত্ব কৰি, এতিয়া ছত্ৰভঙ্গ হ’বৰ কাল পালেহি জানি আখাৰ ওচৰত ক্ষণকালৰ নিমিত্তে আসন গ্ৰহণ কৰি ৰাজ্যভাৰ এৰি বাণপ্ৰস্থী হোৱাৰ কথা ভাবি চিন্তাত নিমগ্ন হ’ল। “অত্যাচাৰী মাৰ্জাৰী ৰজাৰ হাতৰ পৰা পৰম দয়ালু পণ্ডিত গবৰ্ণমেণ্টৰ শাসনৰ তলত পৰিলো, আহা! আমাৰ কেনে সৌভাগ্য!” এি কথা বাবি নিগনি শলিয়া প্ৰভৃতি প্ৰজাসকলে মূৰত হাত ফুৰাবলৈ ধৰিলে। পণ্ডিত মহাশয়ে স্পশেৰ্ন্দ্ৰিয়ৰ সাহায্য লৈ এন্ধাৰেৰে সৈতে তুমুল সংগ্ৰাম কৰি অনেক কষ্টেৰে এপেট সৰিয়হৰ তেলেৰে মাটিৰ চাকিটো উদ্ধাৰ কৰি পলাই আহি বাহিৰৰ পৰা লগাই নি ৰান্ধনী-ঘৰত পুনঃ প্ৰবেশ কৰিলে।\nনিদিষ্ট ঠাইত হাতৰ চাকিটো থৈ, ৰন্ধা-বঢা সন্ধ্যা-অৰ্চা আদি নিৰ্দিষ্ট কামৰ আগেয়ে, মাজ মজিয়াত “এহন বলিস্ না দেখি বেটা ইঠা না সিঠা?” এই বুলি পণ্ডিতে এটা গোৰ মাৰিলে। অলপ পৰ থাকি আকৌ সেই ফাকি কৈ এগোৰ, আৰু অলপ পৰ থাকি আকৌ কৈ আকৌ এগোৰ। এই ফেৰা মাল-শ্ৰম কৰি নিশ্চিন্ত মনে তেওঁ হাতেৰে ভাত ৰান্ধিবলৈ আৰু মুখেৰে দুৰ্গাসহস্ৰনাম পাঠ কৰিবলৈ ধৰিলে।\nবাহিৰৰ ঘৰত শুই থকা তিনি আলহীৰ ভিতৰৰ এজনৰ কাণত ঠাঁচ কৰে হঠাত্ এবাৰ সেই কথাফাঁকি পৰিল। আৰু তাৰ লগে লগে তেওঁৰ অন্তৰৰ বহুদিনীয়া এন্ধাৰ খোটালি এটাত কিবা এটা মোৰ নথকা ঘটনাৰ, বিজুলীৰ পোহৰৰ দৰে, চকামকা এটা পোহৰো পৰিল।\nদুৰ্গাপূজা ওচৰা ওচৰি; সকলোৰে মনত উত্সাহ আনন্দ আৰু প্ৰফুল্লতা। স্কুল বন্ধ হ’ব, ছুটী পাম, ঘৰলৈ যাম, এইবিলাক ভাবি চতুৰ্ভূজপুৰৰ গৱৰ্ণমেণ্ট হাইস্কুলৰ লৰাবিলাক ৰঙ্গত নাচি ফুৰিছে। চাওঁতে চাওঁতেই আজি কালিলৈ পূজাৰ বন্ধ আহিল। মফস্বলৰ ছাত্ৰবিলাক, কোনোটা বন্ধ হ’বৰ দিনাই, কোনোটো তাৰ পিছ দিনাই, উলাহত ডেও দি মাক-বাপেক ককায়েক-ভনীয়েকৰ কাষ পালেগৈ।\nশিতলপুৰৰ বায়ু বিলকুচন্দ্ৰ খৰিদ্দাৰ অনুষ্টুপীয়া ৰকমৰ জমিদাৰ। বছেৰেকত ছহেজাৰ টকা মুঠেই আয়, ইফালে ব্যয়ৰো বাহুল্য আছে, গতিকে তেওঁৰ চলন-ফুৰণ বৰ ধুমধাম তমস্কাৰ বিধৰ নহয়। তেওঁৰ একেটি ল’ৰা, বয়স ১৮ বছৰ, চৰ্তুভুজপুৰত পঢ়িবলৈ থৈছিল। পূজাৰ বন্ধত ল’ৰাটি যি দিনা ঘৰ পাবহি কথা আছিল, সেই দিনা নেপালে দেখি জমিদাৰ বাবুৱে পাছ দিনা ল’ৰাটি লৈ আহিবলৈ চৰ্তুভুজপুৰলৈ নাও মানুহ পঠিয়াই দিলে। এদিনৰ পিছত নাও মানুহ উভতি আহি বাতৰি দিলে বোলে ল’ৰা তাত নাই, বন্ধৰ দিনাই ইয়ালৈ গুছি আহিছে! আহিছে বাতৰি শুনি জমিদাৰ বাবু আৰু তেওঁৰ স্ত্ৰী চিন্তিত হৈ পৰিল! পিছত জমিদাৰ বাবু নিজে চৰ্তুভুজপুৰলৈ ল’ৰা বিচাৰি গ’ল; কিন্তু ল’ৰাক আৰু তেওঁ তাত বিচাৰি নেপালে। পুলিচৰ অনুসন্ধান, নিজৰ অনুসন্ধান, বন্ধু-বান্ধৱৰ অনুসন্ধান আদি যত প্ৰকাৰ অনুসন্ধান বা উপায় আছিল সোপাকে প্ৰয়োগ কৰিও ল’ৰা ক’লৈ গ’ল কি হ’ল, তাৰ একো শুং-সূত্ৰ উৱাদিহ পোৱা নগ’ল। অৱশেষত নিৰাশ হৈ জমিদাৰ বাবু শূন্য-হৃদয় লৈ ঘৰলৈ উভতি আহি শূন্য-হৃদয়া স্ত্ৰীৰে সৈতে কান্দি কান্দি শোকেৰে দিন নিয়াবলৈ ধৰিলে।\nশান্তিৰক্ষক পুলিচৰ বৰ বদনামৰ কথা হ’ল যে তেওঁবিলাকে এই ঘটনাৰ একো উৱাদিহ উলিয়াব নোৱাৰিলে। নানা ঠাইৰ পৰা পকাবুধীয়া চতুৰ চাই চাই পুলিচৰ নানা বিষয়াক এই ঘটনাৰ মোৰ ধৰিবলৈ আনি লগাই দিয়া হ’ল, কিন্তু মোৰ নেপাই সকলো বিমোৰ হৈ পেপুৱা লাগিল, ঘটনা গুৰিতে যেনে আছিল তেনেই অফুট থাকিল।\nবুদ্ধিনাথ চক্ৰৱৰ্তী নামে এজন ডোক পুলিচ ইঞ্চপেক্টৰে পুলিচৰ গৌৰৱ ৰক্ষা কৰিবৰ নিমিত্তে অৱশেষত সঙ্কল্প কৰি আগবাঢ়ি ওলাল। তেওঁ চতুৰ্ভুজপুৰলৈ আহিয়েই ল’ৰাটিৰ স্বভাৱ-চৰিত্ৰ চলন-ফুৰণ বন্ধু-বান্ধৱ ইত্যাদি বিষয়ৰ পং বিচাৰি বিচাৰি পাতি পাতি কৈ অনুসন্ধান কৰি সকলো কথা গোটাই ল’লে। হঠাত্ এদিন তেওঁৰ মনত কিবা এটা ভাব খেলাই তেওঁ সামান্য মানুহৰ বেশ ধৰি চতুৰ্ভুজপুৰৰ গৱৰ্ণমেণ্ট হাইস্কুলৰ পণ্ডিত আমাৰ “পণ্ডিত মহাশয়ৰ” ঘৰত গধূলি আলহী ৰলগৈ। দৈবক্ৰমে সেই দিনাই সেই সময়তে পণ্ডিত মহাশয়ৰ জন্মভূমি শ্ৰীহট্ট প্ৰদেশৰ পৰা দুজন আলহী আহি তাতে উপস্থিত; সেই দুজনৰ লগতে লগ লাগি দাৰোগা বাবুও মিলি গ’ল। আলহী দুজনে ভাবিলে, এওঁ পণ্ডিতৰ মানুহ, পণ্ডিতে ভাবিলে এৱোঁ এজন সেই দুজনৰ লগৰে আলহী। এই ভ্ৰমৰ আশ্ৰয়তে আশ্ৰয় লৈ তেওঁ কোনো পক্ষৰ প্ৰশন বা সন্দেহ নজগোৱাকৈ তাতে ৰাতিটো কটালে। এতিয়া এই দাৰোগা আলহীয়েইহে পণ্ডিত মহাশয়ে ৰান্ধনী-ঘৰত সোমাই কোৱা সেই “এহন বলিস না কেন বেটা ইঠা না সিঠা” কথা শুনি চমকি উঠিছে।\nপাছদিনা আগৰ দৰে ৰাতি ৯ই আকৌ খাজনাগাৰাজৰ ঘৰিত ঘটং ঘটং কৰি “পণ্ডিত মহাশয়! গা ডাঙক, চাউল সিজাবৰ হ’ল” এই বুলি ন বাৰ ৰিঙিয়াই ক’লে। পণ্ডিত উঠি ৰান্ধনী ঘৰত পূৰ্বৱতে চাকি খপিয়াবলৈ লাগি গ’ল। কিন্তু ভাতচৰুৰ কাষত সৌ দুটা ট-ট কৰে কি জ্বলিছে? ভয়াইঔ ? চকু নে কি ? হয় চকু! কিহৰ চকু? জানো! মোৰ ফালে দেখোন চাব লাগিছে! এইবিলাক প্ৰশ্ন আৰু উত্তৰ আপোনাৰ মনত আপুনি কৰি তেওঁ চাক্যনুসন্ধান কাৰ্য্য স্থগিত ৰাখি থৰলাগি ৰৈ আছে; এনেতে আমাৰ সেই চিনাকি কলীয়া বোন্দা মহাশয়ে মই মেকুৰীহে, মই মেকুৰীহে এই কথা “মেও” “মেও” ভাষাকে কৈ তেওঁৰ দুঃচিন্তা দূৰ কৰি দিলে। এইখিনিতে কোৱা আৱশ্যক যে মেকুৰী মহাশয়ে ৰাতি ৯ বজাৰ সময়ত পণ্ডিতৰ হাতত লঘু-লাঞ্ছনা ভুগি বিৰক্ত হৈ নিতৌ সেই সময়তে বাণপ্ৰস্থী হ’বৰ সঙ্কল্প কৰি অলপ পাছতে আকৌ সেই ছোৱা সঙ্কল্পেৰে সৈতে পাহৰণিৰ গৰ্ভত নিক্ষেপ কৰে। এতিয়া সেই দেখিহে তেওঁ আগৰাতিৰ প্ৰতিজ্ঞাত পানী এচলু দি পণ্ডিতৰ ভাত-চুৰৰ প্ৰেম-পাশ ছেদন কৰিব নোৱাৰি লাজ-কাজ কাতিকৈ থৈ নিধক কাণ-কটাৰ দৰে ৰান্ধনী ঘৰত সোমাইছিলহি।\nচাকি-চুকি লগাই পণ্ডিতে মজিয়াৰ নিত্যকৰ্ম ফেৰা সমাপন কৰিবৰ উদ্যোগ কৰোঁতেই ঘৰৰ মুধৰ গোহালিঘৰত গৰুবোৰ হঠাত্ দুপদুপাই উঠিল আৰু লগে লাগে পণ্ডিতৰ বুকুখনৰ পৰা ঢপ ঢপ শব্দ উঠিল। সাহত ভিৰ দি বাহিৰলৈ ওলাই আহি জুমি-জুমি পণ্ডিতে চায় ক’তো একো নাই। কেৱল এন্ধা—এন্ধাৰ—এন্ধাৰৰ ওপৰত এন্ধাৰ। গৰুৰ ভৰিৰ দুপদুপনিৰ ঠাইত মুখৰ ঘাঁহ পাগুলনিৰ কৰ্কৰণিহে শুনা গ’ল। ক্ষন্তেকৰ পাছতে পণ্ডিতে নিশ্চিন্ত হৈ ভিতৰ সোমাই আহি শ্ৰীবিষ্ণু স্মৰণ কৰি, “এহন বলিস না কেন বেটা ইঠা না সিঠা” মন্ত্ৰ মাতি মজিয়াত পূৰ্বৱতে পদাঘাত প্ৰয়োগ কৰিবলৈ লাগিল।\nগৰুৱে দুপদুপাইছিল কিয়?- দাৰোগা বাবুৱে পণ্ডিতৰ কাৰ্যকলাপ গতি-গোত্ৰ আৰু তেওঁ কি কৰে কি মেলে, এইবিলাক জুমি চাবৰ অভিপ্ৰায়ে আহি গোহালিত সিহঁতৰ মাজত সোমোৱাহি বাবে। এতিয়া বা সিহঁতে দুপদুপাবলৈ এৰিলে কিয়? গৰুৰ গৰু বুদ্ধি; সিহঁতে ভাবিলে ফটা-ঠেঙা গাত লৈ এই ৯ বজা ৰাতি ই যেতিয়া আহি আমাৰ মাজত সোমাইছেহি, ইও এক গৰুৱেইহে; এতেকে গোলমাল নকৰি ইয়াকো আমাৰ মাজতে এচমকা ঠাই দি কুটুম্বিতা কৰা যাওক।\nশনিবাৰ। দুপৰীয়া। পণ্ডিত মহাশয়ে ভাতৰ পাতত বহি ভাতৰ গৰাহ মাৰিব খুজিছে। বাহিৰৰ পৰা এটা হুটা মাত আহি তেওঁৰ কাণ পালেহি; সনা ভাদতৰ গৰাহ মুখলৈ নিনি তেওঁ থমক খাই ৰ’ল। দ্বিতীয়বাৰ হুটামাতটো দ্বিত্ত্ব হৈ বৰ হুটা আকাৰ ধাৰণ কৰি মাতিলে “পণ্ডিত মহাশয়, ওলাই আহক।” পণ্ডিতে চুৱা হাত এধা ধোৱা কৰি লগুণডালত খামোচ মাৰি ধৰি গায়ত্ৰী জপিবলৈ ধৰিলে। আকৌ এবাৰ হাতুৰীৰ মাৰ পৰাদি তেওঁৰ কাণত পৰিল “তত্ক্ষণাত্ ওলাই আঁহা!” থৰকবৰকৈ বেৰে-ছালে খুন্দাখুন্দুলি খাই আহি পণ্ডিতে দেখে বুদ্ধিনাথ চক্ৰৱৰ্তী দাৰোগা আৰু দুটা কনিষ্টবল। এটা কনিষ্টবলৰ হাতত এডাল জিঁজিৰি, এটাৰ হাতত এখন কোৰ।\nদাৰোগাঃ “এইবোৰ কি কথা?”\nপণ্ডিতঃ “হজুৰ—হজুৰ—ওঁ আপুনিতো সো-সোপাকে জানেই আৰু মইনো কি ক-কম?”\nদাৰোগাঃ তুমিও ক’ব লাগিব নক’লে নহ’ব।\nপণ্ডিতঃ ক’ব লাগে হজুৰ ক-কওঁ। সেই তাতে আছে।\nদাৰোগাঃ ত আছে।\nপণ্ডিতঃ মজিয়াৰ তলতে।\nদাৰোগাঃ সকলো কথা ভাঙ্গি ক’ব লাগিব, এই দৰে ক’লে নহ’ব।\nপণ্ডিতঃ ভাঙি ক’বলৈ হজুৰ নাই, গোলামেই।\nদাৰোগাঃ কি গোলামেই? কি গোলামেই? কিয় সকলো কথাৰ সম্ভেদ নকয়? মোহন সিং! ইসকা পাকৰাও—\nপণ্ডিতঃ কওঁ হজুৰ, কওঁ হজুৰ, কওঁ হজুৰ। জমিদাৰ বাবুৰ ল’ৰাটোৱে মই স্কুলত সিহঁতৰ শ্ৰেণীলৈ পঢ়াবলৈ গ’লে সদাই মোক “পণ্ডিত মহাশয় বলুন ইঠা না সিঠা?” এইবুলি জোকায় ঠাট্টা কৰে। সেই কথাই মাৰ অন্তৰত শেল সোমোৱাদি সোমাই মোক সদায় বৰ যাতনা দি আছিল; কি কৰিম, প্ৰতিশোধ ল’বৰ একো উপায় নেপাই স্কুলত মনে মনে আছিলো। কিন্তু প্ৰতিশোধ-বহ্নি সদায় মোৰ মনত দুপ দুপ কৰে জ্বলি আহিছিল। মই চেলুপাই বহুত দিনলৈ আতৰ হৈ যাবি, আহ বোপাই জলপান অলপ খাই যা, এই বুলি তাক ৰান্ধনী-ঘৰলৈ মাতি আনি হেচা মাৰি ধৰি মুখত কাপোৰেৰে সোপা দি ডিঙিটো মুচৰি ভাঙি মজিয়াত গাত খানি পুতি থ’লো। আৰু হজুৰ মোৰ ক’বলৈ একো নাই।\nএই কথা শুনি পণ্ডিতক হাতকেড়েয়া দি দাৰোগাৰ “লাচ”টো খনাই উলিয়াই কেছাৰিলৈ লৈ গ’ল। সকলো মানুহে দেখি অবাক! স্তব্ধ!\nবিহুৱাঃ আজি পুৱাই বৰ ফাটকৰ ওচৰত ইমানবিলাক মানুহ গোট খাইছে কিয়হে কাতিয়া ককাই?\nকাতিয়াঃ পাষণ্ড সতাই নাৰকী মানুহবধী সেই ছিলঠীয়া পণ্ডিতক টেটুত খোৰোচা লগাই তাতে আৰি থৈছে নহয়, তাকে চাবলৈ।\n"https://as.wikisource.org/w/index.php?title=পণ্ডিত_মহাশয়&oldid=7109"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৯ ছেপ্টেম্বৰ ২০১৪ তাৰিখে ২১:৩০ বজাত সলনি কৰা হৈছিল।


ৰাৱণে সীতাক হৰণ কৰিছিল, ৰামে অনশন কৰা নাছিল - Mahabahu.com\nin History, National, Short Stories, World\nখৰিকাৰে দবা কোবোৱা আৰু গান্ধীবাদী মহাপুৰুষ হৈ অসমৰ সমস্যা সমাধান কৰা, দুয়োটা একেই কথা। অৰ্থাৎ, আজিৰ এই বিংশ শতাব্দীৰ শেষাৰ্দ্ধত গান্ধীবাদী হৈ যদি সমস্যা (প্ৰধানত: মৌলিক সমস্যা) সমাধান কৰিব পাৰি, জাখৈৰে সাগৰৰ দৈত‍্য তিমিমাছকো ধৰিব পাৰি। সেয়েই অতীৱ গুৰুত্বপূৰ্ণ এই সংগ্ৰামী শতিকাৰ অংগ সাম্প্ৰতিক কালছোৱাৰ পিৰালীত বহি পৰিস্থিতি অধ্যয়ন কৰি থকা সচেতন ব‍্যক্তিসমূহৰ মাজৰ এগৰাকী ব‍্যক্তি হিচাপে শ্ৰী সুৰেন্দ্ৰনাথ মেধি(প্ৰখ্যাত সাহিত্যিক সৌৰভ কুমাৰ চলিহাৰ প্ৰকৃত নাম/এতিয়া স্বৰ্গীয়)য়ে শাৰদীয় সংখ্যা মহাবাহু আলোচনীত প্ৰকাশিত তেখেতৰ এটি বিতৰ্কমূলক প্ৰৱন্ধ “সত‍্যাগ্ৰহ এপাত অস্ত্ৰ নহয়”ৰ শেহছোৱাত সচেতন পাঠকসকললৈ বুলি এই প্ৰশ্নসমূহ কৰিছে- “হাতত ৰাইফল লৈ বীৰদৰ্পে গাঁৱৰ তিৰোতা ধৰ্ষণ কৰি ফুৰা ভাৰতীয় সৈন‍্যবাহিনী অন‍্য কিবা নে? মিছা কথা প্ৰচাৰ কৰি ফুৰা বাতৰি প্ৰতিষ্ঠান, বাতৰি কাকত আৰু ৰাজনৈতিক নেতা (যাৰ ফলত আন্দোলন ব‍্যাহত হৈ আছে) প্ৰতিৰোধৰ ঊৰ্দ্ধত থকা কিবা ভয়লগা বস্তু নে, এইবোৰ আইন-আদালতৰ গন্ডীৰ বাহিৰত নে?”\nসন্দেহ নাই, এনেবোৰ প্ৰশ্ন সাম্প্ৰতিক কালছোৱাত গান্ধীৰ মৃতদেহটো কান্ধত লৈ অতি নিষ্ঠাৰে নিৰামিষ পথেৰে ঘূৰি ফুৰা অহিংসাপ্ৰেমী গান্ধীবাদী সাত্বিক সত‍্যাগ্ৰহীসকলৰ বাবে অতি গুৰুত্বপূৰ্ণ আৰু বিতৰ্কিত প্ৰশ্ন। কিন্তু এই প্ৰশ্নবোৰ গুৰুত্বপূৰ্ণ বুলি কোনোবাই প্ৰশ্নবোৰৰ প্ৰতি গুৰুত্ব দিয়ক বা নিদিয়ক, বিতৰ্কমূলক বুলি কওক বা নকওক, এই প্ৰশ্নবোৰে পিছে এইকথা ষ্পস্টভাৱে আঙুলিয়াই দিছে যে আমাৰ চকুৰ সন্মুখতে আমাৰ সহজ-সৰল মাতৃ-ভগ্নীসকলৰ সতীত্ব নষ্ট কৰা অসভ‍্য বৰ্বৰ ভাৰতীয় জোৱানৰ হাতত ৰাইফল-ষ্টেনগান থাকিল বুলিয়েই তেওঁলোক অজৰ-অমৰ অমৃতৰ পুত্ৰ হ’ব নোৱাৰে, প্ৰতিৰোধৰ উৰ্ধ্বত থকা কল্পনাৰ জগতৰ কোনো ঐশ্বৰিক বাহিনীও হ’ব নোৱাৰে। হাতত লাঠী লৈয়ে য’তে ত’তে যধে-মধে তিৰোতা-গাভৰুৰ ওপৰত, নিৰীহ অস্ত্ৰহীন ছাত্ৰৰ ওপৰত বীৰত্ব প্ৰদৰ্শন কৰা মাতাল-পাষন্ড চি-আৰ-পি বাহিনীও হ’ব নোৱাৰে প্ৰতিৰোধৰ ঊৰ্দ্ধত থকা ভয়ংকৰ দৈত‍্য-দানৱ। এইবোৰ কথা পিছে গান্ধীবাদীয়ে ধকয়। কিন্তু এনেবোৰ কথা নকলেও অহিংসাৰ পূজাৰীসকলে যদি ফুচ্ফুচাই এনেকৈও কয় যে এই ভাৰতীয় সৈন্য আৰু চি-আৰ-পি দৰাচলতে ঘিণলগা পশু, তেতিয়াও কথাষাৰক পৰিস্থিতিলৈ চাই অলপ গুৰুত্ব দিব পাৰি। সচাঁ অৰ্থত, বৰ্তমানৰ ৰাজনৈতিক পথাৰত ‘আদৰ্শ’গত কাৰণতেই এনেদৰেও পিছে কোৱা হোৱা নাই। কাৰণ গান্ধীমাৰ্কা অহিংসাৰ মূল ব‍্যাখ‍্যাৰ সাৰ হ’ল এয়ে যে নৈতিক, উন্নত নৈতিক শক্তিৰেহে জিনিব লাগিব শত্ৰুৰ হৃদয়ক, প্ৰতিৰোধ কৰিব লাগিব শত্ৰুৰ মাজত লুকাই থকা দৈত‍্যটোক।\nসেইবাবেই গান্ধীবাদী আদৰ্শকেই জীৱনৰ মহামন্ত্ৰ বুলি ধৰি লৈ খৰ্গেশ্বৰ-দিলীপহঁতৰ মৃত্যুত শোক প্ৰকাশ কৰি বুকুত ক’লা বেজ মাৰি অতি নিৰামিষ হৈ থমথম মদন গোপালৰ দৰে বহি থকা, অনশন কৰি থকা, ‘গৰিহণা’ দি থকা, গীতা-কোৰাণ-বাইবেল পাঠ কৰি ভকত হৈ থকা, শ্ৰাদ্ধ খাই থকা ‘লাচিত’ৰ ভনীয়েকক, মাকক, পেহীয়েকক, মাহীয়েকক, খুৰীয়েকক, বায়েকক, যেতিয়া বৰ্বৰ ভাৰতীয় সৈন্যই শৰীৰৰ সমস্ত শক্তিৰে বীভৎসভাৱে কচি কচি পশুৰ দৰে ধৰ্ষণ কৰি মজিয়াৰ মাটি তেজেৰে কৰি দিলে লেটি-পেটি, স্তনযুগল ক্ষত-বিক্ষত কৰি দিলে দাঁতেৰে কামুৰি- ‘লাচিত’ৰ কোনো পৰিৱৰ্তন দেখা নগ’ল ভাৱ-ভংগীত, লাচিতে মাথো চাই গ’ল নিৰুদ্বেগচিত্তে! আনকি ‘অজ্ঞতা’ৰ দোষত কোনোবা উগ্ৰপন্থী সৰু ভায়েকে যদি ধানকটা কাচিখনেৰে ভাৰতীয় সৈন‍্যৰ নেলু ৰেপি ৰেপি কাটিম বুলি ভাবিও আছিল, তাকো নিৰস্ত্ৰ কৰি লাচিতে মাথো ক’লে-‘আত্মসংযমী হোৱা। এই সকলোবোৰ মায়াহে মাথোন। ভাৰতীয় সৈন্যই এদিন নহয় এদিন তেওঁলোকৰ নৈতিক অধ:পতধৰ কথা গম পাবই পাব।’\nপিছে, অসমত লাচিতে যিমানেই সাত্বিক হৈ বহি নাথাকক কিয়, যিমানেই নৈতিকতাৰ কথা কৈ নাথাকক কিয়, অসমৰ বাহিৰত বহুতেই ভাবিছে, অসমীয়া এটা জাতি হয় নে? অসমীয়া মানুহৰ শৰীৰত তেজ বোলা বস্তুটো আছে নে? লাচিতৰ কথা কৈ গৰ্ব কৰা অসমীয়াসকল সঁচাই বীৰপুৰুষ হয় নে? অসমীয়াই প্ৰতিৰোধ শব্দটো কাহানিবা শুনিছে নে? সমগ্ৰ বিশ্বৰ সচেতন তথা দেশ-বিদেশৰ খবৰ লৈ থকা মানুহসকলে ভাবিছে-নিজৰ চকুৰ সন্মুখতেই নিজৰ মাকক, ভনীয়েকক ধৰ্ষণ কৰি তেজ বোৱাই দিয়াৰ পিছতো অসমীয়া মানুহ কিয় এতিয়াও হৈ আছে ইমান নিৰামিষ, ভীৰু-কাপুৰুষ? য’তে-ত’তে বিনাবিচাৰে নিৰ্দয়ভাৱে ছাত্ৰ-কৰ্মচাৰীক প্ৰহাৰ কৰা চি-আৰ-পি বাহিনীক ‘লাজ’ দিবলৈ অসমীয়া মানুহে এতিয়াও কিয়কৰি আছে অনশন? ভাবিছে, চি-আৰ-পিৰ চকুত মাৰিবলৈ অসমীয়া মানুহৰ হাতত কি জলকীয়া গুড়ি অলপো নাথাকেনে? পূৰ্বতে উল্লেখ কৰা প্ৰৱন্ধত শ্ৰী সুৰেন্দ্ৰনাথ মেধিয়েও প্ৰশ্ন কৰিছে- “তৰুণ ছাত্ৰ-ছাত্ৰী অহিংস গান্ধীবাদী মহাপুৰুষ হ’ব পাৰে নে? এইটো তেওঁলোকৰ তেজৰ ক্ৰিয়াৰ, যৌৱনৰ বিপৰীতে যোৱা অস্বাভাৱিক কথা নহয় নে? বিপ্লৱী বেপৰোৱা ভাবধাৰা যিটো বয়সত সহজাত, সেই বয়সত তাৰুণ‍্যৰ প্ৰচন্ড শক্তি বটলত ঠিলা দি থৈ ডেকা-গাভৰু একো-একোটা মিনি গান্ধী হৈ লাঠীৰ কোব খাবলৈ জুম বান্ধি সত‍্যাগ্ৰহ কৰি ৰৈ আছে, এইটো কি ধৰঢৰ দৃশ্য? আৰু আমি পাহৰি যাওঁ কিয় যে ডেকা বয়সত মোহনদাস গান্ধী ‘মহাত্মা গান্ধী’ নাছিল?” এই প্ৰশ্নসমূহ মাথো প্ৰশ্নই নহয়, এই প্ৰশ্নসমূহ আজিৰ এই বিৰাট ব‍্যাপক গণ আন্দোলনৰ নেতৃত্ব বহন কৰাসকলৰ বাবে এক প্ৰচন্ড প্ৰত‍্যাহ্বান আৰু অসমীয়া জাতিৰ বাবে অতি চিন্তনীয় বিষয়ৰ উৎস নিৰ্দেশক ইংগিত। শ্ৰীসুৰেন্দ্ৰনাথ মেধিয়ে আৰু লিখিছে- “অহিংস’, ‘অহিংস’ বুলি দোহাৰি থকাৰ ফলত মানুহৰ মন নিস্তেজ হৈ গৈছে, মানুহৰ বিবেচনা-বুদ্ধি বিভ্ৰান্ত হৈ গৈছে, ঘৰৰ মাইকী মানুহখিনি ধৰ্ষণ কৰি থৈ গ’লেও মানুহ অহিংস হৈ বহি আছে। ভোদা অসমীয়া মানুহে বুজি নাপায় যে মুখেৰে আমাক ‘সুশৃংখল, অহিংস, গান্ধীবাদী’ বুলি বাহ্ বাহ্ দিলেও আমি এটা নপুংসক জাতি। অন‍্য কোনো ঠাইৰ মানুহে এনেদৰে অহিংস গান্ধীবাদৰ নামত নিজৰ নাৰী সমাজক অত‍্যাচাৰৰ বলি হ’বলৈ নিৰ্বিকাৰভাৱে এৰি নিদিয়ে…..। নিজৰ তিৰোতা মানুহখিনিক যদি ৰক্ষণাবেক্ষণ দিব নোৱাৰো, তেন্তে আন্দোলন কৰাৰো অধিকাৰ আমাৰ নাই…।”\nসচাঁ কথা, গান্ধীবাদ আজি হৈ পৰিছে শাসকৰ বিশ্বস্ত সহচৰ। ‘অহিংসা’ নীতিও হৈ পৰিছে দিল্লীপতিসকলৰ বাবে মিঠাপট্টি মিঠা পাণ। তথাপি এই সত‍্যক আমি এতিয়াও উপলব্ধি কৰিব পৰা নাই। আমি গমকেই পোৱা নাই যে আমি অহিংসা, অহিংসা বুলি যিমানেই চিঞৰি নভৰো কিয়, পশ্চিমৰ প্ৰচন্ড পচোৱাই এইবোৰ একোকে নাচায়। তদুপৰি সেইজন মহাত্মা গান্ধী, যিজন মহাত্মা গান্ধী*অৱশ্যে তেতিয়া তেখেতৰ নাম মোহনদাস কৰমচাঁদ গান্ধীহে আছিল)য়ে বিলাতত ‘চাহাব’ হ’বলৈ ব‍্যৰ্থ চেষ্টা কৰি ‘চাহাব’ৰ দ্বাৰা অপমানিত হৈ ভাৰতবৰ্ষৰ ৰাজনৈতিক ৰঙ্গমঞ্চত আৱিৰ্ভূত হৈছিল আঠুৰ মূৰত চুৰিয়া পিন্ধি নঙঠা ফকীৰ হৈ, দেহত ‘অহিংসা’ নামৰ এখন ধোঁৱাময় বস্ত্ৰ লৈ- তেখেতৰ ‘আদৰ্শ’ৰ গুটিটোৰ পৰা আজিৰ এই শতিকাত কোনো সমস্যাজৰ্জৰিত দেশত লহপহীয়া গছ এদাল সৃষ্টি হ’ব, সেই গছজোপাৰ তলত বহি দেশখনৰ সকলো মানুহে বিশুদ্ধ অন্তৰেৰে ৰামধুন গাব, শোষণ-বঞ্চনা-অত‍্যাচাৰ সমূলি নাইকিয়া হ’ব- এনে এটা ধাৰণা সম্পূৰ্ণ অবান্তৰেই মাত্ৰ নহয়, বৰঞ্চ ক্ষতিকাৰকো। বিলাতৰ পৰা, আফ্ৰিকাৰ পৰা ভাৰতবৰ্ষলৈ ঘূৰি আহি, ভাৰতবৰ্ষৰ অজ্ঞ নিৰক্ষৰ লক্ষ লক্ষ জনসাধাৰণৰ দেহৰ ৰন্ধ্ৰে ৰন্ধ্ৰে প্ৰৱাহিত হৈ থকা হিন্দু ধৰ্মৰ ভিত্তিৰ ওপৰত, কাঠামোৰ ওপৰত মহাত্মা গান্ধীয়ে আঠুৰ মূৰত চুৰিয়া পিন্ধি আৰু হাতত লাখুটিদাল লৈ যি সামাজিক-ৰাজনৈতিক-অৰ্থনৈতিক দৰ্শনৰ পোহৰ সিচি দিছিল, সেই পোহৰৰ মূল অন্তৰ্নিহিত ব‍্যাখ‍্যা হ’ল- বলপ্ৰয়োগ কাৰো বিৰুদ্ধেই কৰিব নাপায়, কৰিলে নৰকগামী হয়। ‘টলষ্টয়বাদৰ কিছু অংশৰ লগত এই শাস্ত্ৰবাক‍্য মিলাই দিয়াৰ ফলত গান্ধীবাদৰ মাজত একধৰণৰ অদ্ভুত সত‍্যানুসন্ধানে দেখা দিয়ে; ইয়াত দেখুওৱা হয় যে সত্য আৰু ন‍্যায় উপলব্ধি কৰাৰ পথ হ’ল প্ৰেম, আত্মত‍্যাগ আৰু নিৰ্যাতন ভোগ।’ কিন্তু হিন্দু ধৰ্ম, যি হিন্দু ধৰ্মৰ কাঠামোৰ ওপৰত থিয় দি মহাত্মা গান্ধীয়ে সত্য আৰু ন‍্যায় উপলব্ধি কৰিবলৈ প্ৰেম, আত্মত‍্যাগ আৰু নিৰ্যাতন ভোগৰ কথা কৈছিল, অৰ্থাৎ ‘অহিংসাই পৰম ধৰ্ম’ বুলি কৈছিল, সেই হিন্দু ধৰ্মও ‘কাম-ক্ৰোধ-লোভ-মোহ-মদ-মাৎসৰ্য’- ছয়টা ৰিপুৰ পৰা মুক্ত নহয়। তাৰেই প্ৰমাণ হিচাপে ৰামায়ণ আৰু মহাভাৰতলৈ আঙুলিয়াব পাৰি। ক’ব পাৰি, ৰাৱণে সীতাক হৰণ কৰিছিল, ৰামে অনশন কৰা কৰা নাছিল। কৌৰৱে পঞ্চপান্ডৱক অজ্ঞাতবাসলৈ পঠিয়াইছিল, পান্ডৱে উভতি আহি যুদ্ধ কৰিছিল, ভীমে দু:শাসনৰ ৰক্তপান কৰিছিল। ‘ভগৱান’ হৈও শ্ৰীকৃষ্ণই যুদ্ধক্ষেত্ৰত নামিছিল, মন্ত্ৰণা দিছিল, অস্ত্ৰ লব নোখোজা অৰ্জুনকো হাতত অস্ত্ৰ তুলি দিছিল। এনেধৰণৰ অজস্ৰ ঘটনা লিপিৱদ্ধ হৈ থকা হিন্দু ধৰ্মৰ এই মহান গ্ৰন্থ দুখন যিয়ে পঢ়িছে, সি নিশ্চয় জানে যে গান্ধীৰ ‘নিষ্ক্ৰিয় প্ৰতিৰোধ’ মাথো দুটা শব্দৰ বাহিৰে অন‍্য একো নহয়। শ্ৰী মেধি ডাঙৰীয়াই লিখিছে- “মূলত:, নিষ্ক্ৰিয় প্ৰতিৰোধৰ ধাৰণাটোৱেই অ-ভাৰতীয়। এইটো ৰাস্কিন, টলষ্টয় আদিৰ লিখনীৰ পৰা লোৱা, বিজতৰীয়া গুটি এটা ভাৰতৰ মাটিত ৰোৱাৰ অপচেষ্টা।”\nটলষ্টয়বাদৰ বিষয়ে লেনিনে স্পষ্টভাৱে এইকথা কৈছিল যে- “প্ৰকৃত ঐতিহাসিক বিষয়ৰ বস্তুৰ পৰা চাবলৈ গ’লে টলষ্টয়বাদ হ’ল প্ৰাচ‍্য সমাজৰ, এচিয়াটিক সমাজৰ মতবাদ। ইয়াৰ পৰাই দেখা দিছে অন‍্যায়ৰ বিৰুদ্ধে ‘প্ৰতিৰোধ নকৰা’ৰ যুক্তি, প্ৰগাঢ় নৈৰাশ‍্যবাদ, ‘সকলোৱেই মায়া’, ‘বাস্তৱ বস্তু একো নাই’, ইত্যাদি চিন্তা।” কিন্তু টলষ্টয়বাদৰ মাজতো ৰাচিয়াৰ কৃষকসমাজৰ যি ক্ৰোধ আৰু স্পত:স্ফুৰ্ত প্ৰতিবাদ দেখা যায়, সেয়া গান্ধীবাদত সম্পূৰ্ণভাৱে অনুপস্থিত। গান্ধীবাদৰ বক্তব্য হ’ল-নিৰ্দোষ জনসাধাৰণে চৌদিশে হেজাৰ-বিজাৰ হত‍্যাকাৰীক দেখিও মানসিক ধৈৰ্য বজাই ৰাখিব লাগিব, নিৰ্যাতন ভোগ কৰিব লাগিব, ‘প্ৰতিৰোধ’ শব্দটো সংগ্ৰামৰ অভিধানৰ পৰা মচি দিব লাগিব, ফাচিকাঠক জীৱনৰ মহান মহত্ব বুলি ধৰি লৈ ইয়াক সাধাৰণ বস্তু হিচাপে গ্ৰহণ কৰিব লাগিব, শত্ৰুৰ বিৰুদ্ধে বল প্ৰয়োগ কৰিব নালাগিব, ইত্যাদি ইত্যাদি অজস্ৰ বাৰে ভচহু কথা। গান্ধীবাদৰ কথা কৈ, গান্ধীৰ কথা কৈ, নিষ্ক্ৰিয় প্ৰতিৰোধৰ কথা কৈ এই আলোচনা বহলোৱাৰ উদ্দেশ্য আমাৰ নাই। কিন্তু এইকথা পুনৰ আমি উল্লেখ কৰিবই লাগিব যে যি হিন্দু ধৰ্মৰ বুনিয়াদৰ ওপৰত গান্ধীবাদে শিপা মেলিছিল, সেই হিন্দুধৰ্মই অহিংসাৰ কথা গান্ধীৰ দৰে নকয় আৰু এই সময়ত, এই শতিকাত গান্ধীৰ মতবাদ এক ভ্ৰান্ত ধাৰণাৰ বাহিৰে আন একো নহয়।\nকিন্তু এই শতিকাত গান্ধীৰ মতবাদ যে এক ধোঁৱাময় ধাৰণাৰ বাহিৰে আন একো নহয়, সেয়া মানিবলৈ বহুতেই টান পায়। আজিও বহুতৰে ধমনীয়ে ধমনীয়ে প্ৰৱাহিত হৈ আছে গান্ধীবাদী কণিকা অহিংসাৰ পূজাৰী এইসকল মানুহে এতিয়াও উপলব্ধি কৰাই নাই বা উপলব্ধি কৰাৰ চেষ্টাই কৰা নাই যে মৃতদেহৰ ওপৰত ‘অহিংসা’ৰ মঞ্চ সাজি গণতন্ত্ৰৰ বিষয়ে বৰ বৰ বক্তৃতা দিয়াসকলে গান্ধীবাদ কেতিয়াবাই জলাঞ্জলি দিছে, মাত্ৰ নিজৰ তথা দলীয় স্বাৰ্থ সিদ্ধিৰ বাবেহে গান্ধীবাদক নিজৰ কামত খটুৱাই আছে, ‘অহিংসাই পৰম ধৰম’ বুলি কৈ আছে। কিন্তু প্ৰকৃততে ঘটি আছে কি? এপিনে লাঠি, গুলি, চি-আৰ-পি, মিলিটাৰী, কাৰ্ফু, হত্যা, ১৪৪ ধাৰা, নিবাৰক নিৰোধ আইন, অশান্ত অঞ্চল আইন, কাৰাগাৰ, য’তে ত’তে অত‍্যাচাৰ, আৰু আনপিনে সেই একেখিনি মানুহেই কয়, ‘গান্ধীয়ে কৈছিল- প্ৰতিৰোধ নকৰিবা, কাৰো বিৰুদ্ধেই বল প্ৰয়োগ নকৰিবা।’ এই যি চল-চক্ৰান্ত, গান্ধী টুপী পিন্ধি গান্ধী হৈ দুটা খেল খেলি মানুহক কৰি থকা প্ৰৱঞ্চনা, মানুহে এতিয়াও গমেই পোৱা নাই। ভাবি আছে মানুহে, দিল্লীত শ ৱ গান্ধী আজিও আছে। সেইবাবেই দেখা যায়, গান্ধীবাদী অস্ত্ৰ প্ৰয়োগৰ জৰিয়তে দিল্লীৰ শ শ গান্ধীৰ চকুলো নিগৰোৱাৰ অহৰহ চেষ্টা অনশন, সত‍্যাগ্ৰহ, গৰিহণা, বিবৃতি, শোক দিৱস, শ্বহীদ দিৱস, মৌন শোভাযাত্ৰা, শেষ সকীয়নি ইত‍্যাদিৰ জৰিয়তে। এইবোৰক যে আজি কোনেও গুৰুত্ব নিদিয়ে, সেয়া বুজিবলৈ কাৰোবাৰ বাকী আছেনে?\nফিজোই ঠিকেই কৈছিল যে-‘যেতিয়া বিদেশী লোক কিছুমান আহি আমাৰ মানুহবোৰক অত‍্যাচাৰ কৰিব,, আমাৰ মাতৃ-ভগ্নীসকলক ধৰ্ষণ কৰিব, তেনে ক্ষেত্ৰত আমি কিদৰে মনে মনে থকা সম্ভৱ? এইবোৰ কথা কৈছিল বাবেই, নাগাজাতিক যুঁজাৰু জাতি কৰি তুলিছিল বাবেই ফিজো ‘দেশদ্ৰোহী’; কিন্তু গান্ধীটুপী পিন্ধি অহিংসাৰ কথা কৈ ফুৰা দিল্লীপতি সকলে আৰু তেওঁলোকৰ লিটিকাইসকলে লগ হৈ দুলীয়াজানত, গুৱাহাটীত, উ: লক্ষীমপুৰত আৰু বহুতত গুলীচালনা কৰি এজনৰ পিছত এজনকৈ হত্যা কৰি থাকিলেও তেওঁলোক ‘দেশপ্ৰেমী’। এই ‘দেশপ্ৰেমী’সকলে তেওঁলোকে ভুল কৰিলেও আমি অনশন কৰি এওলোকক শুধৰাই দিব লাগিব, কিন্তু ফিজোক ধৰিব পাৰিলে ফাচি দিব লাগিব- এয়া গান্ধীৰ মতবাদৰ ভিতৰুৱা নে? এয়া নিস্ক্ৰিয় প্ৰতিৰোধ হয় নে?\nলাচিতে একো গমকেইপোৱা নাই।লাচিতৰ চিন্তাশক্তি, বুদ্ধি ভোটা হৈ গৈছে। দক্ষিণ কোৰিয়াত অপপ্ৰচাৰ চলোৱাৰ অভিযোগত অনাতাঁৰ কেন্দ্ৰ জ্বলাই দিয়া হৈছে, বন্দুকৰ আগত বেয়নেট লগাই লৈ বিদ্ৰোহ দমাবলৈ অহা সৈন‍্যসকলৰ লগত যে হাতত বাঁহৰ জোং লৈ ওলাই অহা দক্ষিণ কোৰিয়াৰ ছাত্ৰৰ সংঘৰ্ষ হৈছে, এইবোৰ লাচিতে গমেই পোৱা নাই। লাচিতৰ আজিকালি যি সাত্বিক লক্ষণ, ভকতীয়া ভাব-ভংগী, তালৈ চাই লাচিতে যে এদিন ফিজোৰ অন্তৰত লুকাই থকা :দৈত‍্য’টোক মষিমূৰ কৰিবলৈ অনশনত নবহিব, তাৰ কোনো মানে নাই। লাচিত আজি নিৰ্বিকাৰ সংগ্ৰামী, অহিংসাৰ ধ্বজাবাহী হৈ পৰিছে, ভকত হৈ পৰিছে। নিজৰ মাকক, মহাবিদ্যালয়ত পঢ়ি ধকা ভায়েকক লাচিতে ৰক্ষণাবেক্ষণ দিব পৰা নাই, বাপেকক খুৱাব পৰা নাই। একোৱেই কৰিব নোৱাৰি লাচিতে ভাত নাখাই অনশন কৰিছে, ক’লা বেজ মাৰিছে,….আৰু দু:খে বেজাৰে লিখিছে–‘নাথুৰামে গান্ধীক হত্যা কৰিছিল আৰু আজি ইন্দিৰাই গান্ধীবাদক হত্যা কৰিছে!’ ইও এটা শ্লোগান হ’ল নে? যুজিবলৈ, প্ৰতিৰোধ কৰিবলৈ লাচিতৰ যে মুঠেই সাহস-শক্তি নাই আৰু গান্ধীবাদ যে লাচিতৰ বাবে আজিও এটা ‘বাদ'(ism)….এই শ্লোগানে তাকেই প্ৰমাণ কৰা নাই নে? ইন্দিৰাৰ অনুগ্ৰহ নহ’লে যে অসমীয়া জাতি জীয়াই থাকিব নোৱাৰে, চি-আৰ-পিৰ লগত লাচিতে যে যুজিব নোৱাৰে, নিজৰ মাকক ধৰ্ষণ কৰিলেও লাচিতে যে একো কৰিব নোৱাৰে, আজিৰ এই সংগ্ৰামী শতিকাত লাচিতৰ হাতত যে একৈ বস্তু নাই যুঁজিবলৈ….এনেধৰণৰ মনোভাৱ লাচিতে প্ৰকাশ কৰা নাই নে? গান্ধীবাদেৰে যে ধৰ্ষণকাৰীৰ অন্তৰ জিনিব পাৰি, এনে ধাৰণা লাচিতে আকোঁৱালি লোৱা নাই নে? লাচিতৰ এনেবোৰ লক্ষণে কবি বিৰিঞ্চি ভট্টাচাৰ্যক মহাবাহুত প্ৰকাশিত ‘সাতভনী’ কবিতাৰ দ্বাৰা এই প্ৰশ্ন কৰিবলৈ বাধ্য কৰোৱা নাই নে?\nপঢ়ি শুনালে তাক\nঅনেক - মানস প্ৰতিম কলিতা 'অনেক'- ট্ৰেইলাৰটো আহি গ'ল। যিহেতু 'নৰ্থ ইষ্ট' বুলি ক'লেই ইতিমধ্যে, সেয়েহে এই বলিউদী গু-গোবৰ ভক্ষণৰ...


September 2019 – PRITAM BORA\nসঠিক সময়ত সকলো হ’ব । মোৰ সঠিক সময়বোৰ দেখোন পাৰ হৈ যায় চকুৰ পচাৰতে। সময়ক সেই দায়িত্ব দি ভুল কৰো নেকি? সেয়া পলায়ন নেকি দায়িত্ববোধৰ পৰা? বহু সময়ত (হয়তো সকলো সময়ত) ময়ে মোৰ শত্ৰুৰ আচৰণ কৰো। এই বয়সত একো স্পষ্ট হোৱা নাই। সময় এক ডাঙৰ সকাহ। ম‌ই সকলো আজিকালি সময়েৰে জুখিবলৈ শিকিছো লাহে লাহে।\nPosted byPritam September 10, 2019 December 30, 2019 Posted inকবিতাTags:poem, poetry8 Comments on ১৯


শিল্পা ছেট্টি-ৰাজ কুন্দ্ৰাৰ ঘৰৰ পৰা ওলাল ৭০টা পৰ্ণ ভিডিঅ’; শিল্পাই সঁচাকৈয়ে একো নাজানে?\nবৃহস্পতিবাৰে মুম্বাই আৰক্ষীয়ে ৰাজ কুন্দ্ৰা আৰু শিল্পা ছেট্টিৰ ঘৰত তালাচী চলাই ৭০টা পৰ্ণ ভিডিঅ’ জব্দ কৰে। এইসমূহ বিভিন্ন প্ৰডাকশ্যন হাউছৰ সাহায্যত নিৰ্মাণ কৰিছিল ৰাজ কুন্দ্ৰাৰ প্ৰাক্তন ব্যক্তিগত সহায়ক উমেশ কামাথে।\nৰাজ কুন্দ্ৰা আৰু উমেশ কামাথৰ হোৱাটছএপ চ্যাটৰ পৰা স্পষ্টি হৈছে যে গুগল প্লে ষ্ট’ৰৰ পৰা হটশ্বটছ এপ অঁতৰাই দিয়াৰ পাছত এই ভিডিঅ’সমূহ ৰখাৰ বাবে আৰু সুৰক্ষিত স্থানৰ সন্ধানত আছিল।\nতদুপৰি, তেওঁলোকে ছফট পৰ্ণ ভিডিঅ’ নিৰ্মাণ কৰাৰো পৰিকল্পনা কৰিছিল।\nআৰক্ষীয়ে ৰাজকুন্দ্ৰা আৰু শিল্পাৰ ঘৰৰ পৰা এটা চাৰ্ভাৰো উদ্ধাৰ কৰিছে আৰু ফৰেন্সিক লেবলৈ প্ৰেৰণ কৰিছে।\nএই চাৰ্বাৰৰ পৰাই পৰ্ণ ভিডিঅ’ ৰাজ কুন্দ্ৰাৰ ব্ৰিটেইন কোম্পানী কেৰনিনলৈ পঠিওৱা হৈছিল নেকি সেয়া পৰীক্ষা কৰি চোৱা হ’ব।\nযোৱা বছৰৰ শেহৰ পিনে গুগল প্লে ষ্ট’ৰ আরু এপল’ৰ এপ ষ্ট’ৰৰ পৰা হটশ্বটছ এপ অঁতৰাই দিয়া হৈছে। ইয়াক প্ৰদীপ বক্সীয়ে ইমেইলত এক বেয়া খৱৰ বুলি জনাইছিল। তাৰ উত্তৰত ৰাজ কুন্দ্ৰাই কোনো চিন্তা নাই বুলি লিখাৰ লগতে প্লেন বি-ৰ কাম আৰম্ভ হৈ গৈছে বুলি লিখিছিল।\nৰাজ কুন্দ্ৰাই উমেশ কামাথৰ সৈতে হোৱাটছএপ চ্যাটত লিখিছিল,’’ BF আৰম্ভ হোৱাৰ পূৰ্বে চেষ্টা কৰি চোৱা যাওক যিকোনো প্ৰকাৰে হটশ্বটক চলাই ৰখাৰ। সদ্যহতে অত্যধিক ব’ল্ড ভিডিঅ’সমূহ অঁতৰাই নিয়া যাওক।‘’\nমুম্বাই আৰক্ষীয়ে দাবী কৰি আহিছে যে এই চক্ৰৰ মূল ব্যক্তি ৰাজ কুন্দ্ৰাই। অপৰাধ শাখাৰ হাতত তেওঁৰ বিৰুদ্ধে যথেষ্ট প্ৰমান আছে।\nএতিয়া প্ৰশ্ন হৈছে যে এই সঁচাকৈয়ে এই বিষয়ে শিল্পা ছেট্টিয়ে একো নাজানেনে? ঘৰতে থকা পৰ্ণ ভিডিঅ’সমূহ কেনেকৈ তেওঁৰ অজ্ঞাতে থাকিব পাৰে?


CSIR NEIST Jorhat Recruitment 2022 | Apply for Project Staff Post - Axom Jobs\nCSIR NEIST Jorhat Recruitment 2022 | Apply for Project Staff Post\nCSIR NEIST Jorhat Recruitment 2022: Eligible candidates are invited to attendawalk-in-interview for the following post of Project Staff at CSIR-North East Institute of Science and Technology (CSIR-NEIST) Jorhat. যোগ্য প্ৰাৰ্থীসকলক চিএছআইআৰ-নৰ্থ ইষ্ট ইনষ্টিটিউট অৱ চাইন্স এণ্ড টেকন’লজী (চিএছআইআৰ-এনইআইএছটি) যোৰহাটত প্ৰকল্প কৰ্মচাৰীৰ নিম্নলিখিত পদৰ বাবে ৱাক-ইন-ইণ্টাৰভিউত অংশগ্ৰহণ কৰিবলৈ আমন্ত্ৰণ জনোৱা হৈছে\nWalk-in-interview date from(সাক্ষাতকাৰৰ তাৰিখ): 20.01.2022\nTotal Post: 11 (মুঠ পদ 11টা)\nCSIR NEIST Jorhat Recruitment 2022 in Details\n1. Project Scientist-I(প্ৰকল্প বিজ্ঞানী-১)\n2. Project Associate-I (প্ৰকল্প সহযোগী-1)\n3. Scientific Administrative Assistant (বৈজ্ঞানিক প্ৰশাসনিক সহায়ক)\n4. Project Associate-I ৯প্ৰকল্প সহযোগী-1)\n5. Sr. Project Associate (জ্যেষ্ঠ প্ৰকল্প সহযোগী)\n6. Project Associate-I (প্ৰকল্প সহযোগী-1)\n7. Field Assistant (ক্ষেত্ৰ সহায়ক)\nDoctoral Degree in Bioinformatics/Computational Biology/Computer Science/ Biotechnology\nজৈৱতথ্যবিজ্ঞান/গণনামূলক জীৱবিজ্ঞান/কম্পিউটাৰ বিজ্ঞান/ জৈৱ প্ৰযুক্তিত ডক্টৰেট ডিগ্ৰী\nTwo years of postdoctoral or industry experience in A) Computer Aided Drug Design B) Bioinformatics C) Developing Bioinformatics or related software tools/ databases and applying machine learning in natural sciences withaproven record of publications and/or software products in public domain, exposure to Artificial Intelligence, Machine Learning & Hardware maintenance.\nদুবছৰৰ পোষ্টডক্টৰেল বা উদ্যোগৰ অভিজ্ঞতাক) কম্পিউটাৰ সহায়ত ঔষধ ডিজাইন খ) জৈৱতথ্য বিজ্ঞান গ) জৈৱ-তথ্য বিজ্ঞান বা সম্পৰ্কিত ছফ্টৱেৰ সঁজুলি/ ডাটাবেচ বিকশিত কৰা আৰু ৰাজহুৱা ক্ষেত্ৰত প্ৰকাশন আৰু/বা ছফ্টৱেৰ সামগ্ৰীৰ প্ৰমাণিত ৰেকৰ্ডৰ সৈতে প্ৰাকৃতিক বিজ্ঞানত যন্ত্ৰ শিক্ষণ প্ৰয়োগ কৰা, কৃত্ৰিম বুদ্ধিমত্তা, যন্ত্ৰ শিক্ষণ আৰু হাৰ্ডৱেৰ ৰক্ষণাবেক্ষণৰ সংস্পৰ্শলৈ অহা।\nMaster’s Degree in Bioinformatics / Biology / Computer Science/Computational Chemistry\nবায়োইনফৰ্মেটিক্স / জীৱবিজ্ঞান / কম্পিউটাৰ বিজ্ঞান/গণনামূলক ৰসায়ন বিজ্ঞানত স্নাতকোত্তৰ ডিগ্ৰী\nArtificial Intelligence and Machine Learning Applications to Biology, Software Development skills\nজীৱবিজ্ঞান, ছফ্টৱেৰ বিকাশ দক্ষতাত কৃত্ৰিম বুদ্ধিমত্তা আৰু যন্ত্ৰ শিক্ষণ প্ৰয়োগ\nবিজ্ঞানত স্নাতক ডিগ্ৰী\nExperience in Bioinformatics and Computer Applications, Administrative Experiences\nবায়োইনফৰ্মেটিক্স আৰু কম্পিউটাৰ এপ্লিকেচন, প্ৰশাসনিক অভিজ্ঞতাৰ অভিজ্ঞতা\nMSc in Bioinformatics or Biochemistry or Molecular Biology with knowledge on data handling and ability to work in data analytics/RTPCR Covid Testing\nডাটা সঞ্চালনৰ জ্ঞান আৰু ডাটা এনালিটিক্স/আৰটিপিচিআৰ কোভিড পৰীক্ষাত কাম কৰাৰ সামৰ্থ্যৰ সৈতে বায়োইনফৰ্মেটিক্স বা জৈৱ ৰসায়ন বা আণৱিক জীৱবিজ্ঞানত এমএছচি\nPhD in Molecular Biology and Biotechnology OR MTech in Computer Science\nআণৱিক জীৱবিজ্ঞান আৰু জৈৱ প্ৰযুক্তিত পিএইচডি বা কম্পিউটাৰ বিজ্ঞানত এমটেক\nMaster Degree in Natural and Agricultural Sciences/MVSc or Bachelor degree in Mechanical Engineering or Technology from recognized Universities or equivalent.\nপ্ৰাকৃতিক আৰু কৃষি বিজ্ঞান/এমভিএছচিত স্নাতকোত্তৰ ডিগ্ৰী বা স্বীকৃত বিশ্ববিদ্যালয় বা সমতুল্য বিশ্ববিদ্যালয়ৰ পৰা মেকানিকেল ইঞ্জিনিয়াৰিং বা প্ৰযুক্তিত স্নাতক ডিগ্ৰী।\nBSc in Biological Science/3years Diploma in Engineering\nজৈৱবিজ্ঞানত বিএছচি/ অভিযান্ত্ৰিকত3বছৰৰ ডিপ্লোমা\nExperienced in Field Works, Training on dissemination of rural technologies\nফিল্ড ৱৰ্কছত অভিজ্ঞ, গ্ৰাম্য প্ৰযুক্তিৰ প্ৰসাৰৰ ওপৰত প্ৰশিক্ষণ\nAll the eligible and interested candidates can attend interview which will be held from 20.01.2022 at CSIR NEIST Jorhat.সকলো যোগ্য আৰু আগ্ৰহী প্ৰাৰ্থীয়ে সাক্ষাৎকাৰত উপস্থিত থাকিব পাৰে যিটো ২০.০১.২০২২ চনৰ পৰা চিএছআইআৰ এনইআইএছটি যোৰহাটত অনুষ্ঠিত হ’ব।


বাংলালৈ ইউৰোপীয় ব্যবসায়ীৰ আগমন ঘটে পঞ্চদশ শতিকাৰ শেষভাগত। লাহে লাহে তেওঁলোকৰ প্ৰভাৱ বাঢ়িবলৈ লয়। ১৭৫৭ খ্ৰীষ্টাব্দত ব্ৰিটিছ ইষ্ট ইণ্ডিয়া কোম্পানীয়ে পলাশীৰ যুদ্ধত জয়লাভৰ সুযোগ লৈ বাংলাৰ শাসনক্ষমতা দখল কৰে। (Baxter  , pp. 23—28)। ১৮৫৭ খ্ৰীষ্টাব্দৰ চিপাহী বিদ্ৰোহৰ পাছত বাংলাৰ শাসনভাৰ কোম্পানীৰ হাতৰপৰা ব্ৰিটিছ সাম্ৰাজ্যই প্ৰত্যক্ষ নিয়ন্ত্ৰণলৈ আহে। ব্ৰিটিছ ৰজাৰ নিয়ন্ত্ৰণাধীন একোজন ভাইছৰয়ে প্ৰশাসন পৰিচালনা কৰিছিল। (Baxter, pp.30—32) ঔপনিৱেশিক শাসনৰ আমোলত ভাৰত উপমহাদেশত বহুবাৰ ভয়াবহ দুৰ্ভিক্ষ দেখা দিয়ে। তাৰ মাজত ছিয়াত্তৰৰ মন্বন্তৰ নামে পৰিচিত ১৭৭০ খ্ৰীষ্টাব্দৰ দুৰ্ভিক্ষত আনুমানিক ৩০ লাখ লোকৰ মৃত্যু হয়।\n১৯৭০ চনৰ ডিচেম্বৰ মাহত এক ভয়াবহ ঘূৰ্ণিবতাহত পূৰ্ব পাকিস্তানৰ উপকূলীয় অঞ্চলত প্ৰায় ৫ লাখ লোকৰ মৃত্যু ঘটে। কিন্তু পাকিস্তানৰ কেন্দ্ৰীয় চৰকাৰে অসহযোগিতা অব্যাহত ৰাখে। ১৯৭০ চনৰ সংসদীয় নিৰ্বাচনত আৱামী লীগে সংখ্যাগৰিষ্ঠতা লাভ কৰিলেও সামৰিক জান্তাই ক্ষমতা হস্তান্তৰত অমান্তি হয়। (Baxter, pp. 78—79) মুজিবৰ সৈতে ঘূৰণীয়া মেজমেল সফল নোহোৱাত জেনেৰেল ইয়াহিয়া খানৰ নিৰ্দেশত ২৫ মাৰ্চ তাৰিখে গভীৰ ৰাতি মুজিবক গ্ৰেপ্তাৰ কৰা হয় আৰু পাকিস্তানী সেনাবাহিনীয়ে অপাৰেছন চাৰ্চলাইট আৰম্ভ কৰি বাঙালীসকলৰ ওপৰত নিৰ্বিচাৰ অত্যাচাৰ আৰম্ভ কৰে।  পাকিস্তানী সেনাবাহিনীৰ এই আক্ৰমণৰ ফলত বিপুল সংখ্যক মানুহৰ প্ৰাণহানি ঘটে। সেনাবাহিনী আৰু স্থানীয় দালালসকলৰ অন্যতম প্ৰধান লক্ষ্য আছিল বুদ্ধিজীবী আৰু সংখ্যালঘু জনগোষ্ঠী। প্ৰায় ১ কোটি মানুহ শৰণাৰ্থী হৈ ভাৰতত আশ্ৰয় লয়। (LaPorte  , p. 103) বাংলাদেশত মুক্তিযুদ্ধত হোৱা জীবনহানিৰ সংখ্যা ৩০ লাখ পৰ্যন্ত হ'ব বুলি অনুমান কৰা হৈছে।  আৱামী লীগৰ অধিকাংশ নেতাই ভাৰতত আশ্ৰয় লৈছিল। তেওঁলোকে ১৭ এপ্ৰিলত মেহেৰপুৰৰ বৈদ্যনাথতলাৰ আমবাগানত অস্থায়ী চৰকাৰ গঠন কৰে। বাংলাদেশৰ স্বাধীনতা যুদ্ধ চলে সুদীৰ্ঘ ৯ মাহ ব্যাপি মুক্তি বাহিনী আৰু বাংলাদেশ সেনাবাহিনী আৰু ভাৰতৰ সহায়ত ১৯৭১ চনৰ ডিচেম্বৰ মাহত এই যুদ্ধত জয়লাভ কৰিবলৈ সক্ষম হয়। মিত্ৰবাহিনীৰ প্ৰধান জেনেৰেল জগজিৎ সিং অৰোৰাৰ হাতত ১৯৭১ চনৰ ১৬ডিচেম্বৰ তাৰিখে পাকিস্তানী বাহিনীৰ প্ৰধান জেনেৰেল নিয়াজীয়ে আত্মসমৰ্পণ কৰে। প্ৰায় ৯০,০০০ পাকিস্তানী সেনা যুদ্ধবন্দী হিচাবে ধৰা পৰে। এওঁলোকক ১৯৭৩ চনত পাকিস্তানলৈ ওভোতাই পঠিওৱা হয়। \n"https://as.wikipedia.org/w/index.php?title=বাংলাদেশ&oldid=278677"ৰ পৰা অনা হৈছে\nশেষ সম্পাদনা কৰা হৈছে 24 মে' 2021 তাৰিখে 09:21 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=2098।\nএই পৃষ্ঠাখন 24 মে' 2021 তাৰিখে ১৪:৫১ বজাত অন্তিম সংশোধন কৰা হৈছিল।


শ্ৰদ্ধাৰ্ঘঃ "হোমেন বৰগোহাঞি ছাৰ" : সেই সান্নিধ্য, সেই স্মৃতি :: ড° প্ৰাণজিৎ বৰা - অসমীয়াৰ সুখ-দুখ\nHome PRANJIT-BORA RECENT tribute ড° প্ৰাণ্জিৎ বৰা শ্ৰদ্ধাঞ্জলি শ্ৰদ্ধাৰ্ঘঃ "হোমেন বৰগোহাঞি ছাৰ" : সেই সান্নিধ্য, সেই স্মৃতি :: ড° প্ৰাণজিৎ বৰা\nশ্ৰদ্ধাৰ্ঘঃ "হোমেন বৰগোহাঞি ছাৰ" : সেই সান্নিধ্য, সেই স্মৃতি :: ড° প্ৰাণজিৎ বৰা\nxukhdukh.com May 13, 2021 PRANJIT-BORA, RECENT, tribute, ড° প্ৰাণ্জিৎ বৰা, শ্ৰদ্ধাঞ্জলি,\n"হোমেন বৰগোহাঞি ছাৰ" : সেই সান্নিধ্য, সেই স্মৃতি\nড° প্ৰাণজিৎ বৰা\n১৯৯৯ চনৰ আৰম্ভণি। মই তেতিয়া কটনৰ স্নাতকোত্তৰ মহলাৰ ছাত্ৰ। কলেজৰ ফাৰ্ষ্ট মেছ অৰ্থাৎ কৃষ্ণকান্ত সন্দিকৈ স্নাতকোত্তৰ ছাত্ৰাৱাসৰ আবাসী। সেই সময়তে বৰগোহাঞি ছাৰে বিশেষ সূত্ৰে হোষ্টললৈ খবৰ পঠিয়ালে, মই জৰুৰীভাৱে তেওঁক লগ ধৰিবগৈ লাগে। গ'লো। মোক অবাক কৰি তেওঁ ক'লে, এই শতিকাটো যে শেষ হ'ব, তোমাৰ খবৰ আছেনে নাই? বিভিন্ন দিশৰ পৰা এই শতিকাটোৱেই মানুহৰ সভ্যতা-সংস্কৃতিৰ আটাইতকৈ মহত্ত্বপূৰ্ণ শতিকা। যিসকল ব্যক্তিয়ে তেওঁলোকৰ ইতিবাচক বা নেতিবাচক কৰ্মৰাজিৰ জৰিয়তে এই শতিকাটো নিৰ্মাণ কৰিলে, আমি তেওঁলোকৰ এটি খতিয়ান লব লাগিব। এখন কিতাপৰ পৰিকল্পনা কৰা। ... ... ছাৰে মোক "টাইম" আলোচনীৰ কেইবাটাও সংখ্যাৰ কিছু ফটোকপি দিলে আৰু সম্ভাব্য এখন তালিকা কেনে ধৰণৰ হ'ব তাৰো ধাৰণা দিলে। সেই সময়ত মোৰ বয়সনো কিমান? তেইশ বছৰো সম্পূৰ্ণ হোৱা নাই। যি নহওক, তালিকা এখন কৰি ছাৰক দেখুৱালো। ছাৰে কিছু যোগ-বিয়োগ কৰি লেখক নিৰ্বাচন কৰিবলৈ ক'লে। সকলো লেখক হ'ব লাগিব মোৰ প্ৰায় সমসাময়িক নতুন লেখক। ... সেইমতেই আগবাঢ়িলো। সেই সময়ৰ কটনৰ অধ্যয়নপুষ্ট বুলি পৰিচিত মেধাৱী ভালেমান ল'ৰা-ছোৱালীক আমি লেখকৰূপে বাচি ল'লো। চুলতান আলি আহমেদ, জয়দীপ বৰুৱা, অৰিন্দম শৰ্মা, মৌচুমী কন্দলী, সুৰেশ ৰঞ্জন গদুকা, নিবেদিতা ফুকন, কুশল দত্ত, দিব্যজ্যোতি বৰা, দৰ্শনা ডেকা ... ... (ছাৰে কিতাপখনৰ 'মুখবন্ধ'ত আশা কৰা মতেই এওঁ‌লোকৰ প্ৰায় সকলোৱেই আজিৰ তাৰিখত লেখক হিচাপে বা নিজ নিজ ক্ষেত্ৰত সুপ্ৰতিষ্ঠিত!) ... অৱশেষত সেইবছৰৰে ডিচেম্বৰ মাহত কিতাপখন ওলালগৈ, "বিংশ শতাব্দীৰ সন্ধানত"। ... ... এতিয়া ভাবি অবাক হওঁ, কি বিশ্বাসত ছাৰে তেইশ বছৰীয়া অনভিজ্ঞ ল'ৰা এটাক সেই এক গুৰুদায়িত্ব অৰ্পণ কৰাৰ দুঃসাহস কৰিছিল! ময়েইবা কেনেকৈ সেই কাম হাতত লোৱাৰ স্পৰ্ধা কৰিছিলোঁ! মই পাঁ‌চ পৃষ্ঠাৰ দীঘলীয়া এখন পাতনিও লেখিছিলো কিতাপখনৰ কাৰণে আৰু ছাৰে সেই পাতনিৰ এটাও শব্দ নকটাকৈ তাক প্ৰকাশ কৰিছিল।\nসেই কিতাপখনৰ প্ৰথমটো প্ৰবন্ধ লেখিছিল এতিয়াৰ মোৰ সহকৰ্মী প্ৰাধ্যাপক জয়দীপ বৰুৱাই। জয়দীপ আৰু মই এনে আৰু এক স্পৰ্ধা কৰিছিলো যে এতিয়া পাছলৈ ঘূৰি চালে নিজেই তবধ মানো। বৰগোহাঞি ছাৰ তেতিয়া "অসমবাণী" এৰি কোনো কাকত-আলোচনীৰ সৈতে জড়িত নোহোৱাকৈ এনেয়ে আছে। ছাৰে তেনেকৈ থকাটো আমাৰ সমূলি ভাল লগা নাই। সেই সময়ত অখিলে (অখিল গগৈ) উলিয়াই থকা "ছাত্ৰবাৰ্তা" (য'ত আমিও নিবিড়ভাৱে জড়িত হৈ আছিলো) নামৰ আলোচনীখনো হ'বলা অনিয়মীয়া হৈছে। আমি জয়দীপৰ হোষ্টেলৰ ৰুমত বহি এদিন এৰাতি পৰিকল্পনা কৰি চিন্তা কৰিলো যে এখন অতি ব্যতিক্ৰমী ক্ষুদ্ৰ আলোচনী আমি উলিয়াম যাৰ সম্পাদকৰূপে থাকিব বৰগোহাঞি ছাৰ। নাম এটাও সম্ভৱ ঠিক হৈছিল, জয়দীপে দিছিল, "তৰংগ"। কথামতে কাম, মই ছাৰলৈ ফোন কৰিলো, আমাৰ পৰিকল্পনাৰ কথা ক'লো। এতিয়াও ভাবি আচৰিত হওঁ যে ছাৰে আমাক নিৰাশ কৰা নাছিল। শিশুসুলভ সৰলতাৰে তেওঁ আমাক হ'ব বুলিয়েই কৈছিল। কিন্তু আমাক আশ্বস্ত কৰি তাৰ কেইটামান দিনৰ পাছতে তেখেতে আন এখন কাকতত সম্পাদকৰূপে যোগ দিছিল। খুব সম্ভৱ "আমাৰ অসম"ত।\nপ্ৰজ্ঞাৰ অম্লান জ্যোতিৰ লগতে অনবৰতে তেখেতৰ মুখত ঢৌ খেলি থকা শিশুসুলভ সৰলতা এটাই মোক বাৰে বাৰে তেখেতৰ কাষলৈ টানি নিছিল। বিয়াৰ আগতেই মই এওঁ‌ক লৈ এদিন ছাৰৰ হেঙেৰাবাৰীৰ হাউচিং কলোনীৰ ঘৰ ওলাইছিলোগৈ। সেই স্নিগ্ধ আবেলিটো সদায় মনত ৰৈ যাব। এই যেন আমি ছাৰৰ অত্যন্ত পৰিপাটী কিতাপেৰে ঠাহ খাই থকা ঘৰৰ ছোফাত বহি আছো। এই যেন ছাৰে কথা কৈ কৈ নিজেই আমাৰ বাবে চাহ কৰিবলৈ উঠি গৈছে। এই যেন সৰু ট্ৰেখনত চাহ দুকাপ আৰু প্লেটত কেইবাবিধো মিঠাই সজাই আনি তেওঁ আকৌ বহিছেহি আৰু আমাক কৈছে, খোৱা। ... সেই আবেলি ছাৰৰ ঘৰৰ পৰা উলটিবৰ পৰত ছাৰে নিজৰ সদ্যপ্ৰকাশিত কিতাপ এখনত নিজহাতে এওঁ‌ৰ নামটো লেখি সেইখন এওঁ‌ক উপহাৰ দিছিল। ... ... আমাৰ বিয়াৰ ঠিক পাছতে মই বৰপেটাৰ কলেজত কাম কৰি থকাৰ সময়ত ছাৰে বৰপেটালৈ যাওতে আমাক আশীষ দিবলৈ বুলিয়েই আমাৰ ভাড়াঘৰলৈও গৈছিল। তেওঁ বৰপেটালৈ আহিছিল গ্ৰন্থমেলা উদ্বোধন কৰিবলৈ, কিন্তু তাৰ মাজতে মই যেতিয়া ক'লো যে মোৰ সম্পাদনাত ওলাবলগীয়া "কথামালিতা" নামেৰে এখনি কাব্যআলোচনী আপুনি উন্মোচন কৰিব লাগিব, তেওঁ সুৰুঙা উলিয়াই সেই কামো কৰি গৈছিল। পিছদিনা আমাৰ ঘৰত পুৱাৰ জলপান খাই হাঁহি হাঁ‌হি এওঁ‌ক জোকাইছিল, তুমি যে ৰান্ধিব পাৰা, মই এই প্ৰমাণ পালোঁ। পাছত "সাতসৰী"ৰ সম্পাদকৰ কোঠাত এদিন এওঁ‌ক মোৰ সমুখতে উপদেশ দিছিল, ইয়াক চিগাৰেট খাবলৈ নিদিবা, তাৰ সলনি সদায় দুপেগকৈ মদ খাবলৈ দিবা।\n"সাতসৰী"ৰ সম্পাদক হৈয়েই ছাৰে মোক ফোন কৰিছিল, "বহুত ভাৱনা-চিন্তা কৰিবৰ পাছত নতুন আলোচনীখনত ধাৰাবাহিক উপন্যাস এখন লিখিবলৈ ক'বলৈ বুলি এই মুহূৰ্তত পাঁ‌চোটা নাম মোৰ মনলৈ আহিছে। তাৰে প্ৰথমটো নাম তোমাৰ। তুমি আজিয়েই মোক ক'ব নালাগে।তোমাক মই ২৪ ঘণ্টা সময় দিলো। কাইলৈ ইমান সময়ত মোক ফোন কৰিবা।" মই হতভম্ব। তেতিয়ালৈ মই কেইটামান গল্প লেখিছো সঁ‌চা, তাকো চন্দ্ৰপ্ৰসাদ শইকীয়া ছাৰ আৰু লক্ষ্মীনন্দন বৰা ছাৰৰ একান্ত প্ৰেৰণাত, কিন্তু উপন্যাস? সাংঘাতিক ভয় এটাই মোক আগুৰি ধৰিলে। কওঁ কি ছাৰক! এওঁ মোক ক'লে, তোমাৰ-মোৰ শৈশৱ-কৈশোৰৰ সেই যৌথপৰিয়ালকেন্দ্ৰিক বিলুপ্তপ্ৰায় গাঁওৰ কথাৰেই দেখোন উপন্যাস এখন হৈ যায়, তুমি ছাৰক না ক'ব নোৱাৰা। সেয়াই আছিল আৰম্ভণি। "সাতসৰী"ৰ প্ৰথম সংখ্যাৰ পৰাই আৰম্ভ হ'ল মোৰ উপন্যাস, "কথামানৱীৰ ৰূপকথা"। সেই সময়ত সিফালে মোৰ পি এইচ ডি-ৰো কাম, আনফালে মাহত দুবাৰকৈ উপন্যাসৰ খণ্ড জমা দিব লাগে। পি এইচ ডি যি হয় হওক বুলি দুবছৰ তেনেকৈ উপন্যাসতে গ'ল। যি নহওক, মোৰ নিজৰ ওপৰত যিমান বিশ্বাস আছিল, ছাৰৰ মোৰ ওপৰত বিশ্বাস আছিল তাতকৈ বহুত বেছি। কথামানৱীৰ যিখন ছবি আলোচনীখনত (পাছত কিতাপতো) ব্যৱহৃত হৈছিল, ছাৰৰ খুব পছন্দৰ ছবি আছিল সেইখন। আঁ‌কিছিল চিত্ৰশিল্পী মনজিৎ ৰাজখোৱাই। ছাৰে এবাৰ উপন্যাসৰ কোনোবা এটা খণ্ড পঢ়ি উঠি ফোনত কৈছিল, ইমান কোমল চিত্ৰধৰ্মী ভাষাৰ গদ্য মই আগতে ক'তো পঢ়া নাই।\n"সাতসৰী"ৰ কোনোবা এটা সংখ্যাত ছাৰে তিনিজন গুৰুত্বপূৰ্ণ অসমীয়া কবি বুলি এটা কাভাৰেজ কৰি মোৰ কবিতাৰো এক বিশদ আলোচনা প্ৰকাশ কৰিছিল। সেয়াও মোৰ বাবে আছিল বিস্ময় আৰু পৰম প্ৰাপ্তি। আজি পৰ্যন্ত দহখনকৈ কবিতা পুথি প্ৰকাশ হৈ ওলোৱাৰ পাছতো কোনোবাই তেনেকৈ মোৰ কবিতাৰ আলোচনা নিজ বিবেচনামৰ্মে কৰা নাই আৰু নকৰিবও চাগৈ। ছাৰ আছিল অতি উদাৰ মনৰ অধিকাৰী বিৰল ব্যক্তিত্বৰ এজন মানুহ। তেখেতৰ "আধুনিক যুগৰ জন্মকাহিনী" কে ধৰি বিভিন্ন ৰচনাত যি আবেগেৰে তেখেতে আধুনিক যুগৰ নিৰ্মাণকাহিনী চয়ন কৰিছে, বিশেষকৈ ইউৰোপীয় প্ৰেক্ষাপটটো, সেই উদাৰনৈতিক মানৱতাবাদী ভাৱাদৰ্শই তেওঁক যে অহৰহ প্ৰেৰণা যাচি গৈছিল, তাত কোনো সন্দেহ নাই। তেওঁৰ "আত্মানুসন্ধান", "পাঠকৰ টোকাবহী", "সুখ-দুখ", "স্বৰ্গ আৰু নৰক" আদি গদ্য-সংকলনসমূহত সকলোতে তেওঁ আত্ম-অনুসন্ধানৰ বাট কাটিছে মাথোন গ্যেটেৰ পৰা হাইনৰিখ হাইনেলৈ, ছাৰ্ট্ৰেৰ পৰা ৰাছেললৈ, এডগাৰলী মাষ্টাৰছৰ পৰা বৰিছ পাস্তেৰনাকলৈ, এই মানৱতাবাদী লেখক-মনীষীসকলৰ পোহৰত।\nবৰগোহাঞি ছাৰৰ সম্পাদনাত মোৰ প্ৰথম লেখা ওলাইছিল "কিশোৰ" নামৰ আলোচনীখনৰ পাতত। "এইবাৰ দেখোন শৰৎ আগতীয়াকৈ আহিল" শীৰ্ষক এটা পদ্য আছিল সেইটো। "অসমবাণী"ৰ পাতত বাণীকান্ত কাকতি সম্পৰ্কীয় লেখা এটাৰে আৰম্ভ হৈ মোৰ কিমান যে লেখা প্ৰকাশ কৰিছিল ছাৰে! কেতিয়াবা এটা সংখ্যাতে মোৰ তিনিটা পৰ্যন্ত লেখা ওলাইছিল, এটা নিজৰ নামত, আন দুটা ছদ্মনামত। "তোমাৰ কাৰণে যাওঁ ফুল তুলিবলে', তুমি আছা ফুলৰে সাজত" নামৰ নৱকান্ত বৰুৱাক লৈ লেখা সৰু লেখাটোৰ পৰা ষ্টিফেন ক্ৰেইন, ডাইলান টমাছ, চাৰ্লচ ব'দলেয়াৰ আদি অলেখ লেখা। ছাৰে মোক লুই আণ্টাৰমেয়াৰৰ "মেকাৰ্ছ অৱ দ্য মৰ্ডান ৱৰ্ল্ড" নামৰ নিজৰ সংগ্ৰহৰ এখন কিতাপ দিছিল সেই সময়তে। সেই কিতাপখনৰ আধাৰতো ভালেকেইটা লেখাই লেখিছিলো। গুৰুত্বপূৰ্ণ কথাটো হ'ল, "অসমবাণী" ৰ পাততে মোৰ সাংবাদিক জীৱন এটাৰো সূচনা হৈছিল মোৰ অলক্ষিতেই, ছাৰৰ একান্ত তাগিদা আৰু আগ্ৰহতে। মই জীৱনত এই পৰ্যন্ত লেখা একমাত্ৰ পেৰডি কবিতাটোও "অসমবাণী"ৰ পাততে প্ৰকাশিত হৈছিল। ছাৰে কাকতখনৰ "নতুন পুৰুষ" শিতানটিৰ কোনোবা এটা সংখ্যাৰ সম্পাদনাৰ দায়িত্ব পৰ্যন্ত মোৰ ওপৰত অৰ্পণ কৰিছিল।\nএকেই বিশ্বাস আৰু প্ৰশ্ৰয় তেওঁ মোক দিছিল "আমাৰ অসম"ৰ পাততো। এসময়ত "আমাৰ অসম"ৰ সম্পাদকীয় পৃষ্ঠাটোত (যিটো পৃষ্ঠাক অত্যন্ত গুৰুত্বপূৰ্ণ বুলি গণ্য কৰা হয়) বহুদিন কেৱল সম্পাদকীয়টো আৰু গোটেই পৃষ্ঠাজুৰি মোৰ সম্পূৰ্ণ এটা লেখা। সেই লেখাবোৰ আছিল বাখ, বিথোভেন, শ্বুমেন, শ্বুবাৰ্ট, মোজাৰ্ট আদি প্ৰখ্যাত ইউৰোপীয় সংগীতজ্ঞসকলৰ জীৱন আৰু সাধনাৰ কাহিনী।\nআৰু বহু কথাই এই সময়ত মনটোক জুমুৰি দি ধৰিছেহি। মই যেতিয়া ডিব্ৰুগড় বিশ্ববিদ্যালয়ৰ শিক্ষকৰূপে কৰ্মৰত, তেতিয়া অসমীয়া সাহিত্যৰ আধুনিক যুগৰ কথা ক'বৰ পৰত সদায়েই আমাৰ সাহিত্যত অৱস্থিতিবাদ, অস্তিত্ববাদ, মনঃসমীক্ষণ, পলিফনিক চৰিত্ৰ আদি আধুনিক ধাৰাবোৰৰ কথা কওঁতে ছাৰৰ গল্প-উপন্যাস-কবিতাৰ কথা অৱধাৰিতভাৱেই মুখৰ পৰা ওলাই আহিছিল। এমিল জোলা-ব'দলেয়াৰ-ডষ্টয়েভস্কি-ছাৰ্ত্ৰে-মোৰাভিয়া-বৰ্ঝেছ-টমাছ মান আদি আটাইৰে সৰৱ উপস্থিতি আছিল তেওঁৰ ৰচনাত, কিন্তু তেওঁ লেখিছিল আমাৰ মাটি আৰু মানুহৰ জীৱনগাঁ‌থা। তেওঁ অলীক স্বৰ্গ এখনৰ ধাৰণাত বিশ্বাসী নাছিল কাহানিও, ষ্টইকসকলৰ জীৱনাদৰ্শও আনহাতে তেওঁৰ পছন্দৰ নাছিল। তেওঁ বিচাৰিছিল শেষ মুহূৰ্তলৈকে সক্ৰিয়তাৰে সমৃদ্ধ এক জীৱন। আচৰিতধৰণে সেই জীৱনেই তেওঁ শেষ মুহূৰ্তলৈকে লাভ কৰি গৈছে। শেষ মুহূৰ্তলৈকে তেওঁ আছিল কৰ্মৰত এজন সাংবাদিক-সম্পাদক।\nবৰগোহাঞি ছাৰৰ বহু মতৰ সৈতে মোৰ মতপাৰ্থক্য থাকিলেও মই ক'বই লাগিব যে সকলো ধৰণৰ প্ৰতিবন্ধকতাৰ মাজতো নিজৰ বিশ্বাস আৰু আদৰ্শত অটল হৈ থকা (সেই "নীলাচল", "নাগৰিক"ৰ দিনবোৰ!) এজন অন্যতম শ্ৰেষ্ঠ অসমীয়া তেওঁ। মোৰ জীৱনৰ প্ৰথমখন প্ৰকাশিত কিতাপ "বিখ্যাত লোকৰ অখ্যাত কাহিনী" মই উছৰ্গা কৰিছিলো তেওঁৰ আৰু নিৰুপমা বৰগোহাঞি দুয়োৰে নামত। নক'লেও হয় যে আমাৰ প্ৰজন্মটোৱে তেওঁৰ পৰাই প্ৰথমে শিকিছিলো কিতাপ কি আৰু লেখক কোন! এই ঋণ পৰিশোধ কৰা যাব জানো!\nএই লেখাটো শেষ কৰো কৰো বুলিও শেষ কৰিবই পৰা নাই। কটনত মই যিটো আবাসত স্নাতকৰ ছাত্ৰৰূপে আছিলো, সেইটো আবাসতে (ছেকেণ্ড মেছ) বৰগোহাঞি ছাৰো আছিল। ছাৰে যিটো কোঠাত "আবেলিৰ আলিবাটৰ গান" লেখিছিল, সেইটো তেতিয়াও তেওঁৰ কোঠা বুলিয়েই আমাৰ মাজত পৰিচিত আছিল আৰু তাতেই আমাৰ নৈশ আড্ডাবোৰৰ বেছিভাগ জমি উঠিছিল। হোমেন বৰগোহাঞি আমাৰ বাবে সেই সময়ত এনে এক অৱশ্যেছন আছিল যে ঘণ্টাৰ পাছত ঘণ্টা আমাৰ আড্ডাৰ বিষয়বস্তু আছিল তেওঁৰ "ভয়", এপিটাফ" জাতীয় গল্পবোৰ আৰু "সাপ", "অফেলিয়া" বা "স্মৃতি"ৰ দৰে কবিতাবোৰ। এই অৱশ্যেছনে এসময়ত এনে পৰ্যায় পাইছিলগৈ যে এসময়ত তেওঁ "ভিনটেজ" নামেৰে যিখন ছেকেণ্ডহেণ্ড কিতাপৰ দোকান পাণবজাৰত দিছিল, তেওঁৰ স্মৃতি বিজড়িত সেইখন দোকানতো বিনা প্ৰয়োজনত আমি প্ৰায়ে উপস্থিত হৈছিলোগৈ। সেইখন দোকানতে মই কিনিছিলো তেওঁৰ সৰু কলেৱৰৰ এখন দুস্প্ৰাপ্য কিতাপ, "কলগাৰ্ল আৰু অন্যান্য ৰচনা"।\nলেখক বৰ্তমান Professor and Director in Humanities at Krishna Kanta Handiqui State Open University, Guwahati, ৰূপে কৰ্মৰত।\nTags # PRANJIT-BORA # RECENT # tribute # ড° প্ৰাণ্জিৎ বৰা # শ্ৰদ্ধাঞ্জলি\nBy xukhdukh.com on May 13, 2021\nLabels: PRANJIT-BORA, RECENT, tribute, ড° প্ৰাণ্জিৎ বৰা, শ্ৰদ্ধাঞ্জলি


কথা-বাৰ্তাঃ 'জাতিক জগাবলৈ প্ৰয়োজন হ'লে ঘৰে ঘৰে গৈ কাৰ্টুন আঁকিম' -কাৰ্টুনিষ্ট নিতুপৰ্ণ ৰাজবংশী - অসমীয়াৰ সুখ-দুখ\nHome INTERVIEW KATHA-BARTA RECENT SANJAY_RABIDAS কথা-বাৰ্তা সঞ্জয় ৰবিদাস কথা-বাৰ্তাঃ 'জাতিক জগাবলৈ প্ৰয়োজন হ'লে ঘৰে ঘৰে গৈ কাৰ্টুন আঁকিম' -কাৰ্টুনিষ্ট নিতুপৰ্ণ ৰাজবংশী\nকথা-বাৰ্তাঃ 'জাতিক জগাবলৈ প্ৰয়োজন হ'লে ঘৰে ঘৰে গৈ কাৰ্টুন আঁকিম' -কাৰ্টুনিষ্ট নিতুপৰ্ণ ৰাজবংশী\nxukhdukh.com June 22, 2021 INTERVIEW, KATHA-BARTA, RECENT, SANJAY_RABIDAS, কথা-বাৰ্তা, সঞ্জয় ৰবিদাস,\nজাতিক জগাবলৈ প্ৰয়োজন হ'লে ঘৰে ঘৰে গৈ কাৰ্টুন আঁকিম\nঅসমৰ জনপ্ৰিয় ৰাজনৈতিক কাৰ্টুনিষ্ট নিতুপৰ্ণ ৰাজবংশীৰ সৈতে সাক্ষাৎকাৰ, সাক্ষাৎগ্ৰহণঃ সঞ্জয় ৰবিদাস\n১/ কাৰ্টুনৰ প্ৰতি কেনেকৈ আকৰ্ষিত হ'ল? কাৰ্টুনৰ বাবে আনুষ্ঠানিক শিক্ষা লৈছিল নেকি? কাৰ পৰা অনুপ্ৰেৰণা পাইছিল?\nনি.ৰা.: বাওঁ ৰাজনীতিৰে চৰ্চিত সৰভোগত মোৰ জন্ম। জন্মস্থানৰ ৰাজনৈতিক-সামাজিক আৱহাৱাই আমাৰ মানসিক উত্তৰণক প্ৰভাৱিত কৰিছিল। সাধাৰণ জনৰ দূৰ্দশাৰ সৈতে আমাৰ নিকট সম্পৰ্ক আছিল। দৈনিক বা সাপ্তাহিক হাটত এজন সাধাৰণ খুচুৰা বেপাৰী হিচাপে বাৰীৰ সৰু-সুৰা দুই-এপদ সামগ্ৰী বিক্ৰী কৰিবলৈ গৈ শৈশৱৰ এছোৱা সময় অতি সাধাৰণ মানুহক আৰু ওচৰৰ পৰা বুজাৰ সুযোগ পোৱাৰ লগতে, সেইদৰে সাধাৰণ জনক নিজৰ ৰুচি অনুসৰি শোষণ কৰা কেইবাশ্ৰেণীৰ মানুহকো জনাৰ সুযোগ পাইছিলোঁ। তেতিয়া বয়স মোৰ তেনেই কম যদিও মানুহৰ দুখবোধক উপলব্ধি কৰিব পাৰিছিলোঁ।\nঠিক সেইখিনি সময়তে, ছৱি আকিবলৈ শিকিছিলো ঘৰৰ হেঁচাত পৰি। ছবি অঁকা শিকি থকাৰ সময়ছোৱাত তৎকালীন বাতৰি কাগজত প্ৰকাশিত দেশৰ কেবাজনো প্ৰসিদ্ধ কাৰ্টনিষ্টৰ কাৰ্টুনসমূহে মোক এখন নতুন পৃথিৱীৰ সন্ধান দিলে। মন আৰু মগজুৱে ইমানদিনে কঢ়িয়াই লৈ ফুৰা এক বিষে বাৰুকৈ ক্ৰিয়া কৰিবলৈ ল’লে। উমান পালোঁ, সেই বিষটো আছিল সাধাৰণজনৰ যন্ত্ৰণাৰ একো একোটা স্তুপ, যিবোৰ মই কাকো ক’ব পৰা নাছিলোঁ। অথচ, এই কথাবোৰ ক’ৰবাত কাৰোবাৰ আগত কোৱাটো নিতান্তই উচিত আছিল। দেখিছিলোঁ, বাতৰি কাগজত প্ৰকাশ পোৱা কাৰ্টুন বা ব্যংগচিত্ৰই মোৰ আৰু সাধাৰণজনৰ মনৰ ক্ষোভখিনিকে প্ৰকাশ কৰিছে। এই কথাই মোক সাহস আৰু প্ৰেৰণা দিলে। মই নিশ্চিত হলোঁ যে কাৰ্টুনৰ দৰে অতি শক্তিশালী মাধ্যমটোৱেই মোৰ বাবে জীৱনৰ মূল আধাৰ হ’ব পাৰে। আৰু তেনেকৈয়ে ‘কাৰ্টুন’ মোৰ জীৱনলৈ আহিল। সেই তেতিয়াৰে পৰা আজিলৈকে সাধাৰণ জনৰ ক্ষোভ, দুখ, বিদ্ৰোহ, বঞ্চনাৰ কাহিনীয়েই মোক চিৰদিন কাৰ্টুন আঁকিবৰ বাবে অনুপ্ৰাণিত কৰি আহিছে।\nকাৰ্টুনৰ কোনো আনুষ্ঠানিক শিক্ষা মই গ্ৰহণ কৰা নাই। অৱশ্যে ছৱি অঁকাৰ প্ৰাৰম্ভিক কিছু শিক্ষা গ্ৰহণ কৰিছিলো তেনেই সৰুতে। মই ড্ৰয়িঙৰ শিক্ষা গ্ৰহণৰ পাছত ছবিৰ অন্য মাধ্যমলৈ নগৈ কাৰ্টুন চৰ্চা আৰম্ভ কৰিলোঁ। জ্যেষ্ঠ কাৰ্টুনিষ্টসকলৰ কাৰ্টুনবোৰ প্ৰচুৰ অধ্যয়ন কৰিছিলোঁ আৰু স্ব-শৈলী আৰু স্ব-চিন্তাৰে আঁকিবলৈ প্ৰয়াস কৰিছিলোঁ। মোৰ কাৰ্টুনবোৰ নিজা ৱেব-পৰ্টেলত সংকলিত কৰি যাবলৈ প্ৰয়াস কৰিছো, তাৰ লিংক হৈছে- https://cartoonistnituparna.org/\n২/ কাৰ্টুনৰ বাবে আনুষ্ঠানিক শিক্ষাৰ প্ৰয়োজনীয়তা আছেনে? এজন কাৰ্টুনিষ্টৰ বাবে প্ৰয়োজনীয় গুণখিনি কি কি?\nনি.ৰা.: প্ৰকৃততে কাৰ্টুন শিকোৱা নাযায় বা শিকিবও নোৱাৰি। মূলতঃ ড্ৰয়িঙৰ শিক্ষা এইক্ষেত্ৰত অতীৱ প্ৰয়োজনীয়।\nকাৰ্টুন আঁকিবলৈ সমাজ, ৰাজনীতিৰ প্ৰতিটো দিশৰ পুংখানুপুংখ অধ্যয়ন, ব্যৱহাৰিক জ্ঞান, প্ৰচুৰ পৰিশ্ৰম, অংকন দক্ষতা, বিষয়বস্তু উপস্থাপনৰ বুদ্ধিদীপ্ততা, সাধাৰণ জনৰ সতে সম্পৰ্ক স্থাপন তথা তেওঁলোকৰ মনোজগতক অনুধাৱন কৰাৰ দক্ষতা – এইখিনি গুণ এজন কাৰ্টুনিষ্টৰ বাবে অতি গুৰুত্বপূৰ্ণ বুলি ভাবোঁ।\n৩/ সমালোচনাৰ অন্য ধাৰাবোৰ বাদ দি কাৰ্টুনক কিয় আকোৱালি ল'লে? আপুনি বেছিকৈ ৰাজনৈতিক কাৰ্টুন আঁকে । কিয়?\nনি.ৰা.: কাৰ্টুনৰ মাধ্যমেদি কম কথাত ইংগিতধৰ্মীতাৰে আৰু সাধাৰণজনে বুজিব পৰাকৈ একোটা বিষয় বা ঘটনা প্ৰকাশ কৰাৰ পন্থাটো অতি কষ্টকৰ। কিন্তু ইয়াৰ যোগেদি সাধাৰণ মানুহৰ কাষলৈ একোটা বাৰ্তা সহজেই লৈ যাব পাৰি আৰু এই বাৰ্তাত সাধাৰণজনৰ কথাই যিহেতু প্ৰাধান্য পায় সেয়ে মই এই মাধ্যম বাছি ল’লো।\nসৈনিক শিল্পী বিষ্ণু ৰাভাই কৈছিল – মানুহৰ জন্মটোৱেই এক ৰাজনৈতিক ঘটনা। আৰু আমি প্ৰতিপল ৰাজনীতিৰ সৈতেই পৰোক্ষ বা প্ৰত্যক্ষভাৱে সম্পৃক্ত। মূলতঃ কাৰ্টুন বিষয়টোৱেই হৈছে ৰাজনৈতিক। মানুহে যেতিয়া সংঘবদ্ধভাৱে সমাজ পাতি জীয়াই থাকিবলৈ ল’লে আৰু তাত সমাজ পৰিচালনাৰ বিষয়টো অহাৰ সূত্ৰে ৰাজনীতিৰ প্ৰাথমিক স্তৰটোৱেও গজালি মেলিলে, তেতিয়াই সমাজ পৰিচালনা কৰাসকলৰ ত্ৰুটি-বিচ্যুতিবোৰ ছবিৰ মাধ্যমেৰে ব্যংগ কৰি সমালোচনা কৰাৰ প্ৰক্ৰিয়াটো সেই প্ৰাচীন কালতে আৰম্ভ হৈছিল। তদুপৰি, আমি যিহেতু ৰাজনৈতিকভাৱে পৰিচালিত ব্যৱস্থা এটাৰ মাজত বাস কৰোঁ, সেয়ে আমাৰ মৌলিক বিষয়বোৰো ইয়াৰ সৈতে প্ৰত্যক্ষ বা পৰোক্ষভাৱে সংযুক্ত। এই আপাহতে কাৰ্টুনৰ বিষয়সমূহ ৰাজনৈতিক আওঁতাত থাকে। ময়ো তাৰ ব্যতিক্ৰম নহওঁ। অন্যদিশে কোনো দল, ব্যক্তি বা দৰ্শন মোৰ বাবে মূল কথা নহয়, ঘাই কথাটো হ’ল তেওঁলোকৰ নীতি বা কৰ্মসূচীয়ে সাধাৰণ মানুহক কিদৰে উপকৃত কৰিছে বা ইয়ে মানুহক বিভ্ৰান্ত বা ক্ষতি কৰিছে নেকি সেই বিষয় আগত ৰাখি সাধাৰণ মানুহৰ মাজত হোৱা প্ৰতিক্ৰিয়াৰ আধাৰতহে মই কাৰ্টুনসমূহ আঁকিবলৈ যত্ন কৰোঁ। ইয়াত সাধাৰণ মানুহৰ প্ৰতিক্ৰিয়াইহে আধিক প্ৰাধান্য পায়। ব্যক্তিগতভাৱে, মই কোনো দলীয় দৰ্শন বা আদৰ্শ বিশ্বাস নকৰোঁ। মোৰ বাবে পৰাধীন সাধাৰণজনৰ মনোবেদনা, আদৰ্শ আৰু দৰ্শনহে মুল কথা।\n৪/ৰাজনৈতিক কাৰ্টুন অঁকাৰ বাবে কেতিয়াবা কাৰোবাৰ পৰা ভাবুকি পাইছে নেকি?\nনি.ৰা.: স্পৰ্শকাতৰ কেতবোৰ বিষয় লৈ অঁকা কাৰ্টুন সংক্ৰান্তত বিভিন্ন পক্ষৰ পৰা ভাবুকি লাভ কৰাৰ ওপৰি কটু কথা আৰু অশ্ৰাৱ্য গালি-গালাজ শুনাটো আমাৰ নিত্য-নৈমিত্তিক ঘটনা। তদুপৰি, স্থানভেদে প্ৰতিকূল পৰিৱেশৰো সৃষ্টি নোহোৱা নহয়, তাক পিছে বয়কট কৰোঁ। পিছে এয়া যে এজন কাৰ্টুনিষ্টৰ বাবে পুৰস্কাৰ, সেই কথা সংশ্লিষ্ট পক্ষক জানিবলৈ নিদিওঁ, সেয়ে এনে ভাবুকিৰ বিৰুদ্ধে আমি বিনয়েৰেই নীৰৱ-নিটাল।\n২০১৭ চনৰ স্বাধীনতা দিৱসৰ দিনা অংকন কৰা এটা কাৰ্টুনৰ বাবে এজন ব্যক্তিয়ে মোক হত্যা কৰি পেলোৱা উচিত বুলি ৰাজহুৱাকৈ ভাবুকি দিছিল। কেৱল সেয়াই নহয়, সময়ে সময়ে সামাজিক মাধ্যমযোগে প্ৰকাশ কৰা মোৰ অনেক কাৰ্টুনৰ বাবে মই নানা ধৰণৰ হুমকিও পাই আহিছো। কথা হ’ল - কাৰ্টুন কোনো ব্যক্তিগত আক্ৰোশত অঁকা নহয়। এনেকুৱাও হয়, মই ভালপোৱা ব্যক্তিজনৰো কাৰ্টুন আঁকিবলগীয়া হৈছে তেওঁৰ সামাজিক কেতবোৰ কৰ্মই সৃষ্টি কৰা প্ৰতিক্ৰিয়াক লৈহে। ইয়াত সামাজিক কথাটোহে মূল, ব্যক্তি নহয়। গতিকে, এনে কৰোঁতে ৰাজনৈতিক বা অন্য ক্ষেত্ৰৰ ব্যক্তিবিশেষৰ অনুগতসকলে ব্যক্তিজনৰ প্ৰতি অন্ধ সমৰ্থন কৰি যোৱা বাবে বহুসময়ত নিজৰ মৰ্যাদাকে লঘু কৰি মোক ব্যক্তিগতভাৱে বা সমজুৱাকৈ আক্ৰমণ অথবা নিন্দা কৰি আহিছে। খেনোৱে হিতাহিত জ্ঞান হেৰুৱাই অতি অশ্লীল বাক্যও নিক্ষেপ কৰি আহিছে। এনে কৰোঁতে, তেওঁলোকে মোৰ মা-দেউতা বা পৰিয়ালকো এৰা নাই। সম্ভৱতঃ তেওঁলোকৰ বাবে মই বা মোৰ পৰিয়ালটো প্ৰাতঃস্মৰণীয়! এনেবোৰ কথাই মোক আহত নকৰে। বৰং ই মোৰ বাবে পুৰস্কাৰহে। প্ৰতিবাদী কণ্ঠ ৰোধ কৰিবলৈ শাসক আৰু শোষকৰ স্তাৱকৰ দলে মোৰ বিৰুদ্ধে মাত মাতে। দেশ আৰু জাতিৰ স্বাৰ্থলৈ পিঠি দি, ৰাইজৰ মুখৰ বচনকো আওকাণ কৰি মেৰুদণ্ডহীনতাৰ পৰিচয় দিয়া, চৰম মিথ্যাচাৰী শাসকৰ আদৰ্শহীন উলংগ ৰূপটো দেখিও আওকাণ কৰাটো আজিৰ তাৰিখত চৰম লজ্জাজনক কথা বুলি মই বিবেচনা কৰোঁ। আৰু সেই উলংগ ৰূপটোকেই ব্যংগচিত্ৰৰে প্ৰকাশ কৰো। এই লৈ, ছদ্মবেশী, অভিজাত, ড্ৰয়িঙ ৰূমৰ ভদ্ৰতা অৱলম্বন কৰাৰ নিৰাপদ পন্থাত বিশ্বাসী মানুহ মই নহওঁ। সাধাৰণ ৰাইজৰ মনৰ কথা শুনিয়েই কাম কৰিছোঁ আৰু কৰি যাম। কিন্তু এনে স্পষ্টবাদিতাক সহ্য কৰিব নোৱাৰা, ৰাজনৈতিক স্বাৰ্থপ্ৰণোদিত এচাম লোকে মোৰ এই ব্যংগচিত্ৰকেইখনক 'স্পৰ্শকাতৰ' বুলি অভিযোগ কৰে। স্পষ্ট, পোনপটীয়া আৰু কটু সত্য আধাৰিত প্ৰতিবাদক পাকে-প্ৰকাৰে মষিমূৰ কৰিবলৈ এনেকুৱা অনেক চেষ্টা এইসকল সুবিধাবাদীয়ে, জাতিদ্ৰোহীয়ে কৰি যাব। পিছে, জ্যোতিপ্ৰসাদ আগৰৱালাই কোৱাৰ দৰে কওঁ – ‘সুবিধাবাদীৰ দল, তোৰ মিছা হ’ব কৌশল।’ সামাজিক মাধ্যম বা অন্য যিকোনো প্ৰচাৰ মাধ্যমত মোৰ কাৰ্টুন প্ৰকাশত বাধা আৰোপ কৰিলেও মই গাঁৱে গাঁৱে মানুহৰ ঘৰে ঘৰে গৈ কাৰ্টুন আঁকিম। কাৰণ, মই সাধাৰণ জনৰ এজন।\n৫/ৰাজনীতিৰ লগত জড়িত এটা প্ৰশ্ন । অসমৰ ৰাজনৈতিক ক্ষেত্ৰখনৰ সন্দৰ্ভত আপোনাৰ মতামত?\nনি.ৰা.: অসমৰ ৰাজনৈতিক ক্ষেত্ৰখন সন্দৰ্ভত একেআষাৰতে কওঁতে ই- স্বাৰ্থপৰ, স্বৈৰাচাৰী, আদৰ্শ-দৰ্শন আৰু বিবেকশূণ্য, সাম্প্ৰদায়িক, বিভেদমুখী, বিশ্বাসঘাতকতা, অদূৰদৰ্শীতা ইত্যাদি অনেক কাৰকেৰে পূৰ্ণ। বাকী এই লৈ ক’বলগীয়াখিনি কাৰ্টুনেৰে কৈ আহিছোৱেই।\n৬/ আপোনাৰ দৃষ্টিত কাৰ্টুন? কাৰ্টুনৰ সংজ্ঞা আপুনি কেনেকৈ দিব?\nনি.ৰা.: মই ব্যক্তিগতভাৱে কোনো সংজ্ঞাত বিশ্বাস নাৰাখো। সংজ্ঞা, তত্ব বা ব্যাকৰণতকৈ মোৰ বাবে বস্তুনিষ্ঠ আৰু ব্যৱহাৰিক কথাবোৰহে অতিপাত গুৰুত্বপূৰ্ণ। মুঠ কথাত, মোৰ বাবে কাৰ্টুন প্ৰতিবাদৰ ভাষা। কাৰ্টুন কৌতুক নহয়। কাৰ্টুনে কয় মানুহৰ মনৰ ক্ষোভ আৰু দ্ৰোহৰ কথা। ইয়াত নাথাকে ফুচুৰি। ইয়াত থাকে প্ৰচণ্ড দুখবোধ।\n৭/ আপোনাৰ প্ৰিয় কাৰ্টুনিষ্ট?\nনি.ৰা.: প্ৰকৃত অৰ্থত কাৰ্টুন অঁকা প্ৰতিজন কাৰ্টুনিষ্টেই মোৰ প্ৰিয়। প্ৰাতঃস্মৰনীয় আৰ কে লক্ষ্মণ প্ৰিয়ই নহয়, তেওঁ আমাৰ পথ প্ৰদৰ্শকো। তেওঁ সুদীৰ্ঘ সৃষ্টিশীল পৰিক্ৰমাত ভাৰতীয় সমাজ-ৰাজনীতিক আলোড়িত কৰি থৈ গ’ল। এই আলোড়ন বিশ্ববন্দিত। তেওঁৰ প্ৰতিখন কাৰ্টুনেই তৎকালীন ভাৰতৰ ইতিহাসক লিপিবদ্ধ কৰিছে, যি সদায় প্ৰাসংগিক। সাধাৰণজনৰ পৰা ওখখাপৰ ব্যক্তিলৈ, সৱাৰে মন আৰু বিবেকক জোকাৰি যোৱা লক্ষ্মণৰ কাৰ্টুনে প্ৰতিটো বিষয় লৈয়ে কাৰ্টুন আঁকিছে। যাৰ বাবে সৰু সৰু অঞ্চলৰ সাধাৰণ লোকে তেওঁলোকৰ সমস্যাসমূহ কাৰ্টুনৰ মাধ্যমেৰে প্ৰকাশ কৰি চৰকাৰৰ দৃষ্টিগোচৰ কৰোৱাবলৈ লক্ষ্মণক সাক্ষাৎ কৰাৰ দৰে অভিনৱ ঘটনাও ঘটিছিল। এজন কাৰ্টুনিষ্টৰ বাবে এনে ঘটনা চিৰস্মৰণীয়। লক্ষ্মণ সমাজৰ প্ৰতি প্ৰকৃতাৰ্থত দায়বদ্ধ আছিল বাবে আৰু সততা সহ নিষ্ঠাৰে নিজৰ কাম কৰিছিল বাবেই এয়া সম্ভৱ হৈছিল। তেওঁৰ স্থান গুৰু-আসনত আৰু এই মূহূৰ্তত আমাৰ প্ৰিয় কাৰ্টুনিষ্ট কেশৱ আৰু সুৰেন্দ্ৰ। দুয়োজন প্ৰসিদ্ধ কার্টুনিষ্টৰ বিষয়বস্তু আৰু উপস্থাপন শৈলীয়ে আমাক নতুন চিন্তাৰ খোৰাক যোগায়। কাৰ্টুনৰ প্ৰকৃত চেতনাক তেওঁলোকে অতি সাৱলীল ভাৱে প্ৰকাশ কৰা গুণটোৱে আমাক নিষ্ঠা আৰু সততাৰে কাৰ্টুন চৰ্চাৰ প্ৰতি সদায় আগ্ৰহী আৰু দায়বদ্ধ কৰি ৰাখে।\n৮/ কেৰিয়াৰ হিচাপে কাৰ্টুনৰ ভৱিষ্যৎ ?\nনি.ৰা.: কাৰ্টুনক পেছা হিচাপে লোৱাৰ অৱকাশ যথেষ্টই আছে, মাথোঁ প্ৰয়োজন কাৰ্টুনিষ্টজনৰ দক্ষতা আৰু প্ৰতিভা। এই গুণে মানসিক আৰু আৰ্থিক পৰিৱেশটো অনুকূল কৰি তোলাৰ সম্ভাৱনা প্ৰৱল।\n৯/কাৰ্টুনৰ প্ৰতি আগ্ৰহী নৱপ্ৰজন্মৰ প্ৰতি আপোনাৰ উপদেশ?\nনি.ৰা.: উপদেশ দিব পৰাকৈ মোৰ যথাৰ্থ যোগ্যতা নাই। মাথোঁ অভিজ্ঞতাৰ ভিত্তিত আৰু এজন কাৰ্টুনৰ ছাত্ৰ হিচাপে এটা কথাই ক’ব পাৰোঁ যে, যিকোনো শিল্পতেই শিল্পচৰ্চাকাৰীজন যদি মানুহ আৰু সমাজমুখী নহয়, তেন্তে সেই শিল্পই মানুহক আলোড়িত কৰিব নোৱাৰে। সেয়ে, আমি মানুহ আৰু সমাজৰ প্ৰতি একান্তই দায়বদ্ধ হৈ প্ৰতিনিয়ত কাম কৰি যোৱা উচিত।\n১০/ কাৰ্টুনৰ প্ৰদৰ্শনীসমূহৰ পৰা আপোনাৰ অভিজ্ঞতা কেনে?\nনি.ৰা.: অসমৰ ভিন্ন প্ৰান্তত আয়োজিত কাৰ্টুন প্ৰদৰ্শনীসমূহত সৰ্বসাধাৰণৰ উপস্থিতি মোৰ বাবে এক বিৰল প্ৰাপ্তি। এই প্ৰদৰ্শনীসমূহৰ যোগেদি মানুহৰ মনৰ ক্ষোভবোৰ পোনপটীয়াকৈ অৱগত হোৱাৰ অৱকাশ পাওঁ। তেওঁলোকৰ পৰা আৰু বহু নতুন কথা শিকিবলৈ পাওঁ। প্ৰত্যক্ষভাৱে হোৱা কথা-বাৰ্তাৰ যোগেদি কাৰ্টুনৰ মূল উদ্দেশ্যও সাধাৰণজনৰ মাজলৈ লৈ যোৱাত প্ৰদৰ্শনীসমূহে গুৰুত্বপূৰ্ণ ভূমিকা লৈ আহিছে। কলাবীথিকাৰ লগতে পদপথতো অনুষ্ঠিত এনে বহু প্ৰদৰ্শনীৰ যোগেদি সাধাৰণ মানুহে কাৰ্টুনসমূহত যেতিয়া নিজক দেখিবলৈ পায় আৰু সেই কথা যেতিয়া মোক অৱগত কৰি চিৰদিনে কাৰ্টুনকেই আঁকি যাবলৈ প্ৰোৎসাহিত কৰে, সেয়া মোৰ বাবে আটাইতকৈ ডাঙৰ পুৰস্কাৰ।\n১১/কাৰ্টুনক লৈ নতুন পৰিকল্পনা?\nনি.ৰা.: মোৰ কোনো পৰিকল্পনাই নাথাকে। পৰিকল্পনা কৰিবলৈও যিটো কল্পনা অথবা পৰিকল্পনাৰ দৰকাৰ, সেই লৈ মই ইমানেই উদাস যে, কাৰ্টুন অঁকা কামটোকেই একাণপতীয়াকৈ কৰি যাব লাগে বুলি কাম কৰি থকাৰ নেৰানেপেৰা সময়বোৰত এই কথা মনলৈয়ে নাহে।\nসাক্ষাৎগ্ৰহণকাৰীৰ ঠিকনাঃ বৰহোলা, যোৰহাট, ফোন: ৬৯০১১৫৪৫৮৩\nঅসমীয়াৰ সুখ-দুখৰ 'কথা-বাৰ্তা' শিতানৰ আন লেখাবোৰ পঢ়িবৰ বাবে ক্লিক কৰকঃ\nTags # INTERVIEW # KATHA-BARTA # RECENT # SANJAY_RABIDAS # কথা-বাৰ্তা # সঞ্জয় ৰবিদাস\nBy xukhdukh.com on June 22, 2021\nLabels: INTERVIEW, KATHA-BARTA, RECENT, SANJAY_RABIDAS, কথা-বাৰ্তা, সঞ্জয় ৰবিদাস


পাশ্চাত্যৰ দৃষ্টিৰে আমাৰ সমাজ, সংস্কৃতি, আৰু শিক্ষা : কিছু বাস্তৱভিত্তিক অনুভৱ (পঙ্কজ বৰা) - সাহিত্য ডট অৰ্গ\n(মই প্ৰাচ্যতত্ব, পাশ্চাত্যতত্ব, শিক্ষাতত্ব, নৃতত্ব বা ইতিহাসৰ ছাত্ৰ নহয় আৰু এখন বৃহৎ সমাজৰ শিক্ষা আৰু সংস্কৃতিৰ বিষয়ে গধুৰ প্ৰবন্ধ লিখাৰ দুঃসাহস নাই। এই চমু লেখাটো মোৰ বাস্তৱ অভিজ্ঞতাভিত্তিক অসংলগ্ন স্নেপ্-শ্বট্ কিছুমানৰ একত্ৰিত ৰূপ বুলিহে মই ক’ব খুজিছো। উদ্দেশ্য – বিৱৰ্তন আৰু ইতিহাসৰ জোলোঙ্গাৰে বৰ্তমানৰ পৰিৱৰ্তিত সময়ৰ লগত সঙ্গতি ৰাখি ভবিষ্যতৰ দিশলৈ আমি সঠিক গতিত আগবাঢ়িব পাৰিছোনে নাই তাৰ উমান লোৱা।)\nস্নেপ্-শ্বট্ ১ : বিৱৰ্তন আৰু কিছু ইতিহাস\nকিছুদিন আগতে বিশ্বৰ আগশাৰীৰ বিজ্ঞান আলোচনী ‘নেচাৰ’ত এখন গৱেষণা-পত্ৰ প্ৰকাশ পাইছে; বিষয় আছিল “আধুনিক মানৱে আফ্ৰিকাৰ পৰা প্ৰথম এছিয়া মহাদেশলৈ প্ৰব্ৰজন কৰিছিল আৰু তাৰ অনেক হাজাৰ বছৰৰ পাছতহে ইউৰোপ মহাদেশত (পাশ্চাত্য) আধুনিক মানৱে ভৰি দিছিল”। ব্ৰিটেইনৰ অক্সফ’ৰ্ড বিশ্ববিদ্যালয়ৰ এদল বিজ্ঞানীয়ে জেনেটিক পৰ্য্যায়ৰ অধ্যয়ন চলাই এই তথ্য উদ্ধাৰ কৰিবলৈ সক্ষম হৈছে। এই তথ্যৰ পৰিপূৰক ভাৱে আমি যদি পৃথিৱীৰ পুৰণি মানৱ সভ্যতা সমূহলৈ (হৰপ্পা, মহেঞ্জোদাৰো, মেচোপ’টেমীয়া, চীন, ইজিপ্ত, ৰোমান, মায়া আদি) মন দিওঁ, এটা কথা স্পষ্ট হয় যে সবাতোকৈ পুৰণি মানৱ সভ্যতা সমূহৰ স্থলী আছিল এছিয়া বা মধ্যপ্ৰাচ্য। সংগঠিত সমাজ ব্যৱস্থা, কৃষি, শিক্ষা, বিজ্ঞান, প্ৰযুক্তি এইবোৰৰ উৎকৰ্ষণৰ কেন্দ্ৰও আছিল এছিয়া বা মধ্যপ্ৰাচ্য। তাৰ ভিতৰত ভাৰতবৰ্ষৰ কি অগ্ৰণী ভূমিকা আছিল সেয়া সকলোৰে জ্ঞাত। ইউৰোপক বাদ দি বৰ্তমানৰ তথাকথিত পশ্চিমীয়া উন্নত সভ্যতাৰ আমেৰিকা বা অষ্ট্ৰেলিয়াৰ ইতিহাসলৈ যদি আমি লক্ষ্য কৰোঁ দেখিম যে সেইবোৰৰ ইতিহাস কিন্তু ৫০০ বছৰৰো কম। আনহাতে এই দুয়ো সভ্যতাৰ আধাৰ ইউৰোপ, আফ্ৰিকা আৰু এছিয়াৰ পৰা হোৱা প্ৰব্ৰজন। আমি যদি আজিৰ দিনত সভ্যতাৰ বিকাশৰ গতিৰ তুলনামূলক অধ্যয়ন কৰোঁ, তেন্তে দেখা পাওঁ যে ভাৰতীয় সভ্যতাৰ বিকাশৰ গ্ৰাফডাল বিভিন্ন ক্ষেত্ৰত পাশ্চাত্যৰ লগত অনেক অৱনমিত হৈছে। ইতিহাসৰ এনে দুৰাৱস্থা কিয়?\nঅসমৰ অৱস্থা তাতকৈও অধিক শোচনীয় আৰু হতাশজনক। এটা সৰু উদাহৰণ- ১৪৪০ খ্ৰীষ্টাব্দত জাৰ্মানীত গুটেনবাৰ্গে ছপাশাল আৱিষ্কাৰ কৰিছিল আৰু আধুনিক বিশ্বৰ ইতিহাসত ই এক মাইলৰ খুঁটি হিচাপে বিবেচিতে। সেই সময়ত অসমত আহোম সকলৰ ১১তম স্বৰ্গদেউ চুচেনফাই ৰাজত্ব কৰিছিল। আনহাতে মহাপুৰুষ শঙ্কৰদেৱৰ জন্ম হৈছিল ১৪৪৯ খ্ৰীষ্টাব্দত। এই প্ৰসংগ লৈ আমি যদি চতুৰ্দশ শতিকাৰ অসমৰ এখন ছবি মনতে কল্পনা কৰিব পাৰোঁ, আৰু তদানীন্তন পশ্চিমীয়া সভ্যতাৰ লগত তুলনা কৰি চাওঁ, তেন্তে আমাৰ সভ্যতাৰ গতি কিমান পিছ পৰি ৰৈছিল তাক অতি সহজতে অনুমান কৰিব পাৰি। অসমত ছপাশালৰ প্ৰচলন আৰম্ভ হয় ১৮ শতিকাত খ্ৰীষ্টান মিছনেৰীসকলৰ বিশেষ উদ্যোগত। তৎপৰ্য্যন্ত সাঁচিপাত বা সেইধৰণৰ প্ৰাচীন লিখাৰ সম্বল লৈয়ে শঙ্কৰদেৱ, মাধৱদেৱ আদি মহাপুৰুষসকলে লিখা মেলা কৰিছিল। সেই একেই সমান্তৰাল ব্যৱধান এটাতেই এতিয়াও আমাৰ সমাজ চলি আছে আৰু আমিও চলি আছোঁ, যিটো এটা অপ্ৰিয় সত্য। বৈষয়িক দিশত বা যান্ত্ৰিক দিশত (গোলকীকৰণৰ কৃপাত) কিছু উপৰুৱা উন্নতি হৈছে যদিও সামগ্ৰিকভাৱে আমাৰ চিন্তাধাৰা, আমাৰ শিক্ষা, আমাৰ ৰাজনীতি আৰু আমাৰ সমাজ স্থবিৰ হৈ পৰিছে বা পশ্চাৎমুখী হৈছে। ইয়াৰ মূল কাৰণ আমাৰ অৰ্ন্তঃমুখীতা। আমি বাহিৰৰ পৃথিৱীৰ উমান লোৱাত ব্যৰ্থ হৈছোঁ। নতুন প্ৰজন্মক বৰ্হিঃমুখীতাৰ পথ দেখুৱাবলৈ বা প্ৰতিযোগিতামুখৰ পৃথিৱীখনৰ আভাস দিবলৈ, আমাৰ ৰাজনৈতিক নেতৃত্ব, বুদ্ধিজীৱি সমাজ, প্ৰচাৰ মাধ্যম সম্পূৰ্ণভাৱে ব্যৰ্থ হৈছে। আমি আজিও সান্তনা লাভ কৰোঁ এইদৰে “আমি অসমীয়া নহওঁ দুখীয়া কিহৰ দুখীয়া হ’ম”, কিন্তু আমি পাহৰি যাওঁ “আজিৰ অসমীয়াই নিজক নিচিনিলে অসম ৰসাতলে যাব”। আমি পাহৰি যাওঁ আমাতকৈও সম্পত্তিশীল চহকী জাতি ভাৰততে হওক বা পৃথিৱীতে হওক অনেক আছে। আমি মাত্ৰ এটা ক্ষুদ্ৰ জাতি আৰু তাৰ মাজতো ক্ষমতাৰ অঁৰিয়া-অঁৰি, ক্ষুদ্ৰাতিক্ষুদ্ৰ জাতিসত্বাৰ বিবাদত লিপ্ত হৈ আমাৰ বিকাশৰ গতিক স্তব্ধ কৰি পেলাইছো। আমাৰ উত্তৰ-পুৰুষৰ বাবে বাকী ৰৈছে অনিশ্চয়তাৰ এখন ধূসৰ ছবি। অসম ৰসাতলে যাবলৈ বাকী আছেনে নাই সেয়া সচেতন মহলে বিচাৰ কৰিব। এটা শক্তিশালী বৌদ্ধিক বিপ্লৱৰ অবিহনে অসমৰ নাম ইতিহাসৰ বুকুত লোপ পাবলৈ যে বেছি দিন নালাগিব সেইটো উপলব্ধি কৰিব পাৰি।\nস্নেপ্-শ্বট্ ২ : উচ্ছ্ শিক্ষা আৰু বিশ্ববিদ্যালয়\nএতিয়ালৈ উপলব্ধ তথ্যসূত্ৰ অনুসৰি খ্ৰীষ্টাপূৰ্ব ৩৮৭ ত দাৰ্শনিক প্লেটোৱে প্ৰতিষ্ঠা কৰা গ্ৰীচৰ এথেন্স বিশ্ববিদ্যালয় (প্লাট’নিক একাদেমী) পৃথিৱীৰ আটাইতকৈ পুৰণি বিশ্ববিদ্যালয়। পৃথিৱীৰ অন্যতম পুৰণি বিশ্ববিদ্যালয়সমূহৰ ভিতৰত বিহাৰৰ নালন্দা বিশ্ববিদ্যালয় (খ্ৰীষ্টাব্দ পঞ্চম শতিকা) এখন। গতিকে গ্ৰীচত বিশ্ববিদ্যালয় স্থাপন হোৱাৰ ৯০০ বছৰ পাছত ভাৰতত নালন্দা বিশ্ববিদ্যালয় স্থাপন হৈছিল। পুৰণি বিশ্ববিদ্যালয়সমূহৰ মূল উদ্দেশ্য আছিল ধৰ্মী্য় চিন্তাধাৰাৰ প্ৰচাৰ আৰু প্ৰসাৰ কৰা। মধ্যযুগৰ অন্ত হোৱাৰ পাছত যান্ত্ৰিক বা ঔদ্যোগিক আৰু সাংস্কৃতিক নৱ-জাগৰণৰ সূচনা হয় আৰু শিক্ষা ব্যৱস্থাত তাৰ প্ৰভাৱ পৰে। ব্ৰিটিছ আমোল ভাৰতবৰ্ষত ১৮৫৭ খ্ৰীষ্টাব্দত তিনিখন বিশ্ববিদ্যালয় ক্ৰমে মাদ্ৰাছ, কলিকতা আৰু ব’ম্বাইত স্থাপন কৰে। গুৱাহাটীত অসমৰ প্ৰথমখন বিশ্ববিদ্যালয় স্থাপন হৈছিল ১৯৪৮ চনত। সময়ৰ ব্যৱ্ধান ১১০ বছৰ। সৌভাগ্যক্ৰমে গুৱাহাটী বিশ্ববিদ্যালয় আৰু মাদ্ৰাছ বিশ্ববিদ্যালয় দুয়োখনতে অধ্যয়ন কৰাৰ সৌভাগ্য এই লিখকৰ হৈছে। দুয়োখন বিশ্ববিদ্যালয়ৰ শৈক্ষিক, সাংস্কৃতিক আৰু প্ৰশাসনীয় পৰিপক্কতাত/ব্যবস্থাপনাত সময়ৰ ব্যৱধান বিদ্যমান।\nআজিৰ বিশ্ববিদ্যালয়সমূহৰ উদ্দেশ্য সমাজক নেতৃত্ব দিব পৰা মানৱ সম্পদৰ বিকাশ; উচ্চমান বিশিষ্ট গৱেষণাৰ জৰি্য়তে নতুন প্ৰযুক্তিৰ উদ্ভাৱন; ইতিহাসৰ পাঠোদ্ধাৰ, বিশ্লেষণ, সংৰক্ষণ আৰু ভৱিষ্যতৰ দিক নিৰ্ণয় কৰাত সমাজক, বিশেষকৈ নতুন প্ৰজন্মক পথ প্ৰদৰ্শন কৰা। বিশ্বৰ আগশাৰীৰ বিশ্ববিদ্যালয়সমূহৰ এনে গুৰুত্বপুৰ্ণ ভূমিকা আমি প্ৰত্যক্ষ কৰি আহিছো। দেশৰ চৰকাৰ বা ৰাজনৈতিক নেতৃত্বইয়ো নীতি নিৰ্দ্ধাৰণৰ ক্ষেত্ৰত বিশ্ববিদ্যালয়সমূহক গুৰুত্ব প্ৰদান কৰে। আমাৰ বিশ্ববিদ্যালয়সমূহ এই ক্ষেত্ৰত কিমান সফল বা বিফল সেয়া ৰাইজে প্ৰত্যক্ষ কৰিছে। আমাৰ বাবে বিশ্ববিদ্যালয়সমূহ আজিও ডিগ্ৰী দিয়া কাৰখানা হৈ থকাৰ বাহিৰে বিশেষ দৃষ্টান্তমূলক ভূমিকা গ্ৰহণ কৰা দেখা পোৱা হোৱা নাই। ডিগ্ৰী এটা লৈ ওলাই যোৱা ছাত্ৰ এজনৰ ভৱিষ্যত নিৰাপত্তা প্ৰদানতো শোচনীয় ভাৱে ব্যৰ্থ হৈছে আমাৰ গতানুগতিক ভাৱে চলি থকা বিশ্ববিদ্যালয়সমূহ।\nকিছুদিনৰ আগতে অসমত এখন বিশ্ব্মানৰ বিশ্ববিদ্যালয় স্থাপনৰ বাবে কেন্দ্ৰীয় চৰকাৰে ঘোষণা কৰাৰ সময়ত এটা বিতৰ্কিত পৰিবেশৰ সূচনা হয়। দেশৰ এখন আগশাৰীৰ বাতৰি কাকতত দুজন বিশেষজ্ঞই অসমত বিশ্ব্মানৰ বিশ্ববিদ্যালয়ৰ বাবে প্ৰয়োজনীয় আন্তঃগাঁঠনি আৰু শৈক্ষিক তথা সাংস্কৃতিক ইতিহাসৰ অভাৱ বুলি উল্লেখ কৰি চৰকাৰৰ এই প্ৰস্তাৱ হাস্যকৰ বুলি মন্তব্য কৰিছিল। এই লিখকে ঘটনাটোৰ তীব্ৰ প্ৰতিবাদ কৰি সংশ্লিষ্ট বাতৰি কাকতৰ সম্পাদকৰ লগতে অসমৰ প্ৰায়কেইখন কাকতৰ সম্পাদক আৰু বুদ্ধিজ়ীৱিলৈ এখন পত্ৰ প্ৰেৰণ কৰিছিল। দুখনমান কাকতে বিষয়টো গুৰুত্ব প্ৰদান কৰি সম্পাদকীয় স্তম্ভও লিখিছিল। আশ্চৰ্যপূৰ্ণভাৱে অসমৰ বুদ্ধিজীৱি সমাজ, ‘সদা-জাগ্ৰত’ ছাত্ৰ সংগঠন আৰু ৰাজনৈতিক নেতৃ্ত্বৰ উদাশীনতা উল্লেখযোগ্য আছিল। তাৰ বিপৰীতে ৰাষ্ট্ৰীয় পয্যায়ৰ বহু কেইজন শিক্ষাবিদ, চিন্তাবিদে ঘটনাটো সম্পৰ্কত নিজৰ মতামত প্ৰকাশ কৰিছিল। গুৰুত্বপূৰ্ণ বিষয়ত আমাৰ বৌদ্ধিক আৰু ৰাজনৈতিক নিৰ্লিপ্ততা বিশেষভাৱে লক্ষণীয়। আমি পৰিবৰ্তন বিচাৰো; হৃদয়েৰে নে কাগজে-কলমে? ডাৰৱি’নৰ বিখ্যাত সুত্ৰ আছিল “Survival of the fittest.”। ডাৰৱি’নৰ ১৫০ বছৰীয়া জয়ন্তী উদযাপনৰ সময়ত এই সূত্ৰৰ সামান্য পৰিবৰ্তন কৰি নতুন ৰূপ দিয়া হৈছে য’ত কোৱা হয় “Survival of the most adaptable ones.”। দুয়োটাৰে অতি সুক্ষ্ম প্ৰাথৰ্ক্য বিদ্যমান। আমি যদি পৰিবৰ্তিত সময়ৰ লগত খোজ মিলাই চলিব নোৱাৰোঁ, তেন্তে আনে আমাৰ মুখৰ ভাত কাঢ়ি খোৱাটো নিশ্চিত।\nস্নেপ্-শ্বট্ ৩ : ঐতিহাসিক প্ৰেক্ষাপটত অসমৰ শিক্ষাব্যৱস্থা\nমানৰ আক্ৰমণ অসমীয়া বুৰঞ্জীৰ আটাইতকৈ ক’লা অধ্যায়। ৬০০ বছৰী্য়া আহোম শাসনৰ শেষৰ চোৱা ডা-ডাঙ্গৰীয়াসকলৰ খাম-খেয়ালি আৰু ক্ষমতাৰ অৰিয়াঅৰিয়ে অসম আক্ৰমণ কৰিবৰ বাবে মান ৰজাক সৈমান কৰিবলে বদন বৰফুকন সক্ষম হয়। ইষ্ট ইণ্ডিয়া কোম্পানীয়ে অসমৰ শাসনভাৰ লোৱাৰ পাছত প্ৰথম চকু দিয়ে শান্তি স্থাপনত। কেপ্তেইন ফ্ৰাণ্সিছ অসমৰ কমিচনাৰ নিযুক্ত হৈ (১৮৩৪-১৮৬১) চেৰাপুঞ্জীৰ পৰা গুৱাহাটীলৈ অসমৰ ৰাজধানী স্থানান্তৰ কৰে। এই চাহাবেই থলুৱা অসমীয়া ল’ৰাক উচ্চ শিক্ষা দিয়াৰ ব্যৱস্থা কৰিবলৈ তদানীন্তন ভাৰত চৰকাৰলৈ এটি টোকা পঠিয়ায়। এই টোকাত তেওঁ অতিশীঘ্ৰে গুৱাহাটী, দৰং, নগাঁও আৰু বিশ্বনাথত একোখনকৈ ইংৰাজী শিক্ষাৰ স্কুল স্থাপনৰ পৰামৰ্শ আগবঢ়াই। গতিকে অসমৰ আধুনিক শিক্ষাৰ ইতিহাস আৰম্ভ হয় ১৮২৬ খ্ৰীষ্টাব্দৰ ইয়ান্দাবু সন্ধিৰ পাছৰ পৰা। ১৮৪০ খ্ৰীষ্টাব্দত ৰবিনছন চাহাবক ব্ৰহ্মপুত্ৰ উপত্যকাৰ প্ৰথম শিক্ষা পৰিদৰ্শক হিচাপে নিযুক্তি দিয়ে। অসমৰ প্ৰথমখন ইংৰাজী স্কুল স্থাপন হ’ল ১৮৩৫ খ্ৰীষ্টাব্দৰ জুন মাহত – তেতিয়াৰ গৌহাটী ছেমিনাৰী আৰু আজিৰ কটন কলেজিয়েট উচ্চতৰ মাধ্যমিক বিদ্যালয়। ২০১০ বৰ্ষত এই বিদ্যালয়খনে ১৭৫ বছৰ পূৰ্ণ কৰিছে, কিন্তু সেই সময়তে ঐতিহাসিক বিদ্যালয়খনৰ শোচনীয় অৱস্থাক লৈ শেহতীয়াভাৱে উন্মোচিত বিস্ফোৰক তথ্যই অসমৰ সচেতন মহলক কিমান সচকিত কৰিছে বা কৰিব সেইটো লক্ষনীয় হ’ব। স্বাধীনতাৰ ৬ টা দশকৰ পাছত আজিও অসমত শতকৰা ৭২ জন ছাত্ৰই হাইস্কুলীয়া শিক্ষাতেই নিজৰ শিক্ষাজীৱন সমাপ্ত কৰে; অসমত বৰ্তমান ৩০ লাখ অৰ্হতাসম্পন্ন নিবনুৱা – দুটা অতি গুৰুত্বপূৰ্ণ ভয়াবহ তথ্য। আমাৰ শিক্ষাৰ কেৰোণ ক’ত? নে এতিয়াও আমি কেৰাণী-মহৰী সৃষ্টিৰ বাবে ১৭৫ বছৰ আগতে চাহাবে দি থৈ যোৱা শিক্ষাকে দোষাৰোপ কৰি ক্ষান্ত থাকিম? ৬ টা দশক নিজে নিজৰ শাসন চলোৱাৰ পাছত আমি ব্ৰিটিছ চহাবক দোষ দিম, নে দিল্লীৰ প্ৰৱঞ্চণা বুলি চিঞৰ-বাখৰ কৰি থাকিম? নে অসমীয়া, ইংৰাজ়ী, বঙ্গালী মাধ্যমক লৈ আন্দোলন, ধৰ্ণা, প্ৰতিবাদ কৰিম। যিখন অসমত হাজাৰ হাজাৰ প্ৰাদেশীকৃত আৰু অপ্ৰাদেশীকৃত হাইস্কুল আছে, সেই সময়ত চুকে-কোনে বেচৰকাৰী স্কুলসমূহ গঢ় লৈ উঠাৰ আঁৰৰ কাহিনী কি?\nআমি বিশ্বৰ প্ৰেক্ষাপটত ভাৰতবৰ্ষৰ এখন ছবি, ভাৰতবৰ্ষৰ প্ৰেক্ষাপটত অসমৰ এখন ছবি, আকৌ অসমৰ প্ৰেক্ষাপটত লখিমপুৰৰ নিছিনা এখন অনগ্ৰসৰ জিলাৰ তুলনামূলক ছবি যদি অঙ্কন কৰোঁ তেন্তে কি ফলাফল পাম সেয়া নিশ্চয় সকলোৱে অনুমান কৰিব পাৰে। লখিমপুৰৰ প্ৰথমখন ইংৰাজী বিদ্যালয়, লখিমপুৰ চৰকাৰী বালক বিদ্যালয় প্ৰতিষ্ঠা হয় ১৯১৩ চনত। লোহিত ডিক্ৰং বিদ্যালয় প্ৰতিষ্ঠা হয় ১৯৩৭ চনত আৰু তাৰ ২৩ বছৰৰ পাছত ১৯৬০ চনত একেবাৰে অনগ্ৰসৰ বৰবালিত স্থাপন হয় বৰবালি উচ্চ মাধ্যমিক (বৰ্তমান উচ্চতৰ মাধ্যমিক) বিদ্যালয়। যিসময়ত ১৭৫ বছৰ পূৰ্ণ কৰা অসমৰ প্ৰথমখন বিদ্যালয় আজি অস্তিত্বৰ সঙ্কটত ভুগিছে, যিসময়ত বেচৰকাৰী আৰু ইংৰাজী মাধ্যমৰ আগ্ৰাসী ভুমিকাত চৰকাৰী অসমীয়া মাধ্যমৰ বিদ্যালয়সমূহ ত্ৰস্তমান হৈ পৰিছে, সেই সময়ত তুলনামূলকভাৱে নতুন বৰবালি উচ্চ মাধ্যমিক বিদ্যালয় পত্ৰে-পুষ্পে সুশোভিত হৈ সমগ্ৰ অসমবাসীৰ সন্মুখত আদৰ্শ বিদ্যালয় হিচাপে পৰিগণিত হোৱাটো নিচ্চয়কৈ তাৎপয্যপূৰ্ণ বিষয়। লখিমপুৰ জিলাৰ অতিশয় ভিতৰুৱা গাঁও এখনত অবস্থিত এই বিদ্যালয়ৰ অগতানুগতিক সপ্তৰ্ষী অধ্যয়ন কেন্দ্ৰ আৰু বিদ্যালয়লৈ যাঁও ব’লক নামৰ কাৰ্য্যসূচী দুটাই বিজ্ঞ মহলৰ সমাদৰ লাভ কৰিছে৷এই বিষয়ে সবিশেষ বিদ্যালয়খনৰ ৱেবপৃষ্ঠাত উপলব্ধ৷http://borbalihsschool.com/\nস্নেপ্-শ্বট্ ৪ : পশ্চিমীয়া সংস্কৃতি মানেই বিজতৰীয়া নে?\nআমাৰ সমাজত কিবা এটা অসামাজিক কাৰ্য্য সংঘটিত হ’লেই আজিকালি সততেই বিজতৰীয়া পশ্চিমীয়া সংস্কৃতিৰ প্ৰভাৱ বুলি দোষ দিয়া দেখা যায়। সংস্কৃতি কাৰো ওপৰত জোৰ-জবৰদস্তি জাপি দিয়া বস্তু নহয়। এখন সমাজৰ সংস্কৃতি গঢ় লয় তাৰ চাৰিওফালৰ ভৌগিলিক পৰিৱেশ, উপলব্ধ সম্পদ, বিৱৰ্তনীয় ইতিহাস আদিৰ সংমিশ্ৰণত। আমাৰ বাবে গ্ৰহনযোগ্য নোহোৱা সাংস্কৃতিক উপাদান কিছুমান হয়তো আন এখন সমাজৰ সংস্কৃতিৰ গুৰুত্বপূৰ্ণ উপাদান হ’ব পাৰে। মুক্ত অৰ্থনীতিৰ অচিলাত সৃষ্ট গোলকীকৰণৰ ফলত বস্তুবাদী আৰু ভোগবাদী মানসিকতাৰ যে অবাধ প্ৰচলন হৈছে সেইটো ধূৰূপ সত্য। ১.২ বিলিয়ন জনসংখ্যাৰ ভাৰতবৰ্ষ আজি বিশ্ব অৰ্থনীতিৰ এখন মুকলি বজাৰ। বহুজাতিক কোম্পানীসমূহে সাংস্কৃতিক ঔপনিৱেশিকতাবাদৰ কূটনীতিৰে এই বজাৰ দখলৰ প্ৰতিযোগিতাত নামিছে। নতুন প্ৰজন্মৰ মাজত ভোগবাদী মানসিকতাৰ অবাধ প্ৰচলনৰ বাবে প্ৰচাৰ মাধ্যমৰ যোগেদি কিচুমান সস্তীয়া ভাৱধাৰাৰ সম্প্ৰসাৰ কৰিছে। আমিও সেইবোৰৰ অন্ধ অনুকৰণেৰে নিজৰ সাংস্কৃতিক মূল্যবোধ পাহৰি উটি-ভাঁহি গৈছো। কিন্তু এবাৰো ভাবি চোৱাৰ অৱকাশ নকৰোঁ যে বিজ্ঞাপনত সম্প্ৰচাৰিত এই কাণ্ড-কাৰখানাবোৰ কিমান বাস্তৱসন্মত আৰু প্ৰকৃ্ততে সেইবোৰে পশ্চিমীয়া সংস্কৃতিক কিমান প্ৰতিনিধিত্ব কৰে। পশ্চিমীয়া সংস্কৃতি মানে কেৱল উত্তাল নৃত্য-গীত, সুৰাপান, সস্তীয়া ভোগ-বিলাস নহয়। পশ্চিমীয়া সংস্কৃতিৰ দৰ্শন আৰু পৰিপক্কতা হয়তো অনেক ক্ষেত্ৰত আমাতকৈও অনেক বেছি। শ্ৰেণীহীন/লিংগবৈষম্যহীন সভ্য সমাজ-ব্যৱস্থা, শ্ৰ্মৰ মৰ্য্যদা, সামাজিক আৰু অৰ্থনৈতিক ন্যায় আদি পশ্চিমীয়া সংস্কৃতিৰ অন্যতম বৈশিষ্ট্য। মুনাফালোভী বহুজাতিক কোম্পানীসমুহে পশ্চিমীয়া সংস্কৃতিৰ এক বিকৃত ৰূপহে আমাৰ আগত দাঙি ধৰিছে আৰু তাতে হাত উজান দিছে আমাৰ নিজৰে কিছু ৰাজনৈতিক নেতা, ঔদ্যোগপতি আৰু প্ৰচাৰ মাধ্যমে। এইখিনিতে আকৌ আহি পৰে বৰ্হিঃমুখী দৃষ্টিভংগীৰ প্ৰতি আমাৰ উদাশীনতাৰ প্ৰসংগ। পশ্চিমৰ সমাজখনে কিন্তু আমাৰ পৰা বহুতো ভাল ভাল উপাদান গ্ৰহণ কৰিছে, তেওঁলোকে কেতিয়াও আমাৰ বেয়াখিনিৰ বাবে আমাক গুৱাল গালি পৰা নাই। আমি কেতিয়াও নিজস্ব চিন্তাৰে বাহিৰৰ পৃথিৱীখন চাবলৈ শিকা নাই বা চোৱাৰ সাহস গোটাব পৰা নাই। আজিও— ‘চলি আহিছে, চলি থাকিব’ মানসিকতাৰে অনেক এলান্ধুকলীয়া নীতি-নিয়ম মানি আছো। আজিও আমাৰ সমাজত এনে কেতবোৰ অবান্তৰ নীতি-নিয়ম চলি আছে যিবোৰ একবিংশ শতিকাৰ মানৱ সভ্যতাৰ বাবে চৰম লজ্জাৰ বিষয়। এতিয়া প্ৰশ্ন হয়, আমি যদি পশ্চিমীয়া সংস্কৃতিৰ বেয়া দিশবোৰ মাত্ৰ লক্ষ্য কৰি (যিবোৰ আমাক দেখুৱা হৈছে প্ৰলোভিত কৰাৰ বাবে) সেইবোৰৰ আধাৰতে এটা উৎকৰ্ষিত সংস্কৃতি বা সভ্যতাক গুৱাল গালি দিব পাৰোঁ, তেন্তে আমাৰ নিজৰ মাজত চলি থকা অবাস্তৱ, বৈষম্যমূলক সামাজিক নীতি-নিয়মবোৰ পৰিবৰ্তন কৰাৰ বাবে সৎ সাহস গোটাব নোৱাৰোঁ কিয়? নিজৰ দুৰ্বলতাবোৰ আনৰ গাত জাপি দি দায় সৰাৰ এই পলায়নবাদী প্ৰচেষ্টা নিশ্চয়কৈ আমাৰ উত্তৰ-পুৰুষৰ বাবে আশাব্যঞ্জক নহ’ব।\nস্নেপ্-শ্বট্ ৫ : বিদেশত কি দেখিছো?\nনতুন ঠাই, নতুন পৰিৱেশ, নতুন মানুহ, অনেক নতুন অনুভৱ। ইউৰোপ বুলি ক’লেই মনত এক শিহৰণ জাগে, পৃথিৱীৰ অন্যতম উন্নত আৰু উৎকৰ্ষিত সভ্যতাৰ অভিজ্ঞতা লাভৰ বাবে। মনত কিছু ভয় ভাৱ, আমি এখন উন্নয়নশীল দেশৰ অনুন্নত গাঁৱলীয়া পৰিৱেশত ডাঙৰ হোৱা মানুহ। হঠাতে গৈ এনে এখন সমাজ, নতুন সংস্কৃতিৰ লগত খাপ খাব পাৰিমনে? এনে অলেখ অপাৰ ভাৱনাৰ ককটেইলত ডুবি ডুবি বিদেশলৈ ৰাওনা হৈছিলোঁ। আহি পাইয়েই যি অনুভৱ কৰিলো সেয়া বিস্ময়কৰ। ইয়াৰ সু-সৃংখলিত সমাজ, অফিচ-কাছাৰী, বজাৰ-সমাৰ, বন্ধুত্বপূৰ্ণ লোক সকলোৱে মন্ত্ৰমুগ্ধ কৰিছিল। অপাৰ বিস্ময়ত কেতিয়াবা নিজেই ভাৱনাত বিলীন হৈ গৈছিলো। বুজিছিলো কিয় এইবোৰক আজিৰ উন্নত সভ্যতা বুলি কোৱা হয়। আমাৰ দেশত আহিবনে এনে দিন? আমিও এদিন গৌৰৱ কৰিব পাৰিমনে এনে উচ্চমানৰ সভ্য সমাজৰ নাগৰিক বুলি? মনটো বিষাদগ্ৰস্ত হৈ পৰে কেতিয়াবা।\nৰাষ্টাই-ঘাটে যান-বাহনৰ সু-শৃংখল অহা-যোৱা। গাড়ীৰ হ’ৰ্ণ বাদেই চাইকেলৰ টিলিঙ্গা বজোৱাটো ইয়াত লজ্জাজনক কথা। কোনো ট্ৰেফিক পুলিচ ৰৈ থকা নাই ৰস্তাত। ট্ৰেফিক চিগনেল মানি চলিছে সকলো। পথচাৰীক পাৰ হৈ যোৱাৰ বাবে ৰৈ গৈছে ৰস্তাৰ গাড়ী মটৰ। জনশূন্য মুকলি ৰাস্তাতো সেউজীয়া সংকেতলৈ কেবা মিনিট অপেক্ষা কৰিছে বাহনৰ চালকে বা পদযাত্ৰীয়ে। ৰস্তাই-ঘাটে সকলোৰে হাঁহি-ভৰা মুখ, অচিনাকি লোকৰ লগতো কৰে ভাৱ বিনিময়। অফিচ-কাছাৰী, দোকান-পোহাৰত নাই হাই-উৰুমি, সু-শৃংখলিতভাৱে লাইন পাতি আহিছে-গৈছে। স্বজন-তোষণ বা ক্ষমতাৰ অপ-প্ৰয়োগেৰে স্বাৰ্থসিদ্ধিৰ লেতেৰা কাৰবাৰ নাই। স্বয়ংক্ৰিয়ভাৱে সু-সৃংখলিতভাৱে সকলো কাম হৈ গৈছে। কোনো কামত যদি দেৰি লাগে তেন্তে তাৰ বাবে সবিনয়ে দুখ প্ৰকাশ কৰে আৰু কাম সম্পন্ন হ’লে ডাকযোগে নিজৰ ঘৰত সেই কাম পঠাই দিয়াৰ প্ৰতশ্ৰুতি দি বিদায় দিয়ে। সকলোবোৰ তথ্য-প্ৰযুক্তিৰ ব্যাপক প্ৰয়োগেৰে স্বয়ংক্ৰিয়ভাৱে তাৎক্ষণিকভাৱে সমাধা হয়। দোকানত নাথাকে কোনো চেলচমেন। নিজেই দোকানত ঘুৰি প্ৰয়োজনীয় বস্তু সংগ্ৰহ কৰি কাঊণ্টাৰত দাম পৰিশোধ কৰিছে। কোনেও বস্তু মনে মনে লৈ যোৱা নাই। সততা আৰু নিয়মানুবৰ্তিতাৰ সম্পূৰ্ণ উমান পোৱা যায়। ৰাস্তা-ঘাট ফু-মাৰি ভাত খাব পৰা পৰিষ্কাৰ। এদিন মই এজন বন্ধুৰ লগত বাছৰ বাবে অপেক্ষা কৰি আছিলো। হঠাতে এগৰাকী আদ-বয়সীয়া মহিলা মিঠা হাঁহি মাৰি আগবাঢ়ি আহি বন্ধুৰ ভৰিৰ ওচৰত পৰি থকা এটুকুৰা কাগজ ওচৰৰ ডাষ্টবিনটোত পেলাই দিছিল। পেটে পেটে লজ্জিত হৈছিল মোৰ বন্ধু। বাৰ আছে, পাব আছে, সুৰাৰ দোকান আছে কিন্তু ৰাস্তাত মাতলামি কৰা মদাহী নাই। প্ৰতিদিনে সন্ধ্যা ৫ বজাৰ পাচত আৰু সাপ্তাহান্তিকত বন্ধ থাকে সুৰাৰ দোকান। ল’ৰা-ছোৱালীৰ মাজত অবাধ মিলা-প্ৰীতি, প্ৰেম-ভালপোৱা আছে কিন্তু ধৰ্ষণ, নাৰী-নিষ্পেষণৰ ঘটনা নাই। শিক্ষক-ছাত্ৰৰ মাজত বন্ধুত্বসুলভ সম্পৰ্ক। কৰ্মস্থলীত কোনো হেঁচা নাই, কৰ্মস্থলীত স্বাস্থ্যসন্মত পৰিৱেশ ৰক্ষা হোৱা-নোহোৱা পৰিদৰ্শনৰ বাবে চৰকাৰৰ বিশেষ ব্যৱস্থা আছে। প্ৰতিজন নাগৰিকৰ স্বাস্থ্যৰ সম্পূৰ্ণ দায়িত্ব চৰকাৰে বহন কৰে ১০০% বিনামূলীয়াকৈ। কৰ্মক্ষেত্ৰত কোনো সৰু-ডাঙৰ অধিক্ৰম (hierarchy) নাই, সকলো সমান। শিক্ষাৰ পাঠ্যক্ৰম যথেষ্ট যুগ-সাপেক্ষ, প্ৰায়োগিক আৰু স্থানীয় সম্পদৰ উপযুক্ত ব্যৱহাৰেৰে প্ৰয়োজন সাপেক্ষ প্ৰযুক্তিৰ বিকাশৰ দিশত মনোনিৱেশ কৰি তৈয়াৰ কৰা হয়। এজন ডিগ্ৰীধাৰী ছাত্ৰক সংস্থাপন দিব নোৱাৰিলে ইয়াৰ চৰকাৰে নৈতিক দায়িত্ব লৈ তেওঁক নিবনুৱা ভাত্তা প্ৰদান কৰে সংস্থাপন নোহোৱা প্ৰৰ্যন্ত। মানৱীয় প্ৰমূল্যৰ ভেটি অতি উচ্চখাপৰ। সকলোৰে মত প্ৰকাশৰ মুক্ত স্বাধীনতা। বয়স বা পদ-মৰ্য্যদাৰ সৰু-ডাঙৰ লৈ কোনো বৈষম্য নাই। ৰাজনীতিৰ পঙ্কিলতা নাই। নিৰ্বাচনৰ সময়ত দেখিছিলো দুয়োপক্ষৰ প্ৰাৰ্থীয়ে ৰাস্তাত কাষে কাষে ৰৈ হাতত গোলাপ ফুল লৈ হাঁহি-মাতি ভোট খুজিছে। কাৰো মুখত উগ্ৰ বচন নাই। ইয়াত মানুহক জোৰ-জবৰদস্তি কৰি আইন-কানুন প্ৰবৰ্তন কৰি বা ফটোৱা জাৰি কৰি সু-সংস্কৃতিবান হ’বলৈ বাধ্য কৰা হোৱা নাই নিশ্চয়, এইবোৰ স্বতঃস্ফূৰ্ত।\nএই ধৰণেৰে অনেক উদাহৰণ দিব পাৰি। ইয়াত মাত্ৰ এই মুহূৰ্তত মনলৈ অহা কেইটামান সৰু উদাহৰণ চমুকৈ উল্লেখ কৰিলোঁ। এইবোৰৰ সমান্তৰালকৈ আমাৰ নিজৰ সমাজৰ অনুৰূপ ছবিখন যদি তুলনামূলকভাৱে উত্থাপন কৰোঁ, তেন্তে কি দেখা পাম সেয়া সকলোৱে বুজিব পাৰিছে।\nইয়াত মোৰ বাস্তৱভিত্তিক অভিজ্ঞতা কিছুমান একত্ৰিত কৰি স্নেপ-শ্বট হিছাপে উত্থাপন কৰিলো। আমি আত্মগৌৰৱত, গপত গঙ্গাটোপ হৈ থকাতকৈ, আত্মবিশ্লেষণৰে নিজৰ অতীতক উভতি চাই বৰ্তমানৰ জখলাৰে বৰ্ণিল ভৱিষ্যতৰ দিশত সঠিক পৰিকল্পনাৰে আৰু সু-সংহত কাৰ্য্যপ্ৰণালীৰে আগবাঢ়ি যাব লাগিব। একবিংশ শতিকাৰ প্ৰতিযোগিতাৰ পৃথিৱীত সময় বৰ নিষ্ঠুৰ। সময়ৰ লগত ফেৰ মাৰি চলিব নোৱাৰিলে ৰূঢ় বাস্তৱৰ মুখামুখি হ’বলৈ আমি প্ৰস্তুত থাকিব লাগিব।\n← ত্ৰিদীপ কুমাৰ বৰুৱাৰ বিষয়ে (হেমচন্দ্ৰ দত্ত)\nপুথিগত শিক্ষা বনাম বাস্তৱ পৃথিবীৰ দাবী (টুৱাৰাম দত্ত) →\nচেষ্টা কৰিম আপোনাৰ কথা ৰাখিবলৈ ।


‘’ৰাষ্ট্ৰীয় নাগৰিক পঞ্জী ভাৰতীয় নাগৰিকক বিদেশী সজাবলৈ কৰা হৈছিল নেকি?’’- তৰুণ গগৈ\n‘’ৰাষ্ট্ৰীয় নাগৰিক পঞ্জী ভাৰতীয় নাগৰিকক বিদেশী সজাবলৈ কৰা হৈছিল নেকি?’’-তৰুণ গগৈ\nগুৱাহাটী , June 8, 2019 2:46 pm\nশনিবাৰে গুৱাহাটীত সংবাদমেলত প্ৰাক্তন মুখ্য মন্ত্ৰী তৰুণ গগৈ। ফটো : নৰ্থইষ্ট নাও\n“২০২১ চনত আমি আকৌ আহিম, ৮০ খন আসন পাব কংগ্ৰেছে। মই সেই কাৰণেই যুদ্ধ কৰি আছো।‘’ আজি মন্ত্ৰী আবাসত এক সংবাদমেল সম্বোধন কৰি এই দাবী কৰে প্ৰাক্তন মুখ্য মন্ত্ৰী তৰুণ গগৈয়ে।\nসংবাদমেল তেওঁ আৰু কয়, ‘’বিজেপিয়ে ১০০ খন আসন পাম বুলি মুখেৰে ক’লেই নহ’ব,তেওঁলোকে হাতে কামে উন্নয়ন কৰি দেখাওক।‘’\n“আজি ৰাস্তা ঘাটৰ কি অৱস্থা? নিবনুৱাৰ সমস্যা সমাধান হ’ল নে?’’ ৰাজ্য চৰকাৰখনৰ প্ৰতি এই প্ৰশ্ন প্ৰাক্তন মুখ্য মন্ত্ৰী গৰাকীৰ।\nমুখ্য মন্ত্ৰী সৰ্বানন্দ সোণোৱাল আৰু হিমন্ত বিশ্ব শৰ্মাৰ প্ৰতি প্ৰশ্ন কৰি গগৈয়ে সংবাদমেলত লগতে কয়,”তেওঁলোকে গাডকাৰীক লগ কৰিব লগা অৱস্থা কিয় হৈছে ?’’\nইপিনে, কালি প্ৰাক্তন সেনা বিষয়া সোনা উল্লাহৰ জামিন আবেদন মঞ্জুৰ কৰাৰ পাছতেই গগৈয়ে আজি প্ৰতিক্ৰিয়া প্ৰকাশ কৰি কয় যে ৰাজ্য চৰকাৰে প্ৰাক্তন সেনা বিষয়া গৰাকীক লৈ যি আস্থা আৰু তৎপৰতা দেখুৱাব লাগিছিল সেয়া তেওঁলোকে নেদেখুৱালে,এইটো অতিকৈ দুৰ্ভাগ্যজনক।\nআনহাতে, এই সংবাদমেলতেই এন আৰ চিক লৈ সৰৱ হৈ গগৈয়ে পুনৰ এনআৰচি এখন পেলনীয়া কাগজ বুলি মন্তব্য কৰে। তেওঁ লগতে প্ৰশ্ন কৰে যে ‘’ৰাষ্ট্ৰীয় নাগৰিক পঞ্জী ভাৰতীয় নাগৰিকক বিদেশী সজাবলৈ কৰা হৈছিল নেকি? লাখ লাখ নাগৰিকৰ এতিয়া কি হ’ব ?’’\nতেওঁ উচ্চতম ন্যায়ালয়েই এতিয়া এন আৰ চিৰ বাবে লোকসকলৰ শেষ আস্থা বুলিও মন্তব্য কৰে।\nইপিনে, বিধানসভাৰ চাৰি গৰাকী বিধায়ক সাংসদ হিচাপে নিৰ্বাচিত হোৱাৰ পাছত খালি হৈ থকা চাৰিখন আসনত কংগ্ৰেছে আশাপ্ৰদ ফল দেখুৱাব বুলিও গগৈয়ে দাবী কৰে। গগৈয়ে কয়, “জনিয়া খনটো আমি আনিবই লাগিব বাকী কেইখনটো আমি প্ৰাৰ্থী জয়ী কৰিবলৈ চেষ্টা কৰিম।‘’\nআনহাতে, বিজেপি চৰকাৰক ৰাইজে দুবাৰ শাসন কৰিবলৈ সুযোগ দিলে বুলি মন্তব্য কৰি গগৈয়ে কয় যে টেঙা আম দুবাৰ হে বেচিব পাৰিব বিজেপিয়ে।\n“ইভিএম ব্যৱস্থাটো গুচাব লাগে বুলি মই আগতে কৈছিলোঁ। বহু উন্নত দেশত এই ব্যৱস্থাটো নাই,”-গগৈয়ে লগতে কয়।